ഉന്നവ് കൂട്ട ബലാത്സംഗം: ഒടുവില് ബിജെപി എംഎല്‍എയ്‌ക്കെതിരെ സിബിഐ കുറ്റപത്രം... പോക്‌സോയും | BJP Lawmaker Kuldeep Sengar Charged By CBI In Unnao Rape Case - Malayalam Oneindia\nഉന്നവ് കൂട്ട ബലാത്സംഗം: ഒടുവില് ബിജെപി എംഎല്‍എയ്‌ക്കെതിരെ സിബിഐ കുറ്റപത്രം... പോക്‌സോയും\nPublished: July 11 2018, 23:03 [IST]\nദില്ലി: 17 കാരിയെ കൂട്ടബലാത്സംഗത്തിന് ഇരയാക്കിയ സംഭവത്തില് ബിജെപി എംഎല്‍എയ്‌ക്കെതിരെ കുറ്റപത്രം. ഉന്നവ് കൂട്ട ബലാത്സംഗ കേസില് ബിജെപി എംഎല്‍എ കുല്‍ദീപ് സിങ് സെന്‍ഗാറിനെതിരെ ആണ് സിബിഐ കുറ്റപത്രം സമര്‍പ്പിച്ചിരിക്കുന്നത്.\nബലാത്സംഗം കുറ്റമാണ് എംഎല്‍എയ്‌ക്കെതിരെ സിബിഐ ചുമത്തിയിട്ടുള്ളത്. ഇയാളുടെ സഹായി ശശി സിങ്ങിന്റെ പേരും കുറ്റപത്രത്തില് ഉണ്ട്.\nകഴിഞ്ഞ വര്‍ഷം ജൂണില് ആയിരുന്നു സംഭവം നടന്നത്. ഒരു ബന്ധുവിനൊപ്പം ജോലി തേടിയായിരുന്നു പെണ്‍കുട്ടി എംഎല്‍എയുടെ വീട്ടില് എത്തിയത്. അവിടെ വച്ച് എംഎല്‍എ പെണ്‍കുട്ടിയെ ബലാത്സംഗം ചെയ്യുകയായിരുന്നു എന്നാണ് കുറ്റപത്രത്തില് പറയുന്നത്. ഈ സമയം ശശി സിങ് മുറിക്ക് പുറത്ത് കാവല് നില്‍ക്കുകയായിരുന്നു എന്നും കുറ്റപത്രത്തില് പറയുന്നുണ്ട്.\nപോക്‌സോ നിയമ പ്രകാരവും കുല്‍ദീപ് സിങ് സെന്‍ഗറിനെതിരെ കേസ് എടുത്തിട്ടുണ്ട്. കഴിഞ്ഞ ആഴ്ചയില് ആയിരുന്നു കേസില് ആദ്യഘട്ട കുറ്റപത്രം സിബിഐ സമര്‍പ്പിച്ചത്. അതില് എംഎല്‍എയുടെ സഹോദരന് അടക്കം അഞ്ച് പേര് പ്രതികളാണ്.\nപെണ്‍കുട്ടിയുടെ പരാതിയില് പോലീസ് നടപടി എടുക്കാത്തതില് പ്രതിഷേധിച്ച് പെണ്‍കുട്ടിയുടെ പിതാവ് മുഖ്യമന്ത്രി യോഗി ആദിത്യനാഥിന്റെ വീടിന് മുന്നില് ആത്മഹത്യാശ്രമം നടത്തിയിരുന്നു. അതി ക്രൂരമായിട്ടായിരുന്നു ഇദ്ദേഹത്തെ പോലീസ് മര്‍ദ്ദിച്ചത്. പിന്നീട് അറസ്റ്റ് ചെയ്യുകയും ചെയ്തു. കസ്റ്റഡിയില് വച്ച് ക്രൂരമര്‍ദ്ദനം ഏറ്റ ഇദ്ദേഹം പിന്നീട് മരിക്കുകയും ചെയ്തു.\nബെംഗര്‍മോയിലെ ബിജെപി എംഎല്‍എ ആണ് കുല്‍ദീപ് സിങ് സെന്‍ഗര്. 2017, ജൂണ്4ന് ആയിരുന്നു ഇയാളുടെ വസതിയില് വച്ച് പെണ്‍കുട്ടി പീഡിപ്പിക്കപ്പെട്ടത്.\nകൂടുതൽ gang rape വാർത്തകൾView All\n12 വയസ്സുള്ള പെൺകുഞ്ഞ്... 22 പേർ ചേർന്ന്7മാസത്തോളം കൂട്ടബലാത്സംഗം; ദൂരെയല്ല, നമ്മുടെ തൊട്ടടുത്ത്\nവീട്ടമ്മയെ അഞ്ച് പേർ ചേർന്ന് കൂട്ടബലാത്സംഗം ചെയ്തു! ക്ഷേത്രത്തിനകത്തെ യാഗശാലയിൽ ചുട്ടുകൊന്നു!\nകൂട്ട ബലാത്സഗത്തിനിരാക്കി... മാതാപിതാക്കളുടെ മുന്നിലിട്ട് ജീവനോടെ കത്തിച്ചു, നടുക്കുന്ന ക്രൂരത!!\ngang rape uttar pradesh bjp mla cbi pocso yogi adityanath ബലാത്സംഗം ഉത്തര് പ്രദേശ് ബിജെപി എംഎല്‍എ കുറ്റപത്രം സിബിഐ പോക്സോ യോഗി ആദിത്യനാഥ്\nUttar Pradesh BJP lawmaker Kuldeep Singh Sengar was formally charged by the CBI today with rapinga15-year-old in Unnao.\nStory first published: Wednesday, July 11, 2018, 23:03 [IST]


കെമിക്കലുകൾ ഇല്ലാത്ത ഹെയർപാക്ക് നിങ്ങൾക്കും വീട്ടിലുണ്ടാക്കാം!!!\nമുടിയുടെ ഭംഗി സംരക്ഷിക്കുന്നവർക്ക് ഏറ്റവും പ്രയാസമുള്ള കാര്യമാവും കെമിക്കലുകൾ ഉപയോഗിച്ച് മുടി കഴുകുക എന്നത്. മുടിയിലെ പൊടിയും ചെളിയും അമിതമായ എണ്ണ പോകാൻ ഇടയ്ക്ക് ഷാംപൂ ഉപയോഗിക്കുന്നവരുമുണ്ട്. എന്നാൽ കെമിക്കലുകൾ ഒട്ടും തന്നെ ഇല്ലാത്ത നാചുറൽ ആയ ഷാംപൂ നിങ്ങൾക്കും വീട്ടിൽ തന്നെ ഉണ്ടാക്കാം. ഇത് എത്രനാൾ വേണമെങ്കിലും സൂക്ഷിക്കാം എന്നതാണ് മറ്റൊരു പ്രത്യേകത.\nആവശ്യമായ സാധനങ്ങൾ കറിവേപ്പില, തുളസിയില, ചെമ്പരത്തിയിലും പൂവും, മൈലാഞ്ചി ഇല, കറ്റാർവാഴ, ആര്യവേപ്പില എന്നിവയാണ്. ഇതെല്ലാം നന്നായി കഴുകി എടുക്കുക. കറ്റാർ വാഴ ചെറുതാക്കി നുറുക്കി എടുക്കുക. ഇതെല്ലാം നല്ല വെയിലിൽ വച്ച് ഉണക്കുക. കയ്യിൽ എടുത്ത് നേക്കുമ്പോൾ പൊടിഞ്ഞു വരുന്ന രീതിയിൽ ഉണക്കിയെടുക്കണം. ഉണങ്ങിയ നെല്ലിയ്ക്കയും ഇതിനൊപ്പം ചേർക്കാം. ഒരു മിക്‌സിയുടെ ജാറിലിട്ട് ഇത് പൊടിച്ചെടുക്കുക. നന്നായി പൊടിച്ചെടുക്കുക.\nഇതിനൊപ്പം അൽപം ഫ്‌ലാക് സീഡും നന്നായി പൊടിച്ചെടുത്ത് ഇതൊടൊപ്പം ചേർക്കുക. വേണമെങ്കിൽ ഉലുവ പൊടിച്ചതും ചേർത്താൻ വളരെ നന്നായിരിക്കും. ഈ പൊടികൾ യോജിപ്പിച്ച് വായു കടക്കാത്ത ഒരു കണ്ടെയ്‌നറിൽ ഇട്ടു വയ്ക്കുക. വളരെ കാലം കേട് കൂടാതെ ഇത് ഉപയോഗിക്കാവുന്നതാണ്. ആവശ്യത്തിനു പൊടി എടുത്ത് തലേദിവസത്തെ കഞ്ഞി വെള്ളത്തിലോ, തൈരിലോ, അല്ലെങ്കിൽ വെറും വെള്ളത്തിലോ കലർത്തി പേസ്റ്റ് രൂപത്തിലാക്കി തലയിലും മുടിയിലും തേച്ചു പിടിപ്പിക്കുക. അരമണിക്കൂർ വച്ച ശേഷം ഇത് കഴുകി കളയാം. ആഴ്ചയിൽ രണ്ട് തവണ ഈ താളി ഉപയോഗിച്ചാൽ കരുത്താർന്ന സുന്ദരമായ മുടി നിങ്ങൾക്കും ലഭിക്കും.


മഹാത്മാ ഗാന്ധിയുടെ പ്രൈവറ്റ് സെക്രട്ടറിയായിരുന്ന വി.കല്യാണം അന്തരിച്ചു - കണ്ണൂരാൻ വാർത്ത\nHome Unlabelled മഹാത്മാ ഗാന്ധിയുടെ പ്രൈവറ്റ് സെക്രട്ടറിയായിരുന്ന വി.കല്യാണം അന്തരിച്ചു\nമഹാത്മാ ഗാന്ധിയുടെ പ്രൈവറ്റ് സെക്രട്ടറിയായിരുന്ന വി.കല്യാണം അന്തരിച്ചു\nമഹാത്മാ ഗാന്ധിയുടെ പ്രൈവറ്റ് സെക്രട്ടറിയായിരുന്ന വി.കല്യാണം (99) അന്തരിച്ചു.വാർധക്യസഹജമായ അസുഖങ്ങളെ തുടർന്ന് ചെന്നൈ പാദൂരിലെ വസതിയിൽ വച്ചായിരുന്നു അന്ത്യം. സംസ്കാരം നാളെ ഉച്ചയ്ക്ക് 1.30ന് ബെസന്ത് നഗർ ശ്മശാനത്തിൽ.\n1922 ഓഗസ്റ്റ് 15 ന് ഷിംലയിൽ ജനിച്ച കല്യാണം, 1944 മുതൽ 1948 ജനുവരി 30ന് ഗാന്ധിജി വധിക്കപ്പെടുന്നതുവരെ അദ്ദേഹത്തിന്റെ കൂടെയുണ്ടായിരുന്നു.2016 ൽ തിരുവനന്തപുരത്ത് നടന്ന ഗാന്ധി അനുസ്മരണ ചടങ്ങിൽ പങ്കെടുക്കാനാണ് അദ്ദേഹം അവസാനമായി കേരളത്തിൽ എത്തിയത് ഗാന്ധി ദർശൻ സമിതി സംസ്ഥാന കമ്മിറ്റി അനുശോചനം രേഖപ്പെടുത്തുന്നു.


മഹേശ്വരന് നമ്പൂതിരി | നെറ്റിപ്പട്ടം ചൂടിയ വിഷവൈദ്യന്Ayushyam മഹേശ്വരന് നമ്പൂതിരി | നെറ്റിപ്പട്ടം ചൂടിയ വിഷവൈദ്യന്\nമഹേശ്വരന് നമ്പൂതിരി | നെറ്റിപ്പട്ടം ചൂടിയ വിഷവൈദ്യന്\nAyushyam Editor 29 Nov 2019\nവിഷ ചികിത്സയിലും ആന ചികിത്സയിലും പത്ത് തലമുറയോളം പരന്ന് കിടക്കുന്ന ആവണപ്പറമ്പ് മനയുടെ വൈദ്യ പാരമ്പര്യത്തിന്‍റെ മുറിയാത്ത കണ്ണിയായി ഇന്നും കര്‍മ്മനിരതനായി കഴിയുകയാണ് മഹേശ്വരന് നമ്പൂതിരി.\nവിഷവൈദ്യന് എന്നപേരിലും ആന ചികിത്സകന് എന്നപേരിലും പ്രസിദ്ധനായ ആവണപ്പറമ്പ് മഹേശ്വരന് നമ്പൂതിരി തന്‍റെ ജീവിതയാത്രയെക്കുറിച്ച് സംസാരിക്കുകയാണ്. പൈതൃകമായി ലഭിച്ച അറിവുകളെ നമിച്ചുകൊണ്ട്.\nപ്രായം 88 കഴിയുന്നു. തന്‍റെ കയ്യിലുള്ളതെല്ലാം പാരമ്പര്യമായി ലഭിച്ചതാണ്. അച്ഛനാണ് ഗുരു. അദ്ദേഹത്തിന് ഗുരുതുല്യനായിരുന്നു മുത്തശ്ശന്. രാജാവ് നിയമിച്ച വിഷവൈദ്യന്, അച്ഛന് ആനചികിത്സയിലും ഇലക്ട്രോണിക്സിലും താത്പര്യം ഏറെയാണ്. ധാരാളം വായിക്കും, സാങ്കേതിക ഉപകരണങ്ങള് നിര്‍മ്മിക്കുന്ന പരീക്ഷണങ്ങളില് മുഴുകും. വിജയം വരെ തുടരുമിത്. ഇതിന്‍റെ ഉദാഹരണമാണ് സ്വയം നിര്‍മ്മിച്ച റേഡിയോ. ഭാരതത്തില് റേഡിയോ നിലയങ്ങള് തുടങ്ങുന്നതിനും, ഞാന് ജനിക്കുന്നതിനും മുമ്പുതന്നെ ആവണപ്പറമ്പില്ലത്ത് റേഡിയോ ഉണ്ടായിരുന്നു. റേഡിയോ നിര്‍മ്മിക്കാനായി ആദ്യം ബാറ്ററി നിര്‍മ്മിച്ചു. അതിനായി സള്‍ഫ്യൂറിക്ക് ആസിഡ് അടക്കമുള്ള രാസവസ്തുക്കള് പലയിടങ്ങളില് നിന്നായി കൊണ്ടുവന്നു. താന് നിര്‍മിച്ച ബാറ്ററിയിലൂടെ പ്രവര്‍ത്തിച്ച റേഡിയോയിലൂടെ ഇംഗ്ലണ്ടില് നിന്നുള്ള ശബ്ദം കേള്‍ക്കാനിടയായ നിമിഷം അപ്പോഴാണ് അച്ഛന്‍റെ ബുദ്ധിശക്തി ഏവരും തിരിച്ചറിയുന്നത്. പിന്നീട് തൃപ്പൂണിത്തുറ കോവിലകത്തെ തമ്പുരാന്‍റെ കാറിന് ബാറ്ററി നിര്‍മ്മിച്ചു നല്‍കുകയും ചെയ്തു.\nഎനിക്കന്ന് പതിനാറ് വയസ്സ്. രണ്ടാംലോകമഹായുദ്ധം പൊട്ടിപ്പുറപ്പെട്ടിരിക്കുന്നു. അച്ചടിമാധ്യമങ്ങള്‍ക്ക് ബ്രിട്ടീഷ് സര്‍ക്കാര് നിയന്ത്രണം ഏര്‍പ്പെടുത്തിയിരുന്ന കാലം. റേഡിയോയിലൂടെ വാര്‍ത്തകളറിയാന് ഉന്നത ഉദ്യോഗസ്ഥരടക്കമുള്ള വലിയൊരുകൂട്ടം ആളുകള് ഇല്ലത്തെത്തിയിരുന്നതായി ഇന്നും ഓര്‍മ്മയുണ്ട്.\nഉപനയനം കഴിഞ്ഞിരിക്കുമ്പോഴാണ് അച്ഛന്‍റെ അനിയന് മരണപ്പെട്ടത്. ശ്രാദ്ധമൂട്ടുവാനുള്ള ചുമതലകള് വന്നുചേര്‍ന്നതിനാല് ഒരു വര്‍ഷത്തോളം അവിടെയായിരുന്നു. ഇക്കാരണത്താല് സമാവര്‍ത്തന ചടങ്ങുകളും വൈകി. മുതിര്‍ന്നവരുടെ കൂടെയായതിനാല് അക്കാലയളവില് തന്നെ വൈദ്യവും മരുന്നുകളും അതിലുപരി ധാര്‍മിക പാഠങ്ങളും പരിചയപ്പെട്ടുതുടങ്ങി. അച്ഛനും അദ്ദേഹത്തിന്‍റെ ജ്യേഷ്ഠനും വിഷവൈദ്യന്മാരായതിനാല് രാപകലില്ലാതെ വിഷദംശനമേറ്റ രോഗികളേയും കൊണ്ട് ധാരാളം പേര് എത്തിയിരുന്നു. ചികിത്സയില് സഹായിയായി ഞാനും കൂടും. അങ്ങനെ വിഷവൈദ്യം കൂടുതല് തൊട്ടറിഞ്ഞു.\nഅച്ഛന്‍റെയടുത്ത് തിരിച്ചെത്തിയ ദിവസം ഇന്നും ഓര്‍മ്മയുണ്ട്. 1948 ജനുവരി 30 ന് മഹാത്മാഗാന്ധി കൊല്ലപ്പെട്ടു എന്ന് ലണ്ടന് വാര്‍ത്താനിലയം പുറപ്പെടുവിച്ച വാര്‍ത്ത ഒരു സ്ത്രീയുടെ ശബ്ദത്തില് ശ്രവിച്ചത് ഒരു ഞെട്ടലോടുകൂടി മഹേശ്വരന് നമ്പൂതിരി ഓര്‍ത്തെടുക്കുന്നു. അപ്പോഴാണ് എനിക്കും ഇലക്ട്രോണിക്സ് സാങ്കേതിക വിദ്യ പഠിക്കണം എന്ന ആഗ്രഹം പറയുന്നത്. ഒരുവര്‍ഷം തമിഴ്നാട്ടില് പോയി താമസിച്ച് റേഡിയോ മെക്കാനിക് സര്‍വ്വീസ് കോഴ്സ് പഠിച്ചു. ഫസ്റ്റ്ക്ലാസ് സര്‍ട്ടിഫിക്കറ്റ് കരസ്ഥമാക്കി. അപേക്ഷ അയച്ചത് പ്രകാരം ബാംഗളൂരിലെ എച്ച്. എല്ലില് ജോലിയും ലഭിച്ചു. വീട്ടുകാര്യങ്ങള് ശ്രദ്ധിക്കാനായി പോകേണ്ടതില്ലെന്നായി കാരണവന്മാര്. ആനയും ചികത്സയുമായി കഴിയാനായിരുന്നു ആജ്ഞ. അതോടൊപ്പം വടക്കാഞ്ചേരിയില് ഒരു ഇലക്ട്രോണിക്സ് സര്‍വ്വീസ് കടയും തുടങ്ങി. അച്ഛനും കൂട്ടുകാരും ചേര്‍ന്ന് ഒരു സിനിമാശാല നടത്തുന്നുണ്ടായിരുന്നു. ഒരിക്കല് ഇവിടുത്തെ ശബ്ദ സംവിധാനം തകരാറിലായി. ഞാന് നന്നാക്കാന് ഒരുശ്രമം നടത്തി. ഭാഗ്യമെന്ന് പറയട്ടെ തൃശ്ശൂരിലെ മികച്ച ശബ്ദ സംവിധാനമുള്ള സിനിമാ കൊട്ടയായി അത് മാറുകയായിരുന്നു. അക്കാലത്തെ പ്രസിദ്ധം ചില ചലച്ചിത്രങ്ങളായ ജ്ഞാനസുന്ദരി, ഉണ്ണിയാര്‍ച്ച തുടങ്ങിയവ ആഴ്ചകളോളം പ്രദര്‍ശിപ്പിച്ചു. നല്ലവരുമാനവും ലഭിച്ചിരുന്നു. എന്നാല് എനിക്ക് ഒരുനിമിഷവും മാറിനില്‍ക്കാനാവുമായിരുന്നില്ല. എപ്പോഴും ജോലിയാണ്. ഇതോടെ കൊട്ടക വില്‍ക്കുകയാണ്.\nഅച്ഛന് മരിച്ചതോടെ ചുമതലകള് സ്വാഭാവികമായും എന്‍റെ തലയിലായി. പാരമ്പര്യമായി സിദ്ധിച്ച ആനചികിത്സയും വിഷ ചികിത്സയുമായി മുന്നോട്ടു പോവുക എന്നതായി ജീവിതവ്രതം.\nതൈക്കാട് മൂസിന്‍റെ അനുഗ്രഹം\nഒരിക്കല് തൈക്കാട് മൂസ് തന്‍റെ സഹോദരിയേയും കൂട്ടി ഇല്ലത്ത് വന്നു. നിര്‍ത്താത്ത അലര്‍ജ്ജിയും തുമ്മലും. പലയിടങ്ങളിലും ചികിത്സനോക്കി ഫലിച്ചില്ല. വിഷമാണോ എന്നറിയാന് വന്നതാണ്. മുതിര്‍ന്നവരാരും ഇല്ലാതിരുന്നതിനാല് എന്നോട് നോക്കാനായി മൂസ് അഭിപ്രായപ്പെട്ടു. ഞാന് പരിശോധിച്ചു, പതിനാറ് തരം എലികളുള്ളതില് ഒരെണ്ണം കഫപ്രകോപിയാണ്. അതിന്‍റെ ചികിത്സായോഗമാണ് ആദ്യം മനസ്സില് വന്നത്. അപ്രകാരം ഇരുപത്തിയൊന്ന് ദിവസത്തേക്ക് മരുന്ന് കുറിച്ചു നല്‍കി. കാരണവന്മാരുടെ അനുഗ്രഹവും ദൈവാധീനവും കൂട്ടായി. അസുഖം നിശ്ശേഷം മാറി. തൈക്കാട് മൂസ്സ് അനുഗ്രഹിച്ചു.\nഅലോപ്പതി ഡോക്ടര്‍മാര് മരിച്ചുവെന്ന് വിധിയെഴുതിയ ഒരാളുമായി ബന്ധുക്കള് എന്‍റെയടുത്ത് വന്നു. ഉഗ്രവിഷമാണ്. രണ്ടും കല്‍പ്പിച്ച് തീക്ഷ്ണാഞ്ജനം ചെയ്തു. പ്രാണന്‍റെ ലക്ഷണങ്ങള് പ്രകടമായിത്തുടങ്ങി. നസ്യവും മറ്റ് തുടര് ചികിത്സയും ചെയ്ത് അയാളെ രക്ഷിക്കാന് കഴിഞ്ഞു.\nകടിയേറ്റ് രോഗി വന്നാല് എപ്പോഴും കടിവായ നോക്കിയല്ല പാമ്പിനെ തിരിച്ചറിയുന്നത്. വിഷഹാരിലേപം വെറ്റിലയില് തേച്ച് കൊടുത്ത് രുചിഭേദം ചോദിച്ചറിഞ്ഞ് പാമ്പിനെ കണ്ടുപിടിക്കും. പരിചയമായപ്പോള് ഇതൊന്നുമില്ലാതെതന്നെ ഇനത്തെ മനസ്സിലായിത്തുടങ്ങി. കടിയേറ്റ രോഗികളെ ആദ്യഘട്ടത്തില് തീക്ഷ്ണങ്ങളായ മരുന്നുകൊണ്ട് ചികിത്സിക്കും. ശേഷം തുടര് ചികിത്സയും. അതില്ലാതെ വന്നാല് മറ്റു പലരോഗങ്ങളായി രൂപപ്പെടും.\nഗുരുവായൂരുള്ള ആനക്കോട്ടയില് എല്ലാ ആനകളേയും ചികിത്സിക്കാന് അവസരം ലഭിക്കുന്നത് മഹാഭാഗ്യമാണ്. അത്തരം സന്ദര്‍ഭങ്ങളിലെല്ലാം ഗുരുവായൂരപ്പനെ ദര്‍ശനം നടത്താന് കഴിയുന്നതും മഹാപുണ്യം. ആനകള്‍ക്ക് മികച്ച പരിചരണമാണ് ഇപ്പോള് ലഭിക്കുന്നത്. പാപ്പാന് നല്ല വ്യക്തിയാവുക എന്നത് പരമപ്രധാനമാണ്. ആനക്ക് ഭക്ഷണം കൊടുക്കുന്നതും പരിചരിക്കുന്നതും കാലാവസ്ഥയ്ക്ക് അനുസരിച്ചാവണം.\nപുലര്‍ച്ചെ നാല് മണിക്ക് എഴുന്നേല്‍ക്കും. കുറച്ച് കാലം മുമ്പുവരെ കുളത്തില് കുളിക്കുമായിരുന്നു. ഇപ്പോള് വീട്ടില് കുളിയും കഴിഞ്ഞ് പൂജയും ജപവും നടത്തും. കാപ്പികുടിച്ച് പൂമുഖത്ത് 12.30 വരെ രോഗികളെ പരിശോധിച്ചിരിക്കും. ചില ദിവസങ്ങളില് തിരക്കാവും. അതിനനുസരിച്ച് വൈകും. ഊണ് കഴിഞ്ഞ് വിശ്രമം. പിന്നെ വായന. പത്താംതരം വരെ മാത്രമെ പഠിക്കാന് കഴിഞ്ഞിട്ടുള്ളുവെങ്കിലും ഇംഗ്ലീഷ് പത്രങ്ങളടക്കം വായിക്കും. സന്ധ്യകഴിഞ്ഞാല് കുറച്ച് വര്‍ഷങ്ങളായി ചികിത്സയില്ല. കഞ്ഞിയാണ് ഇഷ്ടഭക്ഷണം രാത്രി ടി. വിയിലെ ലഹള ഒക്കെ കണ്ട് ഒന്‍പത് മണിക്ക് കിടക്കും. ഭാര്യയും രണ്ട് കുട്ടികളുമാണുള്ളത്. മകന് ശങ്കരന് കോട്ടക്കലില് ഡോക്ടറാണ്.\nതന്‍റെ പതിമൂന്നാം വയസ്സുതൊട്ട് മരുന്ന് കുറിച്ചു തുടങ്ങിയ ആവണപ്പറമ്പ് മഹേശ്വരന്‍നമ്പൂതിരി, രാപ്പകലില്ലാതെ ഒട്ടനവധി രോഗികളെ ചികിത്സിച്ചു. എഴുപത്തി അഞ്ചാമത്തെ വയസ്സായപ്പോഴാണ് രാത്രി ചികിത്സ നിര്‍ത്തിയത്. എണ്‍പതാം വയസ്സില് വിഷ ചികിത്സ നിര്‍ത്തിയെന്ന് പത്രത്തില് പരസ്യം ചെയ്തു. എങ്കിലും കാര്യങ്ങള് ചോദിച്ചറിയാന് ഇന്നും ആളുകള് വരുന്നു. വിഷചികിത്സക്ക് അന്നും ഇന്നും ഫീസ് ഈടാക്കാറില്ല.\nആയുര്‍വ്വേദവിഷചികിത്സാരംഗത്തും ആനചികിത്സാരംഗത്തും ഇന്നും കര്‍മ്മനിരതനായി പ്രവര്‍ത്തനം തുടരുന്നു ആവണപ്പറമ്പ് തിരുമേനി.


ജീവവായുവുമായി എത്തിയ ഓക്സിജന് എക്‌സ്പ്രസ് നിയന്ത്രിച്ചത് രണ്ടു വനിതകള് | The Oxygen Express| which arrived in banglore was controlled by two women\nജീവവായുവുമായി എത്തിയ ഓക്സിജന് എക്‌സ്പ്രസ് നിയന്ത്രിച്ചത് രണ്ടു വനിതകള്\nറെയില്‍വേ ബെംഗളൂരു ഡിവിഷനിലാണ് അപര്‍ണയും സിരീഷയും ജോലി ചെയ്യുന്നത്\nMay 23, 2021, 10:18 AM IST\nബെംഗളൂരു വൈറ്റ് ഫീല്‍ഡ് റെയില്‍വേ സ്റ്റേഷനില് അപര്‍ണയും (വലത്ത്) സിരീഷയും ഗാര്‍ഡ്, ലോക്കോ ഇന്‍സ്പെക്ടര് എന്നിവര്‍ക്കൊപ്പം\nബെംഗളൂരു: ജീവവായുവുമായി ബെംഗളൂരുവിലെത്തിയ ഓക്സിജന് എക്‌സ്പ്രസ് നിയന്ത്രിച്ചത് രണ്ടു വനിതകളായിരുന്നു. അതിലൊരു യുവതി മലയാളിയും. എന്‍ജിന് കാബിനില് ലോക്കോ പൈലറ്റ് സിരീഷ ഗജിനിക്കൊപ്പം തീവണ്ടിയുടെ നിയന്ത്രണമേറ്റെടുക്കുമ്പോള് കോട്ടയം വെള്ളൂര് സ്വദേശിയായ അസിസ്റ്റന്റ് ലോക്കോ പൈലറ്റ് ആര്.പി. അപര്‍ണയ്ക്ക് അത് ആദ്യ അനുഭവമായിരുന്നു.\nകാബിനില് പുരുഷന്മാരായ ലോക്കോ പൈലറ്റിനൊപ്പം തീവണ്ടി നിയന്ത്രിച്ചായിരുന്നു അതുവരെ പരിചയം. വനിതാ ലോക്കോ പൈലറ്റിനൊപ്പം തീവണ്ടിയുടെ നിയന്ത്രണമേറ്റെടുക്കുമ്പോള് പക്ഷേ, അപര്‍ണയ്ക്ക് തെല്ലും ആശങ്കതോന്നിയില്ല. മനസ്സില് ഒറ്റലക്ഷ്യം മാത്രം. ഗുഡ്സ് തീവണ്ടിയില് നിറച്ചിരിക്കുന്നത് കോവിഡ് രോഗികള്‍ക്കുള്ള ഓക്സിജനാണ്. അത് ലക്ഷ്യസ്ഥാനത്തെത്തിക്കണം.\nജാര്‍ഖണ്ഡിലെ ടാറ്റാനഗറില് നിന്നും പുറപ്പെട്ട ഓക്സിജന് എക്സ്പ്രസ് തീവണ്ടിയായിരുന്നു അത്. തീവണ്ടിയുടെ ക്രൂ ചെയിഞ്ചിങ് പോയന്റായ തമിഴ്നാട്ടിലെ ജോലാര്‍പേട്ടില്‍നിന്നാണ് സിരീഷയും അപര്‍ണയും നിയന്ത്രണമേറ്റെടുക്കുന്നത്.\nനല്ല മഴയത്തായിരുന്നു യാത്ര. രാത്രി എട്ടുമണിക്ക് നിയന്ത്രണമേറ്റെടുത്ത തീവണ്ടിയെ അവര് ഒന്നരമണിക്കൂര്‍കൊണ്ട് 120 കിലോമീറ്റര് അകലെയുള്ള ബെംഗളൂരു വൈറ്റ് ഫീല്‍ഡ് റെയില്‍വേ സ്റ്റേഷനിലെത്തിച്ചു.\nറെയില്‍വേ ബെംഗളൂരു ഡിവിഷനിലാണ് അപര്‍ണയും സിരീഷയും ജോലി ചെയ്യുന്നത്. കഴിഞ്ഞ ഒക്ടോബറിലാണ് അസിസ്റ്റന്റ് ലോക്കോ പൈലറ്റായി അപര്‍ണ ജോലി തുടങ്ങിയത്. വയനാട് ഗവ. എന്‍ജിനിയറിങ് കോളേജില്‍നിന്നും എന്‍ജിനിയറിങ് ബിരുദമെടുത്തശേഷമാണ് അപര്‍ണ ആഗ്രഹിച്ച ജോലിക്ക് ചേരുന്നത്. വിശാഖപട്ടണം സ്വദേശിയാണ് സിരീഷ. ലോക്കോ പൈലറ്റായി എട്ടുവര്‍ഷത്തെ പരിചയം സിരീഷയ്ക്കുണ്ട്.\nContent Highlights: The Oxygen Express, which arrived in banglore was controlled by two women\n''മെയ്ക്കപ്പില്ലാത്ത ഞാന്''; ബോഡി പോസിറ്റിവിറ്റിയെ കുറിച്ച് സംസാരിച്ച് സമീറ റെഡ്ഡി\nബോഡി പോസിറ്റിവിറ്റിയെ കുറിച്ച് നിരന്തരം സംസാരിക്കുന്ന നടിയാണ് സമീറ റെഡ്ഡി. സ്ത്രീകള് ..\nനെറ്റി ചുളിക്കേണ്ട, ഈ പെണ്‍കുട്ടികള് തുറന്നു പറയുന്നത് ആര്‍ത്തവശുചിത്വത്തിന്റെ പാഠങ്ങളാണ്


കാണാതാവുന്ന എല്ലാ പെണ്‍കുട്ടികളും കാമുകന്‍മാരോടൊപ്പം ഒളിച്ചോടിയതാണെന്ന് കരുതരുത്: ബോംബെ ഹൈക്കോടതി\nവന്യമൃഗങ്ങളെ കൊന്ന് വനംവകുപ്പ് ഇറച്ചിയാക്കി വില്‍ക്കണമെന്ന് പി.സി ജോര്‍ജ്ജ്\nSunday 15th July 2018 6:03pm\nSunday 15th July 2018 5:52pm\nമുംബൈ: കാണാതാവുന്ന എല്ലാ പെണ്‍കുട്ടികളും കാമുകനൊപ്പം ഒളിച്ചോടിയതാണെന്ന് ധരിക്കരുതെന്ന് മഹാരാഷ്ട്ര പൊലീസിനോട് ബോംബെ ഹൈക്കോടതി. കഴിഞ്ഞ വര്‍ഷം താനെയില് നിന്നും കാണാതായ പ്രായപൂര്‍ത്തിയാകാത്ത പെണ്‍കുട്ടി കാമുകനൊപ്പം ഒളിച്ചോടിയതാണെന്ന പൊലീസ് വാദത്തിനിടെയാണ് കോടതിയുടെ നിരീക്ഷണം.\nജസ്റ്റിസ് ധര്‍മ്മാധികാരിയും ഭാരതി ഡാംഗ്രെയും അടങ്ങിയ ബെഞ്ചാണ് പൊലീസിനെതിരെ രൂക്ഷ വിമര്‍ശനവുമായി രംഗത്തെത്തിയത്.\nALSO READ: കൂടെയും മൈ സ്റ്റോറിയും ഒരുമിച്ച് റിലീസ് ചെയ്യരുതെന്ന് പറഞ്ഞിരുന്നു: പൃഥ്വിരാജ്\n‘ സംസ്ഥാനത്തിന്റെ ആഭ്യന്തരസുരക്ഷയിലും പൊലീസിന്റെ മുന്‍ധാരണകളിലും കടുത്ത നിരാശയുണ്ട്. സിനിമയില് കാണുന്നത് പോലെ എല്ലാ പെണ്‍കുട്ടികളും അവരുടെ കാമുകന്‍മാരോടൊപ്പം ഒളിച്ചോടുന്നതാണെന്ന് ധരിക്കരുത്.’\nയഥാര്‍ത്ഥ ജീവിതത്തിലെ സംഭവങ്ങളാണിതെന്നും കാണാതാവുന്ന കുട്ടികളെ ഓര്‍ത്ത് വിലപിക്കുന്ന കുടുംബങ്ങളുണ്ടെന്ന് അധികാരികള് ഓര്‍ക്കണമെന്നും കോടതി പറഞ്ഞു. പെണ്‍കുട്ടിയുടെ അച്ഛന് പരാതി എഴുതിക്കൊടുത്തിട്ടും പൊലീസ് സത്വരനടപടി എടുത്തിട്ടില്ലെന്നും കോടതി ചൂണ്ടിക്കാട്ടി.\nALSO READ: കഴിഞ്ഞ രണ്ട് വര്‍ഷത്തിനിടെ5കോടി ഇന്ത്യാക്കാരുടെ ദാരിദ്ര്യം മാറ്റി; വികസനം നടക്കാത്തത് പ്രതിപക്ഷം കാരണം: നരേന്ദ്ര മോദി\nപെണ്‍കുട്ടി തന്റെ സീനിയറായ ആണ്‍കുട്ടിയ്‌ക്കൊപ്പം ഒളിച്ചോടിയതാണെന്നായിരുന്നു പൊലീസിന്റെ കണ്ടെത്തല്. ഇവര് തമിഴ്‌നാട്ടിലേക്ക് കടന്നുകളഞ്ഞെന്നും കോടതിയില് സമര്‍പ്പിച്ച റിപ്പോര്‍ട്ടില് പൊലീസ് പറയുന്നു. ആണ്‍കുട്ടിയുടെ കുടുംബത്തെ ചോദ്യം ചെയ്തിരുന്നെന്നും ഇവരില് നിന്നും സംശയാസ്പദമായി ഒന്നും ലഭിച്ചിട്ടില്ലെന്നും പൊലീസ് പറയുന്നു.\nഎന്നാല് രണ്ട് സ്‌കൂള് കുട്ടികള് ഇത്രയും കാലം ആരുടെയും മുന്നില്‍പ്പെടാതെ അപ്രത്യക്ഷരായിരിക്കുകയാണോയെന്നും ഇവര്‍ക്ക് പുറമെ നിന്ന് ആരുടെയും സഹായമില്ലെന്നാണോ നിങ്ങള് പറയുന്നതെന്നും കോടതി പൊലീസ് ഉദ്യോഗസ്ഥരോട് ചോദിച്ചു. തുടര്‍ച്ചയായി ഇവര് ലൊക്കേഷന് മാറിക്കൊണ്ടിരിക്കുന്നത് ആരുടെയും സഹായമില്ലാതെയാണെന്ന് വിശ്വസിക്കാന് കഴിയില്ലെന്നും കോടതി നിരീക്ഷിച്ചു.\nഎല്.എല്.ബി പഠിച്ചയാളായിട്ടും നിയമം അറിയില്ലേയെന്ന് ഡീന് കുര്യാക്കോസിനോട് ഹൈക്കോടതി; പഠിച്ചെന്നല്ലാതെ പ്രാക്ടീസ് ചെയ്തിട്ടില്ലെന്ന് മറുപടി\nമിന്നല് ഹര്‍ത്താലിനെതിരായ ഹൈക്കോടതി ഉത്തരവ് വായിച്ചിരുന്നില്ല; കോടതിയില് വിശദീകരണം എഴുതി നല്‍കുമെന്ന് ഡീന് കുര്യാക്കോസ്\nഇമാമിന്റെ പീഡനത്തിന് ഇരയായ പെണ്‍കുട്ടിയെ വിട്ടുകിട്ടണമെന്നാവശ്യപ്പെട്ട് ഹൈക്കോടതിയില് ഹേബിയസ് കോര്‍പ്പസ്: ഹരജി നല്‍കിയത് ഇരയുടെ മാതാവ്\nയു.പിയില് രണ്ട് ജെയ്‌ഷെ തീവ്രവാദികള് അറസ്റ്റിലായതായി പൊലീസ്\nകശ്മീരി വിദ്യാര്‍ത്ഥികള്‍ക്ക് സംരക്ഷണമൊരുക്കും: എസ്.എഫ്.ഐ\nനിങ്ങളുടെ തെഞ്ഞെടുപ്പില് പുടിനും വോട്ടു ചെയ്‌തേക്കാം; ലോക്‌സഭാ തെരഞ്ഞെടുപ്പില് റഷ്യന് ഇടപെലുണ്ടായേക്കുമെന്ന് തോമസ് ഫ്രൈഡ്മാന്\nപുല്‍വാമയിലെ പാക് പങ്കിന് തെളിവുവേണമെങ്കില് താങ്കളുടെ പഞ്ചാബ് പ്രവിശ്യയില് തന്നെയുണ്ട്: ഇമ്രാന് ഖാന് മറുപടിയുമായി പാക് മാധ്യമപ്രവര്‍ത്തകന്\nആദിവാസികളെ കുടിയൊഴിപ്പിക്കാനുള്ള സുപ്രീം കോടതി ഉത്തരവ് ബാധിക്കുക 10ലക്ഷം കുടുംബങ്ങളെയല്ല, 20ലക്ഷം ആദിവാസി കുടുംബങ്ങളെ\nകശ്മീരി വിദ്യാര്‍ത്ഥികള്‍ക്കു നേരെയുള്ള ആക്രമണം; കേന്ദ്ര സര്‍ക്കാറിനും, 10 സംസ്ഥാനങ്ങള്‍ക്കും സുപ്രീം കോടതിയുടെ നോട്ടീസ്\n'നിങ്ങളുടെ അന്വേഷണം ആത്മാര്‍ത്ഥമല്ല'; ധബോല്‍ക്കര്-പന്‍സാരെ വധക്കേസ് അന്വേഷണ സംഘത്തെ വിമര്‍ശിച്ച് ബോംബെ ഹൈക്കോടതി\nFriday 29th June 2018 8:12am\nപ്രണയകാലത്തെ ലൈംഗീക ബന്ധം ബലാല്‍സംഗമായി കാണാന് കഴിയില്ല; വിവാഹ വാഗ്ദാനം നല്‍കി പീഡിപ്പിച്ച കേസില് ബോംബെ ഹൈക്കോടതി\nMonday 2nd April 2018 10:19am\nബില്ലടയ്ക്കാത്തതിനെ തുടര്‍ന്ന് രോഗികളെ ആശുപത്രിയില് തടഞ്ഞ് വെക്കുന്നത് നിയമ വിരുദ്ധം; സുപ്രധാന നിര്‍ദേശവുമായി ബോംബെ ഹൈക്കോടതി\nSaturday 13th January 2018 9:52am


ഹോളോസീൻ - വിക്കിപീഡിയ\nPleistocene 'Upper' 0.0117 0.129\nChibanian 0.129 0.774\nCalabrian 0.774 1.80\nSubdivision of the Quaternary Period according to the ICS, as of May 2019.\nFor the Holocene, dates are relative to the year 2000 (e.g. Greenlandian began 11,700 years before 2000). For the beginning of the Northgrippianadate of 8,236 years before 2000 has been set. The Meghalayan has been set to begin 4,250 years before 2000.\n'Tarantian' is an informal, unofficial name proposed forastage/age to replace the equally informal, unofficial 'Upper Pleistocene' subseries/subepoch.\nഭൂമിയുടെ പ്രായത്തിലെ നിലവിലുള്ള കാലഘട്ടമാണ് ഹോളോസീൻ (Holocene). ഉദ്ദേശം 11650 വർഷങ്ങൾക്കു മുമ്പാണ് ഹോളോസീൻ എന്ന കാലഘട്ടം ആരംഭിച്ചത്. ആധുനിക മനുഷ്യൻ ഭൂമുഖത്ത് ഉദയം ചെയ്തതും മനുഷ്യ നാഗരികതകൾ വികാസം പ്രാപിച്ചതുമാണ് ഈ കാലഘട്ടത്തിന്റെ ഏറ്റവും പ്രധാന പ്രത്യേകതകൾ. ഹോളോസീനും അതിനു മുമ്പുള്ള പ്ലീസ്റ്റോസീനും ക്വാട്ടേർണറി കാലഘട്ടമായി മാറുന്നു. എം‌ഐ‌എസ് 1 എന്നറിയപ്പെടുന്ന നിലവിലെ ചൂടുള്ള കാലഘട്ടത്തിലാണ് ഹോളോസീൻ തിരിച്ചറിഞ്ഞത്. പ്ലീസ്റ്റോസീൻ യുഗത്തിലെ ഒരു ഇന്റർഗ്ലേഷ്യൽ കാലഘട്ടമായി ഇതിനെ ചിലർ കണക്കാക്കുന്നു. ഇതിനെ ഫ്ലാൻഡ്രിയൻ ഇന്റർഗ്ലേഷ്യൽ എന്ന് വിളിക്കുന്നു.\nലോകമെമ്പാടുമുള്ള മനുഷ്യ വർഗ്ഗങ്ങളുടെ ദ്രുതഗതിയിലുള്ള വ്യാപനം, വളർച്ച, പ്രത്യാഘാതങ്ങൾ എന്നിവയുമായി ഹോളോസീൻ യോജിക്കുന്നു. അതിന്റെ രേഖാമൂലമുള്ള ചരിത്രം, സാങ്കേതിക വിപ്ലവങ്ങൾ, പ്രധാന നാഗരികതകളുടെ വികസനം, ഇന്നത്തെ നഗരജീവിതത്തിലേക്കുള്ള മൊത്തത്തിലുള്ള മാറ്റം എന്നിവ ഇതിൽ ഉൾപ്പെടുന്നു. ആധുനിക കാലത്തെ ഭൂമിയിലെയും അതിന്റെ ആവാസവ്യവസ്ഥയിലെയും മനുഷ്യന്റെ ആഘാതം ഭാവിയിലെ ജീവജാലങ്ങളുടെ പരിണാമത്തിന് ആഗോള പ്രാധാന്യമുള്ളതായി കണക്കാക്കാം. ഇന്റർനാഷണൽ കമ്മീഷൻ ഓൺ സ്ട്രാറ്റിഗ്രാഫി നിർദ്ദേശിച്ച പ്രകാരം 2018 ജൂലൈയിൽ ഇന്റർനാഷണൽ യൂണിയൻ ഓഫ് ജിയോളജിക്കൽ സയൻസസ് ഹോളോസീൻ യുഗത്തെ മൂന്ന് വ്യത്യസ്ത ഉപവിഭാഗങ്ങളായി വിഭജിച്ചു. ഗ്രീൻലാൻഡിയൻ (11,700 വർഷം മുമ്പ് മുതൽ 8,326 വർഷം മുമ്പ് വരെ), നോർത്ത്ഗ്രിപ്പിയൻ (8,326 വർഷം മുമ്പ് മുതൽ 4,200 വർഷം മുമ്പ് വരെ), മേഘാലയൻ (4,200 വർഷം മുമ്പ് മുതൽ ഇന്നുവരെ) എന്നിങ്ങനെയാണ് ആ കാലഘട്ടങ്ങൾ. മേഘാലയന്റെ അതിർത്തി സ്ട്രാറ്റോടൈപ്പ് ഇന്ത്യയിലെ മാവ്മ്ലു ഗുഹയിലെ ഒരു സ്പീലിയോതെമാണ്. കാനഡയിലെ മൌണ്ട് ലോഗനിൽ നിന്നുള്ള ഒരു ഐസ് കോർ ആണ് ആഗോള ഓക്സിലറി സ്ട്രാറ്റോടൈപ്പ്.\n↑ 1.0 1.1 1.2 Cohen, K. M.; Finney, S. C.; Gibbard, P. L.; Fan, J.-X. (January 2020). "International Chronostratigraphic Chart" (PDF). International Commission on Stratigraphy. ശേഖരിച്ചത് 23 February 2020.\n↑ 2.0 2.1 Mike Walker; മുതലായവർ (December 2018). "Formal ratification of the subdivision of the Holocene Series/Epoch (Quaternary System/Period)" (PDF). Episodes. Subcommission on Quaternary Stratigraphy (SQS). 41 (4): 213–223. doi:10.18814/epiiugs/2018/018016. ശേഖരിച്ചത് 11 November 2019. This proposal on behalf of the SQS has been approved by the International Commission on Stratigraphy (ICS) and formally ratified by the Executive Committee of the International Union of Geological Sciences (IUGS).\n↑ Fan, Junxuan; Hou, Xudong. "International Chronostratigraphic Chart". International Commission on Stratigraphy. ശേഖരിച്ചത് June 18, 2016.\n↑ Oxford University Press – Why Geography Matters: More Than Ever (book) – "Holocene Humanity" section https://books.google.com/books?id=7P0_sWIcBNsC\n↑ "Collapse of civilizations worldwide defines youngest unit of the Geologic Time Scale".\n↑ Formal subdivision of the Holocene Series/Epoch\n"https://ml.wikipedia.org/w/index.php?title=ഹോളോസീൻ&oldid=3360371" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 1 ജൂലൈ 2020, സമയം: 09:44\nഈ താൾ അവസാനം തിരുത്തപ്പെട്ടത്: 09:44, 1 ജൂലൈ 2020.


രഞ്ജന് പ്രമോദ് ചിത്രം പയ്യോളിയില് തുടങ്ങി\nരഞ്ജന് പ്രമോദ് ചിത്രം പയ്യോളിയില് തുടങ്ങി. ബിജുമേനോനെ നായകനാക്കിയുള്ള സിനിമയുടെ കഥയും തിരക്കഥയും സംവിധാനവും രഞ്ജന് തന്നെയാണ്. അലസനായ ഒരു സര്‍ക്കാര് ഉദ്യോഗസ്ഥനായാണ് ബിജുമേനോന് ചിത്രത്തിലെത്തുക.\nകോഴിക്കോടും പരിസരങ്ങളിലുമാണ് സിനിമയുടെ ലൊക്കേഷന്.


Politics of Mrinal Sen’s films, his humanism are why his work remains relevant:ചെറുപ്പത്തിന്റെ മറുപേര്\nസദാ രസിപ്പിച്ചിരുന്ന, നര്‍മ്മബോധമുള്ള, അവനവനെ നോക്കി ചിരിക്കാനുള്ള അപൂര്‍വ്വമായ സിദ്ധിയുള്ള മൃണാള് സെന് യുവത്വത്തിന്റെ പ്രസിപ്പിന്റെയും ചൈതന്യത്തിന്റെയും മൂര്‍ത്തിഭാവമായിരുന്നു. അത് തന്നെയായിരുന്നു അദ്ദേഹത്തിന്റെ ചിത്രങ്ങളും.\nWritten By Aparna Sen\nJanuary 12, 2019 8:15:58 am\nമൃണാള് സെന്നിനെക്കുറിച്ച് ഓര്‍ക്കുമ്പോള് പെട്ടന്ന് മനസ്സിലേക്ക് വരുന്നത് നിത്യയൗവനം എന്ന വിശേഷണമാണ്. ഞാന് കണ്ടിട്ടുള്ള പ്രായം ചെന്നവരില് വച്ചേറ്റവും ചെറുപ്പമായ ആള്. പ്രായം ചെന്നയാള് എന്ന് പറയുമ്പോള് പടുവൃദ്ധനൊന്നും അല്ലായിരുന്നു. വാസ്തവത്തിൽ, കുട്ടിക്കാലത്ത് എന്റെ അച്ഛനമ്മമാരുടെ സുഹൃത്തായി ആദ്യം കാണുമ്പോള് അദ്ദേഹം നല്ല ചെറുപ്പമായിരുന്നു. പക്ഷേ പ്രായം കുറവാണെങ്കില് പോലും അച്ഛനമ്മമാരുടെ തലമുറയില് പെട്ടവരെ മുതിര്‍ന്നവര് എന്നല്ലേ കണക്കാക്കാന് കഴിയൂ. എന്നാല് അക്കൂട്ടത്തിലും തന്റെ സമകാലീനരെക്കാള് ചെറുപ്പമാണ് എന്ന് തോന്നിപ്പിച്ചിരുന്നു അദ്ദേഹം. സദാ രസിപ്പിച്ചിരുന്ന, നര്‍മ്മബോധമുള്ള, അവനവനെ നോക്കി ചിരിക്കാനുള്ള അപൂര്‍വ്വമായ സിദ്ധിയുള്ള മൃണാള് സെന് യുവത്വത്തിന്റെ പ്രസിപ്പിന്റെയും ചൈതന്യത്തിന്റെയും മൂര്‍ത്തിഭാവമായിരുന്നു. അത് തന്നെയായിരുന്നു അദ്ദേഹത്തിന്റെ ചിത്രങ്ങളും. രാജ്യത്തെ രാഷ്ട്രീയാസ്വാസ്ഥ്യങ്ങളില്‍പ്പെട്ടുഴറുന്ന യുവതയുടെ കഥകള് മൃണാള് സെന്നോളം ആര്‍ദ്രമായി വളരെച്ചുരുക്കം പേരേ പറഞ്ഞിട്ടുള്ളൂ. ‘ഇന്റെര്‍വ്യൂ’, ‘പാദാന്തിക്ക്’ തുടങ്ങിയ ചിത്രങ്ങളാണ് ഈയവസരത്തില് പെട്ടന്ന് മനസ്സിലേക്ക് വരുന്നത്.\nചുറ്റിലുമുള്ള സാമൂഹ്യ യാഥാർത്ഥ്യങ്ങളെക്കുറിച്ച് നല്ല ബോധവും അവയുമായുള്ള നിരന്തരമായ ഇടപെടലും ഉണ്ടായിരുന്നു അദ്ദേഹത്തിന്. ശക്തമായ ഇടതുചായ് വും, ആഴത്തിലുള്ള മാനുഷികതയും, കുട്ടികളെപ്പോലെയുള്ള ഔല്‍സുക്യവും ചേര്‍ന്നാണ് മൃണാള് സെന്നിന്റെ സ്വത്വത്തെ രൂപീകരിച്ചതും, ലോകസിനിമയ്ക്ക് അവഗണിക്കാനാവാത്ത ശക്തിയായി വളര്‍ത്തിയതും. ഉള്ളിലുള്ള ശക്തിയും സൗമ്യതയും സാമൂഹിക ജാഗ്രതയും പുറം ലോകത്തെ സാമൂഹ്യ രാഷ്ട്രീയാവസ്ഥയിലെ തിന്മകളോടു മുഖം തിരിക്കുന്നതില് നിന്നും അദ്ദേഹത്തെ പിന്തിരിപ്പിച്ചു കൊണ്ടേയിരുന്നു; ഉള്ളിലുള്ള ഔല്‍സുക്യമുള്ള കുട്ടിയാകട്ടെ, സിനിമാ എന്ന മാധ്യമത്തിലുള്ള പരീക്ഷണങ്ങള് തുടര്‍ന്ന് കൊണ്ടേയിരുന്നു. അത് കൊണ്ടാവണം മൃണാള് സെന് സിനിമകളുടെ കാലത്തുള്ള മറ്റു ചില സിനിമകള് കാലോചിതമല്ലാതായി തീരുമ്പോഴും അദ്ദേഹത്തിന്റെ സിനിമകള് ആധുനികമായും പ്രസക്തമായും തുടരുന്നത്.\nസദാ രസിപ്പിച്ചിരുന്ന, നര്‍മ്മബോധമുള്ള, അവനവനെ നോക്കി ചിരിക്കാനുള്ള അപൂര്‍വ്വമായ സിദ്ധിയുള്ള മൃണാള് സെന് യുവത്വത്തിന്റെ പ്രസിപ്പിന്റെയും ചൈതന്യത്തിന്റെയും മൂര്‍ത്തിഭാവമായിരുന്നു\nസ്വയം വിമര്‍ശിക്കാനും താന് വന്ന സാമൂഹിക ചുറ്റുപാടുകളെ വിമര്‍ശന ബുദ്ധിയോടു കൂടി കാണാനുമുള്ള കഴിവാണ് സമകാലികരില് നിന്നും അദ്ദേഹത്തെ വ്യത്യസ്ഥനാക്കിയത്. മധ്യവര്‍ഗ്ഗ കുടുംബത്തില് നിന്നും വന്ന അദ്ദേഹത്തിനു അതിന്റെ ബലഹീനതകളും ‘ഹിപ്പോക്രസി’യുമെല്ലാം നന്നായി അറിയാമായിരുന്നു. അത് കൊണ്ടാണ് ‘ഖരീജ്’, ‘ഏക് ദിന് പ്രതിദിന്’ തുടങ്ങിയ, സ്ഥാപിത ബംഗാളി മദ്ധ്യവര്‍ഗ ‘മൊറാലിറ്റി’യിലൂന്നിയ കഥകള് പറഞ്ഞ ചിത്രങ്ങളിലും അതേ മൂല്യങ്ങളെ അദ്ദേഹം ചോദ്യം ചെയ്തത് – അതും തീര്‍ത്തും ആസ്വദിച്ചു കൊണ്ട് തന്നെ. ‘ഏക് ദിന് പ്രതിദിനി’ല് വീട്ടിലെ മുതിര്‍ന്ന കുട്ടിയും (ഒരുപക്ഷേ കുടുംബത്തിലെ വരുമാനമുള്ള ഒരെയൊരാളുമായ) ചിനു ഒരു രാത്രി ജോലി കഴിഞ്ഞു മടങ്ങി എത്താതിരിക്കുമ്പോള്, കുടുംബവും അയല്‍ക്കാരും എല്ലാം അവളുടെ ഉദ്ദേശങ്ങളെ ചോദ്യം ചെയ്യുകയും ‘മൊറാലിറ്റി’യെ സംശയിക്കുകയും ചെയ്യുന്നു. ഒടുവില് അവള് മടങ്ങി എത്തുമ്പോള്, അവള് ആ രാത്രി എവിടെയായിരുന്നു എന്നതിനെക്കുറിച്ച് ഒരു വിശദീകരണവും നല്‍കുന്നുമില്ല സംവിധായകന്. ഒരിക്കല് ചിത്രത്തിന്റെ സ്ക്രീനിംഗ് കഴിഞ്ഞുള്ള ചോദ്യോത്തരവേളയില് ഞാനും ഉണ്ടായിരുന്നു. ചിനു ആ രാത്രി മുഴുവന് എവിടെയായിരുന്നു എന്ന് ഒരാള് മൃണാള് സെന്നിനോട് ചോദിച്ചു. അദ്ദേഹം പറഞ്ഞ മറുപടി തികഞ്ഞ ഹര്‍ഷത്തോടെ ഞാന് ഓര്‍ത്തു പോവുകയാണ്. “ഞാന് എങ്ങനെ അറിയും അവള് എവിടെയായിരുന്നു എന്ന്?”, ചിരിയോടെ അദ്ദേഹം പറഞ്ഞു, “ചിത്രം അത്തരത്തില് പ്രതീകാത്മകമായി എടുത്തതിന്റെ കാരണം തന്നെ ആ ചോദ്യം നിങ്ങളെ എക്കാലവും വേട്ടയാടണം എന്നുള്ളത് കൊണ്ടാണ്!”\n1979ല് നിര്‍മ്മിക്കപ്പെട്ട ആ ചിത്രത്തിന്റെയും സംവിധായകന്റെയും അനന്യസാധാരണമായ ആധുനിക വീക്ഷണം കണ്ടു അത്ഭുതപ്പെടാതെ തരമില്ലായിരുന്നു. പുരുഷാധിപത്യ മൂല്യങ്ങളില് ഊന്നിയ ഒരു വ്യവസ്ഥയുടെ വിട്ടുവീഴ്ചയില്ലാത്ത ഒരു സൂക്ഷ്‌മവീക്ഷണമാണ് ചിത്രം പകര്‍ന്നത്.\nഅദ്ദേഹത്തിന്റെ മരണം അവശേഷിപ്പിക്കുന്ന ശൂന്യത വളരെ വലുതാണ് – സിനിമാ ലോകത്തും, എന്റെ സ്വകാര്യ ലോകത്തും.\nRead More: ഒരു കാലഘട്ടം മറയുന്നു: ‘മൃണാള്‍ദാ’യെ ഓര്‍ത്ത് ഷാജി എന് കരുണ്\nജീവിതത്തോട് അദ്ദേഹം കാണിച്ചിരുന്ന ആസക്തിയും സിനിമയോട് അദ്ദേഹം കാണിച്ചിരുന്ന മമതയുമാണ് അദ്ദേഹത്തില് ഞാന് ഏറ്റവും സ്നേഹിച്ചിരുന്നത്. ഒരു സൃഷ്ടാവിന്റെ സന്തോഷം ‘ഭുവന് ഷോം’, ആകാശ് കുസും’ പോലെയുള്ള ചിത്രങ്ങളിലും, കുറെയും കൂടി ഗൗരവമേറിയ ചിത്രങ്ങളായ ‘ ഏക് ദിന് പ്രതിദിന്’, ‘ഖാണ്‍ഡഹാര്’, ‘മഹാപൃത്ബി’ എന്നിവയില് വ്യക്തമായി കാണാം. കാഴ്ചക്കാരി എന്ന നിലയില്, നിര്‍വ്വചിക്കാനാവില്ല എങ്കിലും, അത് എന്നെ നന്നായി ബാധിച്ചിട്ടുണ്ട്.\nസ്വയം പുനര്‍നിര്‍മ്മിക്കാനുള്ള മൃണാള് സെന്നിന്റെ കഴിവും ആഗ്രഹവുമാണ് എന്നെ ഏറ്റവും അധികം ബാധിച്ചിട്ടുള്ളത്. അദ്ദേഹം ഒരു സീരിയസ് ഫിലിംമേക്കര് ആയിരുന്നു – മഹാന്മാരില് അവസാനത്തെയാളും – പക്ഷേ എല്ലാ മഹാന്മാരേയും പോലെ മൃണാള് സെന്നും തന്നെ സീരിയസ് ആയി എടുത്തിരുന്നില്ല. ഊഷ്മളമായ നര്‍മ്മബോധത്താലും ലാഘവമുള്ള സ്പര്‍ശങ്ങളാലും അദ്ദേഹം തന്റെ സിനിമകളെ നിറച്ചു. പരീക്ഷണാത്മകവും തീര്‍ത്തും സിനിമാറ്റിക്കുമായിരുന്നു അദ്ദേഹത്തിന്റെ ചിത്രങ്ങള്. ഏറ്റവും പ്രധാനമായി, പരീക്ഷണ ചിത്രങ്ങളില് പോലും സുവ്യക്തമാകുന്ന, ആഴത്തിലുള്ള മാനവികതയും ലോകസിനിമയിലെ മഹാന്മാര്‍ക്കൊപ്പം അദ്ദേഹത്തിനു സ്ഥാനമൊരുക്കി.\nRead More: പി ജി വഴി ‘കയ്യൂരി’ല് എത്തിയ മൃണാള് സെന്\nവിവരിക്കാനാവാത്ത നഷ്ടമാണ് അദ്ദേഹത്തിന്റെ വിയോഗം. എന്നെ സംബന്ധിച്ച്, അച്ഛനമ്മമാരും സത്യജിത് റേയും കഴിഞ്ഞാല്, എല്ലാ പാടേ നശിച്ചിട്ടില്ല എന്നും, വാണിജ്യത്തിനും ഭോഗപരതയ്ക്കും അടിയറ വച്ചിട്ടില്ല എന്നും ആവര്‍ത്തിച്ചു സ്ഥിരീകരിച്ച ഒരാളാണ് മൃണാള് കാക്കാ എന്ന് ഞാന് വിളിക്കുന്ന മൃണാള് സെന്. ജീവിതം മുന്നോട്ട് നീക്കാനുള്ള ധൈര്യം തരുന്ന മൂല്യങ്ങള് പകര്‍ന്നു തന്നവര്. എന്റെ രീതിയ്ക്ക് സിനിമ എടുക്കാനും ആ ശ്രമം തുടരാനും ഉള്ള ഇച്ഛാശക്തി തന്നവര്. മൃണാള് സെന്നിന്റെ മരണത്തില് അനുശോചിക്കുമ്പോഴും അദ്ദേഹത്തിന്റെ ജീവിതത്തേയും വരും തലമുറകള്‍ക്ക് ആസ്വദിക്കാനായി അദ്ദേഹം അവശേഷിപ്പിച്ചു പോയ സിനിമകളേയും ആഘോഷിക്കേണ്ടതുണ്ട്. അതാവട്ടെ അദ്ദേഹത്തിനു നല്‍കുന്ന ഏറ്റവും വലിയ ശ്രദ്ധാഞ്ജലി.\nവിട, മൃണാള് കാക്കാ.\nനടിയും സംവിധായികയുമാണ് അപര്‍ണ സെന്\nWeb Title: Mrinal sen obituary aparna sen movies


Panchayat:Repo18/vol1-page0089 - Panchayatwiki\nഎന്നാൽ, അങ്ങനെയുള്ള ഏതെങ്കിലും നിർദ്ദേശം പുറപ്പെടുവിച്ച സമയത്ത് നിയോജകമണ്ഡലത്തിൽ പ്രാബല്യത്തിലിരുന്ന വോട്ടർ പട്ടിക, ഈ ആക്റ്റിന്റെ മറ്റു വ്യവസ്ഥകൾക്കു വിധേയമായി, അങ്ങനെ നിർദ്ദേശിക്കപ്പെട്ട പ്രത്യേക പുതുക്കൽ പൂർത്തിയാകുന്നതുവരെ പ്രാബല്യത്തിൽ തുടരുന്നതാണ്.\n23. വോട്ടർ പട്ടികയിലെ ഉൾക്കുറിപ്പുകൾ തിരുത്തൽ.-\nഒരു നിയോജക മണ്ഡലത്തിന്റെ തിരഞ്ഞെടുപ്പു രജിസ്ട്രേഷൻ ഉദ്യോഗസ്ഥന്, തനിക്കു നൽകുന്ന അപേക്ഷയിൻമേലോ അഥവാ സ്വമേധയായോ, തനിക്ക് യുക്തമെന്നു തോന്നുന്ന അന്വേഷണവിചാരണയ്ക്കുശേഷം ആ പഞ്ചായത്തിലെ ഏതെങ്കിലും നിയോജകമണ്ഡലത്തിലെ വോട്ടർ പട്ടികയിലെ ഏതെങ്കിലും ഉൾക്കുറിപ്പ്,-\n(എ) ഏതെങ്കിലും വിശദാംശം സംബന്ധിച്ച പിശകാണെന്നോ ന്യൂനതയുള്ളതാണെന്നോ, അല്ലെങ്കിൽ\n(ബി) ബന്ധപ്പെട്ട ആൾ നിയോജകമണ്ഡലത്തിനുള്ളിലെ തന്റെ സാധാരണ താമസസ്ഥലം മാറ്റി എന്ന കാരണത്താൽ പട്ടികയിലെ മറ്റൊരു സ്ഥാനത്തേക്ക് മാറ്റേണ്ടതാണെന്നോ, അല്ലെങ്കിൽ\n(സി) ബന്ധപ്പെട്ടയാൾ മരിച്ചുപോയെന്നോ അഥവാ ആ നിയോജകണ്ഡലത്തിൽ സാധാരണ താമസക്കാരനല്ലാതായിത്തീർന്നെന്നോ അഥവാ ആ പട്ടികയിൽ രജിസ്റ്റർ ചെയ്യപ്പെടുന്നതിന് മറ്റു വിധത്തിൽ അവകാശമുള്ളവനല്ലെന്നോ ഉള്ള കാരണത്താൽ നീക്കം ചെയ്യേണ്ടതാണെന്നോ, ബോദ്ധ്യപ്പെടുന്നപക്ഷം, തിരഞ്ഞെടുപ്പു രജിസ്ട്രേഷൻ ഉദ്യോഗസ്ഥൻ, സംസ്ഥാന തിരഞ്ഞെടുപ്പു കമ്മീഷൻ ഇതിലേക്കായി നൽകിയേക്കാവുന്ന സാമാന്യമോ പ്രത്യേകമോ ആയ നിർദ്ദേശങ്ങൾ വല്ലതുമുണ്ടെങ്കിൽ അവയ്ക്ക് വിധേയമായി, ആ ഉൾക്കുറിപ്പ് ഭേദഗതി ചെയ്യുകയോ, സ്ഥാനം മാറ്റുകയോ, നീക്കം ചെയ്യുകയോ ചെയ്യേണ്ടതാണ്.\nഎന്നാൽ, (എ) ഖണ്ഡത്തിന്റെയോ (ബി) ഖണ്ഡത്തിന്റെയോ കീഴിലുള്ള ഏതെങ്കിലും കാരണത്തിൻമേലുള്ള എന്തെങ്കിലും നടപടിയോ, അല്ലെങ്കിൽ ബന്ധപ്പെട്ട ആൾ നിയോജകമണ്ഡലത്തിലെ സാധാരണ താമസക്കാരനല്ലാതായിത്തീർന്നെന്നോ അയാൾ ആ നിയോജകമണ്ഡലത്തിലെ വോട്ടർ പട്ടികയിൽ രജിസ്റ്റർ ചെയ്യപ്പെടുന്നതിന് മറ്റ് വിധത്തിൽ അവകാശമുള്ളവനല്ലെന്നോ ഉള്ള കാരണത്തിൻമേൽ (സി) ഖണ്ഡത്തിൻകീഴിലുള്ള ഏതെങ്കിലും നടപടിയോ എടുക്കുന്നതിന് മുൻപായി, തിരഞ്ഞെടുപ്പു രജിസ്ട്രേഷൻ ഉദ്യോഗസ്ഥൻ ബന്ധപ്പെട്ട ആളിന് അയാളെ സംബന്ധിച്ച എടുക്കാനുദ്ദേശിക്കുന്ന നടപടിയെ സംബന്ധിച്ച് അയാൾക്ക് പറയാനുള്ളത് പറയുവാൻ ന്യായമായ ഒരവസരം നൽകേണ്ടതാണ്.\n24. വോട്ടർ പട്ടികകളിൽ പേർ ഉൾപ്പെടുത്തൽ.-\n(1) ഒരു നിയോജകമണ്ഡലത്തിലെ വോട്ടർ പട്ടികയിൽ തന്റെ പേര് ഉൾപ്പെടുത്തിയിട്ടില്ലാത്ത ഏതൊരാൾക്കും ആ പട്ടികയിൽ തന്റെ പേര് ഉൾപ്പെടുത്തുന്നതിന് തിരഞ്ഞെടുപ്പ് രജിസ്ട്രേഷൻ ഉദ്യോഗസ്ഥനോട് അപേക്ഷിക്കാവുന്നതാണ്.\n(2) വോട്ടർ പട്ടികയിൽ, രജിസ്റ്റർ ചെയ്യപ്പെടുവാൻ അപേക്ഷൻ അവകാശമുള്ളവനാണെന്ന് ബോദ്ധ്യപ്പെടുന്നപക്ഷം, അയാളുടെ പേര് അതിൽ ഉൾപ്പെടുത്തുവാൻ തിരഞ്ഞെടുപ്പ് രജിസ്ട്രേഷൻ ഉദ്യോഗസ്ഥൻ രേഖാമൂലം നിർദ്ദേശിക്കേണ്ടതാണ്. എന്നാൽ, അപേക്ഷകൻ മറ്റേതെങ്കിലും ഒരു നിയോജകണ്ഡലത്തിലെ വോട്ടർ പട്ടികയിൽ രജിസ്റ്റർ ചെയ്യപ്പെട്ടിട്ടുണ്ടെങ്കിൽ തിരഞ്ഞെടുപ്പ് രജിസ്ട്രേഷൻ ഉദ്യോഗസ്ഥൻ അങ്ങനെയുള്ള മറ്റേ നിയോജകമണ്ഡലത്തിലെ തിരഞ്ഞെടുപ്പ് രജിസ്ട്രേഷൻ ഉദ്യോഗസ്ഥനെ വിവരം അറിയിക്കേണ്ടതും, ആ ഉദ്യോഗസ്ഥൻ അങ്ങനെ അറിയിപ്പു കിട്ടിയാലുടൻ ആ പട്ടികയിൽ നിന്നും അപേക്ഷകന്റെ പേർ വെട്ടിക്കളയേണ്ടതുമാണ്.\n(3) ഒരു നിയോജകമണ്ഡലത്തിലെ ഒരു തിരഞ്ഞെടുപ്പിനുള്ള നാമനിർദ്ദേശപ്രതികകൾ സമർപ്പിക്കുന്നതിനുള്ള അവസാനദിവസത്തിനുശേഷവും ആ തിരഞ്ഞെടുപ്പിന്റെ പൂർത്തീകരണത്തിനു മുൻപും, 23-ാം വകുപ്പിൻ കീഴിൽ, ഏതെങ്കിലും ഉൾക്കുറിപ്പിൽ ഏതെങ്കിലും ഭേദഗതിയോ സ്ഥാനം മാറ്റലോ നീക്കംചെയ്യലോ നടത്തുവാനോ ഈ വകുപ്പിൻ കീഴിൽ ഒരു നിയോജകമണ്ഡലത്തിലെ വോട്ടർ പട്ടികയിൽ പേര് ഉൾപ്പെടുത്തുവാനുള്ള നിർദ്ദേശം നല്കുവാനോ പാടില്ലാത്തതാണ്.\nRetrieved from "https://panchayatwiki.com/index.php?title=Panchayat:Repo18/vol1-page0089&oldid=11407"\nഈ താൾ അവസാനം തിരുത്തപ്പെട്ടത്: 14:42, 29 May 2019.


Kerala Assembly Election 2021: Polling is low in PK Kunhalikutty's Vengara | പികെ കുഞ്ഞാലിക്കുട്ടി മത്സരിച്ച വേങ്ങരയില് പോളിംഗ് കുറവ്, മുസ്ലീം ലീഗിന് ആശങ്ക - Malayalam Oneindia\n13 min ago കേസിനെ നിഴലിൽ നിർത്താൻ ആഗ്രഹിക്കുന്നില്ല; കോവിഡ് 19 സുപ്രീംകോടതി കേസിൽ നിന്നും ഹരീഷ് സാൽവെ പിന്മാറി\nkerala assembly election 2021 കേരള നിയമസഭാ തിരഞ്ഞെടുപ്പ് 2021 മലപ്പുറം പികെ കുഞ്ഞാലിക്കുട്ടി വേങ്ങര മുസ്ലീം ലീഗ്\nമലപ്പുറം: പികെ കുഞ്ഞാലിക്കുട്ടി മത്സരിച്ച വേങ്ങരയില് ഇത്തവണ പോളിംഗ് ശതമാനം കുറഞ്ഞതില് മുസ്ലീം ലീഗിന് ആശങ്ക. ലോക്‌സഭാ എംപി സ്ഥാനം രാജി വെച്ചാണ് കുഞ്ഞാലിക്കുട്ടി നിയമസഭാ തിരഞ്ഞെടുപ്പില് മത്സരിക്കാന് എത്തിയത്. വേങ്ങരയില് 69.51 ശതമാനം പോളിംഗ് ആണ്7മണി വരെ രേഖപ്പെടുത്തിയിരിക്കുന്നത്. മലപ്പുറം ജില്ലയില് തന്നെ ഏറ്റവും കുറവ് പോളിംഗ് ഉണ്ടായിരിക്കുന്ന മണ്ഡലങ്ങളില് ഒന്ന് വേങ്ങരയാണ്.\nവേങ്ങരയില് കഴിഞ്ഞ ഉപതിരഞ്ഞെടുപ്പില് 71.99 ശതമാനം വോട്ട് രേഖപ്പെടുത്തിയിരുന്നു. ലോക്‌സഭയില് നിന്നും രാജി വെച്ച് വേങ്ങരയില് നിന്നും മത്സരിക്കാനുളള തീരുമാനത്തിന് എതിരെ മുസ്ലീം ലീഗിനുളളില് തന്നെ അതൃപ്തി നിലനിന്നിരുന്നു. ലീഗ് അണികള്‍ക്കിടയിലെ ഈ അതൃപ്തിയാണ് തിരഞ്ഞെടുപ്പില് കണ്ടത് എന്നാണ് വിലയിരുത്തപ്പെടുന്നത്. ഇടതുപക്ഷത്തെ പി ജിജിയാണ് വേങ്ങരയിൽ കുഞ്ഞാലിക്കുട്ടിയുടെ പ്രധാന എതിരാളി.\nമലപ്പുറം ജില്ലയില് ഏറ്റവും കുറവ് പോളിംഗ് രേഖപ്പെടുത്തിയിരിക്കുന്ന മണ്ഡലം പൊന്നാനിയാണ്. പി നന്ദകുമാറിനെ സ്ഥാനാര്‍ത്ഥിയാക്കിയതിന്റെ പേരില് പാര്‍ട്ടി നേതൃത്വത്തിന് എതിരെ പരസ്യ പ്രതിഷേധം അടക്കം നടന്ന മണ്ഡലമാണ് പൊന്നാനി. ഏരിയ സെക്രട്ടറിയായ ടിഎം സിദ്ദിഖിനെ സ്ഥാനാര്‍ത്ഥിയാക്കണം എന്നാവശ്യപ്പെട്ടായിരുന്നു പാര്‍ട്ടി പ്രവര്‍ത്തകര് പ്രതിഷേധിച്ചത്. എന്നാല് നന്ദകുമാര് തന്നെ സ്ഥാനാര്‍ത്ഥിയെന്ന തീരുമാനത്തില് പാര്‍ട്ടി ഉറച്ച് നില്‍ക്കുകയായിരുന്നു.\nവോട്ട് ചെയ്ത് കേരളം | Oneindia Malayalam\nKerala Assembly Election 2021: Polling is low in PK Kunhalikutty's Vengara


ഘോഷ്, മന്‍മോഹന് (1844 - 96) - സര്‍വ്വവിജ്ഞാനകോശം\nഘോഷ്, മന്‍മോഹന് (1844 - 96)\nബംഗാളി സ്വാതന്ത്ര്യസമരസേനാനിയും സാമൂഹിക പ്രവര്‍ത്തകനും. ബംഗാളിലെ ജുഡീഷ്യല് സര്‍വീസില് സേവനമനുഷ്ഠിച്ചിരുന്ന റാംലോചന് ഘോഷിന്റെ പുത്രനായി മന്‍മോഹന് 1844-ല് കൃഷ്ണനഗറിലെ ഒരു ഇടത്തരം കുടുംബത്തില് ജനിച്ചു. കൃഷ്ണനഗറിലെ കൊളജിയേറ്റ് സ്കൂളില് വിദ്യാഭ്യാസം ചെയ്തു. 1861-ല് പ്രസിഡന്‍സി കോളജില് ചേര്‍ന്ന ഇദ്ദേഹം അടുത്ത വര്‍ഷം ഇന്ത്യന് സിവില് സര്‍വീസ് പരീക്ഷയ്ക്കു ചേരുന്നതിനായി സത്യേന്ദ്രനാഥ ടാഗോറിനോടൊപ്പം ഇംഗ്ലണ്ടില് പോയി. 1864-ലെ ഇന്ത്യന് സിവില് സര്‍വീസ് പരീക്ഷയില് പരാജിതനായ ഘോഷ് അതിനിടെ ബാര്-അറ്റ്-ലാ പാസായിരുന്നു. ഇദ്ദേഹം 1866-ല് കൊല്‍ക്കത്തയിലേക്കു തിരിച്ചുവന്ന് അഭിഭാഷകവൃത്തിയില് ഏര്‍പ്പെട്ടു.\n1861-ല് ഇന്ത്യന് മിറര് എന്ന ദ്വൈവാരിക ആരംഭിച്ചു. 1862 മാ. വരെ അതിന്റെ പത്രാധിപരായി സേവനമനുഷ്ഠിക്കുകയും ചെയ്തു. ബ്രിട്ടീഷ് ഇന്ത്യന് അസോസിയേഷനില് അംഗമായി. പിന്നീട് ഇന്ത്യന് നാഷണല് കോണ്‍ഗ്രസില് അംഗമായ ഇദ്ദേഹം 1890-ലെ കോണ്‍ഗ്രസ് സമ്മേളനത്തില് സ്വീകരണകമ്മിറ്റിയുടെ ചെയര്‍മാനായിരുന്നു. 1896-ലെ ബംഗാള് പ്രൊവിന്‍ഷ്യല് കോണ്‍ഗ്രസ് സമ്മേളനത്തിലും സ്വീകരണകമ്മിറ്റിയുടെ ചെയര്‍മാനായി സേവനമനുഷ്ഠിച്ചു. സ്ത്രീകളുടെ വിദ്യാഭ്യാസത്തിന് വളരെ പ്രോത്സാഹനം നല്കിയിരുന്ന ഇദ്ദേഹം പല മഹിളാ വിദ്യാലയങ്ങളുടെയും രക്ഷാധികാരിയായി പ്രവര്‍ത്തിച്ചു. 1896-ല് ഇദ്ദേഹം നിര്യാതനായി.\n(ഡോ. കെ.കെ. കുസുമന്)\n"http://web-edition.sarvavijnanakosam.gov.in/index.php?title=%E0%B4%98%E0%B5%8B%E0%B4%B7%E0%B5%8D,_%E0%B4%AE%E0%B4%A8%E0%B5%8D%E2%80%8D%E0%B4%AE%E0%B5%8B%E0%B4%B9%E0%B4%A8%E0%B5%8D%E2%80%8D_(1844%C2%A0-%C2%A096)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 04:17, 11 ജനുവരി 2016.\nഈ താള് 54 തവണ സന്ദര്‍ശിക്കപ്പെട്ടിട്ടുണ്ട്.


| ഷമി സഹോദരന് വേണ്ടിയും പെണ്ണിനെ ഇടപാട് ചെയ്തു കൊടുത്തു ; താരവും ഭാര്യയും തമ്മിലുള്ള ഉടക്കിന്റെ യഥാര്‍ത്ഥകാരണം സ്വത്ത് തര്‍ക്കം? | Mangalam\nTuesday, March 05, 2019 Last Updated2Min 48 Sec ago English Edition\nTuesday 13 Mar 2018 01.29 PM\nഷമി സഹോദരന് വേണ്ടിയും പെണ്ണിനെ ഇടപാട് ചെയ്തു കൊടുത്തു ; താരവും ഭാര്യയും തമ്മിലുള്ള ഉടക്കിന്റെ യഥാര്‍ത്ഥകാരണം സ്വത്ത് തര്‍ക്കം?\nകൊല്‍ക്കത്ത: ഇന്ത്യന് ക്രിക്കറ്റ് ടീമംഗം മൊഹമ്മദ് ഷമിയും ഭാര്യയും തമ്മിലുള്ള വിവാദം അതിശക്തമായി മാധ്യമങ്ങളിലൂടെ പ്രചരിക്കുന്നതിനിടയില് ദിനംപ്രതി പുതിയ ആരോപണങ്ങളും കഥകളും പുറത്തുവരുന്നു. ഭര്‍ത്താവിന്റെ കുത്തഴിഞ്ഞ ജീവിതത്തെക്കുറിച്ചുള്ള ആരോപണങ്ങളുമായി ഹസീന് ജഹാന് രംഗത്ത് വന്നതോടെയാണ് വിവാദം തുടങ്ങിയതെങ്കിലും സംഭവത്തിലെ ഏറ്റവും പുതിയ കഥ ദമ്പതികളുടെ ഉത്തര്‍പ്രദേശിലെ ഫാംഹൗസുമായി ബന്ധത്തെ തര്‍ക്കമാണ് പ്രശ്‌നത്തിന്റെ ശരിയായ വിഷയമെന്ന രീതിയിലാണ്.\nയുപിയിലെ അംറോഹയില് ഇരുവര്‍ക്കും ഒരു ഫാംഹൗസുണ്ട്. ഇതുമായി ബന്ധപ്പെട്ട അതൃപ്തിയാണ് താരത്തിനെതിരേ ആരോപണവുമായി ഭാര്യ രംഗത്ത് വരാന് കാരണമായത് എന്നാണ് എറ്റവും പുതിയ വിവരം. തന്റെ നാടായ അംറോഹയില് ഒരു സ്‌പോര്‍ട്‌സ് അക്കാദമി തുടങ്ങാന് താരം ആഗ്രഹിച്ചിരുന്നു. ഇതിനായി 60 ഏക്കര് ഭൂമി വാങ്ങുകയും ചെയ്തിരുന്നു. ഇതില് 10 കോടി താരം മുടക്കുകയും ചെയ്തു. എന്നാല് ദമ്പതികള് സാധാരണ താമസിക്കാറുള്ള പശ്ചിമ ബംഗാളില് ഒരു പുതിയ വസ്തു വാങ്ങാനായിരുന്നു ജഹാന് താല്‍പ്പര്യം. എന്നാല് താരം അപ്രതീക്ഷിതമായി എടുത്ത തീരുമാനം ഭാര്യ ജഹാനെ ചൊടിപ്പിച്ചെന്നാണ് ഷമിയുടെ പുതിയ വാദം. തനിക്കെതിരേയുള്്‌ള എല്ലാ ആരോപണങ്ങളും നിഷേധിച്ച ഷമി ഇക്കാര്യത്തില് അന്വേഷണം നടത്തിക്കൊള്ളാന് ബിസിസിഐയോട് നിര്‍ദേശിക്കുകയും ചെയ്തു.\nഎന്നാല് ഷമി വസ്തുതകള് വളച്ചൊടിക്കാന് പുതിയ കഥ നെയ്യുകയാണെന്നാണ് ജഹാന്റെ ആരോപണം. മറകളെല്ലാം പൊളിഞ്ഞതോടെ ചോദ്യത്തില് നിന്നും രക്ഷപ്പെടാന് ഷമി എല്ലാ തരികിടകളും പയറ്റുമെന്നും ഇതൊന്നുമല്ല തന്റെ ചോദ്യത്തിന്റെ മറുപടിയെന്നും ജഹാന് പറഞ്ഞു. പറ്റിയ പിഴവുകളെക്കുറിച്ച് താരത്തെ ബോദ്ധ്യപ്പെടുത്താന് പല തവണ ശ്രമിച്ചിട്ടും അദ്ദേഹം ശ്രദ്ധിക്കാതെ വന്നതോടെ എല്ലാം വെളിപ്പെടുത്താന് താന് നിര്‍ബ്ബന്ധിതമാകുകയായിരുന്നെന്ന് ജഹാന് പറഞ്ഞു. താരത്തിന്റെ ഫോണ് പിടിച്ചതോടെയാണ് തന്നോടുള്ള പെരുമാറ്റത്തില് ഷമി മാറ്റം കാട്ടിയതെന്നും ഫോണ് കാണാതെ വരികയും അതിന്റെ അക്‌സസ് ശരിയാവുകയും ചെയ്തതോടെ പിന്നീട് നന്നായി പെരുമാറാന് തുടങ്ങി. തന്റെ തെറ്റുകള് പുറംലോകം അറിയുമോയെന്ന് ഷമി ഭയപ്പെട്ടു. തന്റെ കയ്യില് ഈ ഫോണ് കിട്ടിയില്ലായിരുന്നെങ്കില് തന്നെ ഷമി ഉപേക്ഷിച്ച് ഓടുമായിരുന്നെന്നും പറഞ്ഞു.\nഅതേസമയം മുഹമ്മദ് ഷമിക്ക് വിവാഹേതര ബന്ധങ്ങള് ഉണ്ടെന്നും തന്നെ കൊന്നു കാട്ടില് കൊണ്ടു പോയി മറവു ചെയ്യാനും ഷമി സഹോദരനോട് ആവശ്യപ്പെട്ടെന്നാണ് ജഹാന് ആരോപിക്കുന്നത്. സഹോദരന് വേണ്ടി ഷമി സ്ത്രീകളെ വിളിച്ചു കൊടുത്തതായും ആരോപണത്തില് പറയുന്നുണ്ട്. പാകിസ്താന്, ദുബായ് എന്നിവിടങ്ങളില് നിന്നും പെണ്ണുങ്ങളെ വിളിച്ച ഷമി തന്റെ ഹോട്ടല് റൂമിലേക്ക് വിളിപ്പിക്കുകയായിരുന്നു. ഷമിക്കും അദ്ദേഹത്തിന്റെ നാലു കുടുംബാംഗങ്ങള്‍ക്കുമെതിരേ കൊല്‍ക്കത്തയിലെ യാദവ്പൂര് പോലീസ് സ്‌റ്റേഷനിലാണ് ഹസീന് പരാതി നല്‍കിയിരിക്കുന്നത്.\nഇതിനൊപ്പം ഷമിക്ക് ദക്ഷിണാഫ്രിക്കയിലെ ടെസ്റ്റ് പരമ്പരയ്ക്കിടയില് ഒരു സ്ത്രീയുമായി ബന്ധമുണ്ടായിരുന്നു എന്നും ജഹാന്റെ ആരോപണമുണ്ട്. ഭര്‍ത്താവും കുടുംബാംഗങ്ങളും ചേര്‍ന്നുള്ള ഗാര്‍ഹീകപീഡനം, ഷമിക്കെതിരേ വധശ്രമം, ക്രിമിനല് ഗൂഡാലോചന, ബലാത്സംഗം, പരിക്കേല്‍പ്പിക്കുന്ന തരത്തിലുള്ള ശിക്ഷകള് എന്നീ കുറ്റങ്ങളെല്ലാം ചുമത്തിയാണ് കേസെടുത്തിരിക്കുന്നത്. കേസില് ദക്ഷിണാഫ്രിക്കന് പര്യടനത്തില് ഷമിയുടെയും ഇന്ത്യന് ക്രിക്കറ്റ് താരങ്ങളുടെയും യാത്രാവിവരം സംബന്ധിച്ച കാര്യങ്ങള് വെളിപ്പെടുത്താന് ആവശ്യപ്പെട്ട് കൊല്‍ക്കത്ത പോലീസ് ബിസിസിഐ യെ സമീപിച്ചിരിക്കുകയാണ്.\nട്വന്റി20 യില് ഏറ്റ തോല്‍വിക്ക് തിരിച്ചടി നല്‍കാന് ടീം ഇന്ത്യ ; ഓസ്‌ട്രേലിയയ്‌ക്കെതിരേ ആദ്യ ഏകദിനത്തില് ബൗളിംഗ്\nട്വന്റി20 ബാറ്റിംഗ് സ്‌റ്റൈലിലേക്ക് ഏകദിനവും ; സ്‌കോര് ബോര്‍ഡില് സംഖ്യകള് കുതിച്ചു കയറുന്നു ; ഏകദിനത്തില് 400 റണ്‍സ് 20 തവണ\nഏകദിനത്തില് 807 റണ്‍സും 46 സിക്‌സറുകളും ; 12 സിക്‌സറടിച്ച ജോസ് ബട്‌ളറിന് 14 സിക്‌സ് പറത്തി ഗെയിലിന്റെ മറുപടി ; വിന്‍ഡീസിനെതിരേ ഇംഗ്‌ളണ്ട് അടിച്ചത് 418 റണ്‍സ് എന്നിട്ടും ജയിച്ചത് 29 റണ്‍സിന്\nനാലു പന്തുകളില് നാലു വിക്കറ്റ്, അയര്‍ലന്റ് തകര്‍ന്നു വീണു ; അഫ്ഗാന്റെ റഷീദ്ഖാന് മലിംഗയുടെ റെക്കോഡിനൊപ്പം\nമമതയുള്ളപ്പോള് ഇന്ത്യയെ നശിപ്പിക്കാന് അല് ഖൊയ്ദയുടെ ആവശ്യമില്ലെന്ന് ബി.ജെ.പി നേതാവ്\nപാക്കിസ്ഥാനില് ഹിന്ദു വിരുദ്ധ പരാമര്‍ശം നടത്തിയ മന്ത്രിയെ പുറത്താക്കി\nബാലാകോട്ട് വ്യോമാക്രമണം: എത്ര പേര് കൊല്ലപ്പെട്ടുവെന്ന് ഇന്നോ നാളെയോ വ്യക്തമാകുമെന്ന് രാജ്‌നാഥ് സിംഗ്\nബി.ജെ.പി-കോണ്‍ഗ്രസ് രഹസ്യ ധാരണയെന്ന് അരവിന്ദ് കെജ്‌രിവാള്; അവിശുദ്ധ സഖ്യത്തിനെതിരെ പോരാടും\nമസൂദ് അസറിന്റെ സഹോദരന് ഉള്‍പ്പെടെ ഭീകര ബന്ധമുള്ള 44 പേരെ പാക്കിസ്ഥാന് കരുതല് തടങ്കലില് എടുത്തു\nബാലാകോട്ട് ആക്രമണത്തെക്കുറിച്ച് ചോദിച്ചതിന് മാധ്യമപ്രവര്‍ത്തകനെ രാജ്യദ്രോഹിയാക്കി കേന്ദ്രമന്ത്രി


ജനശ്രീ അഴിമതിക്കെതിരെ പ്രക്ഷോഭം നടത്തുമെന്ന്് സി.പി.ഐ.എം\nതിരുവന്തപുരം: ജനശ്രീ അഴിമതിക്കെതിരെ സംസ്ഥാന വ്യാപകമായി പ്രക്ഷോഭം നടത്തണമെന്ന് എല്.ഡി.എഫ് അടിയന്തര യോഗം. ജനശ്രീയുടെ മറവില് സംസ്ഥാനത്ത് നഗ്നമായ അഴിമതി നടക്കുകയാണെന്ന് എല്.ഡി.എഫ് കണ്‍വീനര് വൈക്കം വിശ്വന് ആരോപിച്ചു. സി.പി.ഐ.എം സംസ്ഥാന സെക്രട്ടറി പിണറായി വിജയന്റെ അധ്യക്ഷതയിലാണ് യോഗം ചേര്‍ന്നത്.\nജനശ്രീ മിഷന് ഉണ്ടാക്കിയ ധനസ്ഥാപനം ഹസ്സന്റെ സ്വകാര്യ സ്വത്താണെന്ന് വ്യക്തമായി. ജനശ്രീക്ക് 14.36 കോടി രൂപ അനുവദിച്ചത് കൃത്യമായ രാഷ്ട്രീയതാല്‍പ്പര്യങ്ങള് മുന്‍നിര്‍ത്തിയാണ്. ജനശ്രീയെ ഉപയോഗിച്ച് വന് അഴിമതി നടത്താനുള്ള നീക്കങ്ങളുടെ തുടക്കമാണിത്. മറ്റു വകുപ്പുകളില്‍നിന്ന് സമാനമായ രീതിയില് ഫണ്ട് തട്ടിയെടുത്ത് പൊതുസ്വത്ത് കൊള്ളയടിക്കാനുള്ള ഗൂഢാലോചനയാണ് നടക്കുന്നത്. കാര്‍ഷികമേഖലയുമായി പുലബന്ധം പോലുമില്ലാത്ത ജനശ്രീക്ക് കൃഷിവകുപ്പും മൃഗസംരക്ഷണവകുപ്പും ഫണ്ട് അനുവദിക്കുമ്പോള് കാര്‍ഷികമേഖലയെ രക്ഷിക്കാന് നടപടി സ്വീകരിക്കുന്നില്ലെന്നുമാത്രമല്ല, മുന് സര്‍ക്കാര് നടപ്പാക്കിയ ക്ഷേമപ്രവര്‍ത്തനങ്ങള് തകര്‍ക്കുകയും ചെയ്തു. തദ്ദേശഭരണ സ്ഥാപനങ്ങളെ ഉപയോഗിച്ച് കാര്‍ഷികമേഖലയുടെ അഭിവൃദ്ധിക്ക് വേണ്ടി പ്രവര്‍ത്തിക്കുന്നതിനുപകരം ഈ സ്ഥാപനങ്ങളെയും മറികടന്ന് അധികാരവികേന്ദ്രീകരണവും അട്ടിമറിക്കുകയാണ്. ഭവനവായ്പ രണ്ട് ലക്ഷമാക്കി ഉയര്‍ത്തിയെങ്കിലും 75,000 രൂപ മാത്രം സര്‍ക്കാര് അനുവദിക്കുകയും ബാക്കി തുക ബ്ലോക്ക് പഞ്ചായത്ത് സ്വന്തം നിലയില് കണ്ടെത്തണമെന്നുമാണ് സര്‍ക്കാര് നിലപാട്. ഇത് ബ്ലോക്ക് പഞ്ചായത്തുകളെ തകര്‍ക്കുന്ന നടപടിയാണ്. ഈ രീതിയില് തദ്ദേശഭരണസ്ഥാപനങ്ങളെയാകെ പ്രതിസന്ധിയിലാക്കിയെന്നും യോഗം ആരോപിച്ചു.\nസ്ത്രീശാക്തീകരണത്തിന് രാജ്യത്തിനാകെ മാതൃകയായി ഉയര്‍ന്നുവന്ന കുടുംബശ്രീ മിഷനെ തകര്‍ക്കുന്ന നടപടികളാണ് യു.ഡി.എഫ് അധികാരത്തില് വന്നതുമുതല് സ്വീകരിച്ചുവരുന്നത്. എല്.ഡി.എഫ് ഭരണകാലത്ത് അനുവദിച്ച 100 കോടി രൂപ 50 കോടിയായി വെട്ടിക്കുറച്ചു. നാല് ശതമാനം പലിശനിരക്കിലുള്ള വായ്പാപദ്ധതി തകര്‍ത്തു. ഭവനശ്രീ പദ്ധതിക്കുള്ള ധനസഹായം നല്‍കാത്തതിനാല് സഹകരണ ബാങ്കുകള് വായ്പ തിരിച്ചുപിടിക്കാനുള്ള ശ്രമത്തിലാണെന്നും വൈക്കം വിശ്വന് പറഞ്ഞു. കുടുംബശ്രീയുടെ ജില്ലാതല ഉദ്യോഗസ്ഥരെ പിന്‍വലിച്ച് പാര്‍ശ്വവര്‍ത്തികളെ നിയമിക്കാന് ശ്രമിക്കുന്നു.\nജനശ്രീക്ക് ഫണ്ട് അനുവദിച്ച ഉത്തരവ് പിന്‍വലിക്കണമെന്നും ഇത്തരം അധികാരദുര്‍വിനിയോഗങ്ങള് അവസാനിപ്പിക്കണമെന്നും ആവശ്യപ്പെട്ട് മുഖ്യമന്ത്രിക്കും കേന്ദ്രസര്‍ക്കാരിനും കത്ത് നല്‍കുമെന്നും ഈ ആവശ്യങ്ങള് ഉന്നയിച്ച് നടക്കുന്ന പ്രക്ഷോഭങ്ങള്‍ക്ക് എല്.ഡി.എഫ് പൂര്‍ണ പിന്തുണ നല്‍കുമെന്നും വൈക്കം വിശ്വന് വാര്‍ത്താ സമ്മേളനത്തില് പറഞ്ഞു.


വികടസങ്കീർത്തനം: February 2009\nകുറച്ചു കൊറിയൻ വിശേഷങ്ങൾ...\nമുറിയിൽ നേരിയ വെട്ടം നിറയുന്നതായി തോന്നിയപ്പോൾ, പുതപ്പ് വലിച്ചുമാറ്റി സയിഡ് ടേബിളിലുള്ള ടൈപീസ്സിൽ സമയം നോക്കി.10.30AM.\nശനിയാഴ്ച ആയതിനാൽ അലാറം വെച്ചിരുന്നില്ല. നേരത്തെ എഴുന്നേറ്റിട്ട് വലിയ കാര്യം ഒന്നും ചെയ്യാനില്ലതാനും. മാത്രമല്ല രാവിലത്തേതും ഉച്ചയ്ക്കത്തേതും കൂടി ഒരു നേരം ഭക്ഷണം ഉണ്ടാക്കിയാൽമതി...അത്രയും ലാഭം...\nഅഞ്ചുദിവസം ജോലിചെയ്ത് ക്ഷീണിച്ചതല്ലയോ,... അതിന്റെ കടവും കുടിശ്ശികയും എല്ലാം തീർക്കുന്നത് വാരാന്ത്യത്തിലാണ്. വെള്ളിയാഴ്ച വൈകുന്നേരങ്ങൾ എന്നും പ്രലോഭനങ്ങളുടേതാണ്. പ്രലോഭനത്തിൽ ഉൾപ്പെടാതെ ഉണർന്നിരുന്നു പ്രാർത്ഥിക്കുക എന്നല്ലേ? (മർക്കോസ് 14/38-39)പ്രാർത്ഥിക്കുക അല്ലായിരുന്നുവെങ്കിലും രാത്രിമുഴുവൻ ഉണർന്നിരിക്കുകയായിരുന്നു.... കിടന്നുറങ്ങിയപ്പോൾ വെളുപ്പിനെ2മണീ....\nഞാൻ കൊറിയയിൽ എത്തിയവിവരം മെയിലിലൂടെയും മെസ്സഞ്ചെറിലൂടെയും ഇവിടെയുള്ള ഒരുവിധം സുഹൃത്തുക്കൾ എല്ലാം അറിഞ്ഞുകഴിഞ്ഞിരുന്നു. അവരുടെവകയായി ഒരു ഗെറ്റുഗതർ ഉണ്ടായിരുന്നു. D.R.Choi, Y.J.Lee, D.J.Park, S.H.Shim, J.K.Kim തുടങ്ങി പഴയ കൊറിയൻ സുഹൃത്തുകൾ ഒട്ടുമിക്കവരും ഉണ്ടായിരുന്നു. പക്ഷേ Y.H.Jung മാത്രം വന്നിരുന്നില്ല.\nഒരു കൊറിയൻ റെസ്റ്റോറന്റിൽ ആയിരുന്നു ഡിന്നർ പ്ലാൻ ചെയ്തിരുന്നത്. ഞങ്ങൾ പ്രവേശിച്ചതും അവിടെ ഉള്ള ജീവനക്കാർ കവാടത്തിൽ വന്ന്, "അന്യേസ്സയോ" എന്നുപറഞ്ഞ് മുട്ടുവളയ്ക്കാതെ നല്ലവണ്ണം കുനിഞ്ഞ് ഞങ്ങളെ എല്ലാവരേയും അഭിവാദ്യം ചെയ്തുതുടങ്ങീ. ഒരു കൊറിയൻ ഒരു ദിവസം കുറഞ്ഞത് നൂറ് പ്രാവശ്യമെങ്കിലും ഇങ്ങനെ കുനിയുന്നുണ്ടായിരിക്കണം. ഇവർക്ക് കുടവയർ ഉണ്ടാകാത്തതിന്റെ ഒരു രഹസ്യം ഇതുതന്നെ ആയിരിക്കാം...\nനമ്മൾ അടുത്തെത്തുമ്പോൾ ഇവർ പെട്ടെന്നു തലകുനിക്കുന്നതുകാണുമ്പോൾ, ആടുമാടുകൾ തലകുനിച്ച് ഇടിക്കാൻ വരുന്നമാതിരി വല്ല പ്രയോഗവുമാണോ ഇതെന്ന്, ഇവരുടെ ആചാരരീതികളുമായി യതൊരു പരിചയവും ഇല്ലാത്തവർ ചിലപ്പോൾ ശങ്കിച്ചുപോകാം,... അവർ അറിയാതെ സ്വയരക്ഷയ്ക്കായി, കയ്യ്‌കൾ കൊണ്ട് അവരുടെ ചില മർമ്മസ്ഥാനങ്ങളെ പൊത്തിപ്പിടിച്ചേക്കാം...\nറസ്റ്റോറന്റിൽ വളരെ ഉയരം കുറഞ്ഞ മേശകളാണ് ഉണ്ടായിരുന്നത്. നിലത്ത് കുഷ്യൻ ഇട്ടിട്ടുണ്ടായിരുന്നു. ഞങ്ങൾ ചമ്രം പടഞ്ഞ് അതിനരികിൽ ഇരുന്നു. അപ്പോഴേയ്ക്കും കിംചിയും, റാഡിഷും, തീരെ ചെറിയമീൻ പ്രത്യേകതരത്തിൽ തയ്യാറാക്കിയതും,വിവിധയിനം ഇലകളും, സൂപ്പുകളുമായി മേശമുഴുവൻ നിറഞ്ഞു കഴിഞ്ഞിരുന്നു. മേശയുടെ ഒത്തനടുക്ക് ബർണ്ണർ ഉണ്ടായിരുന്നു. തീരെ കനം കുറച്ച് അരിഞ്ഞു വെച്ചിരിക്കുന്ന ബീഫ് ഓരോരുത്തർക്കും ഇഷ്ടാനുസരണം പാകം ചെയ്തെടുക്കാം. പച്ചകുപ്പികളിൽ ലഭിക്കുന്ന "സോജു" എന്ന നിറമില്ലാത്ത മദ്യത്തോടൊപ്പം ഞങ്ങൾ അതുകഴിച്ചു.\nവിരലുകൾക്കിടയിൽ ചോപ്‌സ്റ്റിക്ക് പിടിച്ച്, അതുകൊണ്ട് വേണം ആഹാരസാധങ്ങൾ എടുത്തുകഴിക്കാൻ. ഇവിടെ വന്ന അന്നുമുതൽക്കുള്ള പല അനുഭവങ്ങളിൽ നിന്നും, ഈ സർക്കസ്സ് വശമാക്കിയില്ല എങ്കിൽ പട്ടിണികിടന്ന് ചാകേണ്ടിവരും എന്ന് ഞാൻ മനസ്സിലാക്കിയിരുന്നു. ആദ്യമൊക്കെ ഭക്ഷണസാധനങ്ങൾ ഈ കമ്പുകൾക്കിടയിൽ നിന്നും വഴുതിപോകുമായിരുന്നതിനാൽ, വിശന്ന് വയറ് കത്തിക്കാളുമ്പോഴും നിവർത്തിയില്ലാതെ ഭക്ഷണം അതേപടി ഉപേക്ഷിച്ചു പോകേണ്ടി വന്നിട്ടുണ്ട്. അതിൽ പിന്നിട് റൂമിലിരുന്ന് നന്നായി അഭ്യസിച്ച് ഈ സർക്കസ്സ് ഞാനും വശമാക്കി. അതിനാൽ മറ്റുള്ളവർക്കൊപ്പം എനിക്കും വലിയ പ്രശ്നങ്ങൾ ഇല്ലാതെ വല്ലതും കഴിക്കാൻ സാധിക്കുന്നു.....\nഞങ്ങൾക്ക് എതിർവശം, അൽപം അകന്ന്, ഒരു മേശയിൽ മൂന്നു യുവതികളും ഭക്ഷണം കഴിക്കുന്നുണ്ടായിരുന്നു. അവർ വിദേശിയായ എന്നെ ഇടയ്ക്കിടയ്ക്ക് ശ്രദിക്കുന്നുണ്ടായിരുന്നു. ചയിനക്കാരുടേയോ, ജപ്പാൻകാരുടേയോ ആകൃതി പ്രകൃതിയോട് സാമ്യമുള്ള അവർ നമ്മുടെ "മനീഷാ കോയിരോളയെ" പോലെ സുന്ദരികളായിരുന്നു...\nഅവിടെനിന്നും കുടിയും തീനും കഴിഞ്ഞ് പിരിഞ്ഞപ്പോൾ ആരാത്രി അവസാനിച്ചിരുന്നു..\nമഞ്ഞിൻ കണങ്ങൾ അപ്പൂപ്പൻ താടിപോലെ വെളിയിൽ എങ്ങും പാറിനടക്കുന്നുണ്ടായിരുന്നു. വഴിവിളക്കുകളുടെ വെട്ടത്തിൽ അവ ഇയ്യാം പാറ്റകളെപ്പോലെ വെട്ടിതിളങ്ങി. മദ്യത്തിന്റെ ലഹരിയിൽ തണുപ്പിനും ഒരു ചെറുസുഖമുള്ളതായി തോന്നി...\nഇവിടെ ഓഫീസ്സിനു വെളിയിൽ നേരിടുന്ന ഏറ്റവും വലിയ പ്രശ്നം ഭാക്ഷയാണ്. നീളത്തിലും,ചതുരത്തിലും,വട്ടത്തിലുമുള്ള ഇവരുടെ അക്ഷരങ്ങൾ വായിച്ചെടുക്കാൻ ഉടനെ ഒന്നും പറ്റുമെന്ന് തോന്നുന്നില്ല...എല്ലാം കണ്ടാൽ ഒരുപോലിരിക്കും. അതിനാൽ സ്ഥലങ്ങളുടെ പേരോ, കടകളുടെ പേരോ നോക്കിമനസ്സിലാക്കി എടുക്കാൻ വലിയ പാടുതന്നെയാണ്. ആശയവിനിമയത്തിന് ആഗ്യഭാക്ഷയാണ് പലപ്പോഴും പയറ്റുന്നത്. അതിന് അതിന്റേതായ പോരായ്മകളും ഉണ്ട്.\nറൂമിലിരിക്കുമ്പോൾ വല്ലപ്പോഴും ചായ ഇട്ടു കുടിക്കാം എന്നു കരുതി, അതിനു വേണ്ടീ പാലും,തേയിലയും, പഞ്ചസാരയും അന്വേഷിച്ച്, കുറച്ചുദിവസംമുമ്പ് അടുത്തുള്ള ഒരു കടയിൽ ചെന്നു. കടമുഴുവൻ അരിച്ചുപെറുക്കിയപ്പോൾ, ഒരു ക്യാൻ പാലും തേയിലയും കണ്ടെത്തി. പക്ഷേ പഞ്ചസ്സാര മാത്രം കണ്ടെത്താനായില്ല. അല്‌പം പഞ്ചാരയില്ലാതെ പിന്നെന്തുരെസം?. .പ്രേമമല്ലാതെ പ്രമേഹം എന്ന അസുഖം ഇതുവരെയും പിടിപെട്ടിട്ടില്ല...അതിനാൽ മധുരം എന്തിനു വർജ്ജിക്കണം?...\nകൗണ്ടറിലുണ്ടായിരുന്ന സെയിൽസ് ഗേളിനേട് അറിയാവുന്ന എല്ലാ ഭാക്ഷയിലൂടെയും, അവസാനം ആഗ്യഭാക്ഷയിലൂടേയും പഞ്ചസ്സാരയുടെ ഉൽപത്തിമുതലുള്ള എല്ലാക്കാര്യങ്ങളും പറഞ്ഞും, കഥകളിരൂപത്തിൽ ആടിയും വിശദീകരിച്ചുകൊടുത്തു. കാര്യങ്ങൾ മനസ്സിലാകഞ്ഞിട്ടോ അതോ എന്റെ നടന വൈഭവത്തിൽ കൗതുകം ഏറിയിട്ടോ എന്നറിയില്ല, അവിടെ ഉള്ള എല്ലാ യുവതികളേയും ആ മഹതി വിളിച്ചുവരുത്തി...അവരെല്ലാവരും എന്റെ ചുറ്റിലും നിന്ന് ഓരൊന്ന് ചോദിച്ച് എന്റെ കഥകളി നടനത്തെ പ്രോത്സാഹിപ്പിച്ചുകൊണ്ടിരുന്നു. അവസാനം അവിടെ ഉണ്ടായിരുന്ന ഒരു കപ്പെടുത്ത് അതിൽ കയ്യിലുള്ള പാലും തേയിലയും ഇടുന്നതുപോലേകാട്ടി, ഒരു സ്പൂണെടുത്ത് ഇളക്കിക്കാണിച്ചു. അപ്പോൾ അതിലൊരു യുവതി പണ്ട് ആർക്കമെഡീസ്സ് കാട്ടിയതുപോലെ "യുറേക്ക" എന്നോമറ്റോ വിളിച്ചുപറഞ്ഞുകോണ്ട് ഓടിപ്പോയി, ഒരു പായ്ക്കറ്റ് എടുത്തുകൊണ്ടുവന്നു തന്നു. അവസാനം സാധനങ്ങളുമായി വിജയശ്രീലാളിതനായി, അവരോടെല്ലാം നന്ദി പറഞ്ഞ് ഞാൻ തിരിച്ച് റൂമിലെത്തി.\nതൊപ്പിയും, കോട്ടും, ഗ്ലൗസ്സും എല്ലാം ഊരിമാറ്റി.. തണുപ്പിൽ നിന്നും ഒരു ഉന്മേഷം കിട്ടുന്നതിനായി ചെന്നപാടെ നല്ലകടുപ്പത്തിൽ തന്നെ ഒരു ചായ ഇട്ടു. ആവി പറക്കുന്ന ആ ചായ ഊതിക്കുടിച്ചപ്പോൾ അതിന് നല്ല ഉപ്പായിരുന്നു.... തബല വിദ്വാൻ സക്കിർഹുസയിനെപ്പോലെ "വാഹ്...." എന്ന് ഞാനും അറിയാതെ പറഞ്ഞു പോയി...\nഇങ്ങനെ എത്രയെത്ര മഹാസംഭവങ്ങൾ എന്റെ ഈ കൊച്ചു ജീവിതത്തിൽ സംഭവിച്ചുകൊണ്ടിരിക്കുന്നു... ഇനിയും എന്തെല്ലാം ഗുലുമാലുകൾ സംഭവിക്കാനിരിക്കുന്നു.... സംഭവിച്ചതെല്ലാം നല്ലതിനുവേണ്ടി,സംഭവിച്ചുകൊണ്ടിരിക്കുന്നതും നല്ലതിനുവേണ്ടീ, ഇനി സംഭവിക്കാനിരിക്കുന്നതും നല്ലതിനുവേണ്ടീ.(ഭഗവത് ഗീത) എന്ന് ആശ്വസിക്കാം...\nby PIN at 22:29 13 comments:


ഭാര്യയെ വിഷപ്പാമ്പിനെക്കൊണ്ട് കടിപ്പിച്ചത് ഭര്‍ത്താവു തന്നെ, അഞ്ചലില് നടന്ന ഞെട്ടിക്കുന്ന കൊലപാതകത്തിന്റെ ചുരുളഴിയുന്നു - Malayalam Daily News\nMay 24, 2020 May 24, 2020 സ്വന്തം ലേഖകന്\nപാമ്പു കടിയേറ്റു ചികിത്സയിലായിരുന്ന യുവതി വീണ്ടും പാമ്പു കടിയേട് മരിച്ചു എന്ന വാര്‍ത്ത കേട്ടപ്പോള് പന്തികേടു തോന്നിയത് പോലീസിനു മാത്രമല്ല, ജനങ്ങള്‍ക്കും സംശയമുണ്ടായതായും ആ സംശയമാണ് ഇപ്പോള് ദുരീകരിച്ചതെന്ന് അഞ്ചല് ഏറ്റം വെള്ളശ്ശേരില് വീട്ടില് ഉത്ര (25) കുടുംബ വീട്ടിലെ കിടപ്പു മുറിയില് മൂര്‍ഖന് പാമ്പിന്റെ കടിയേറ്റ് മരിച്ചത് കൊലപാതകമാണെന്ന പോലീസിന്റെ വെളിപ്പെടുത്തലോടെയാണ്.\nഞെട്ടിക്കുന്ന ഈ സംഭവത്തില് ഭര്‍ത്താവ് അടൂര് പറക്കോട് സ്വദേശി സൂരജിനെയും രണ്ട് സഹായികളെയും പൊലീസ് കസ്റ്റഡിയിലെടുത്തു. സഹായികളിലൊരാള് പാമ്പുപിടുത്തക്കാരനാണ്. ഇവരെ പൊലീസ് ചോദ്യം ചെയ്യുകയാണ്. ഉറക്കത്തില് ഉത്രയെ പാമ്പിനെ കൊണ്ട് കടിപ്പിക്കുകയായിരുന്നുവെന്നാണ് സൂചന. പാമ്പുപിടുത്തക്കാരില് നിന്ന് പതിനായിരം രൂപയ്ക്ക് പാമ്പിനെ വിലയ്ക്ക് വാങ്ങിയതാണെന്ന് പൊലീസിന് വിവരം ലഭിച്ചു.\nമാര്‍ച്ച് രണ്ടിന് സൂരജിന്റെ വീട്ടില്‍വെച്ചാണ് ഉത്രയ്ക്ക് ആദ്യം പാമ്പുകടിയേല്‍ക്കുന്നത്. തുടര്‍ന്ന് ചികിത്സയ്ക്കും വിശ്രമത്തിനുമായി ഉത്ര സ്വന്തം വീട്ടിലേക്ക് വന്നു. അവിടെ വെച്ച് മാര്‍ച്ച് ഏഴിന് ഉത്രയ്ക്ക് വീണ്ടും പാമ്പു കടിയേറ്റു. രണ്ട് തവണയും പാമ്പുകടിയേല്‍ക്കുമ്പോള് സൂരജ് ഉത്രയോടൊപ്പം മുറിയിലുണ്ടായിരുന്നു.\nഉത്രയുടെ സ്വത്ത് തട്ടിയെടുക്കാനാണ് കൊലപാതകം നടത്തിയതെന്നാണ് സൂചന. ഈ സാഹചര്യത്തില് സൂരജിനെ പൊലീസ് വിശദമായി ചോദ്യം ചെയ്യും. അതിന് ശേഷമായിരിക്കും അറസ്റ്റ് ഉണ്ടാവുക.\nതുറന്നിട്ട ജനാലയില് കൂടി കയറിയ മൂര്‍ഖന് പാമ്പ് ഉത്രയെ കടിച്ചെന്നായിരുന്നു സൂരജിന്റെ ആദ്യ വാദം. എന്നാല് സൂരജ് ചില പാമ്പുപിടുത്തക്കാരുമായി നിരന്തരം ഫോണില് ബന്ധപ്പെട്ടിരുന്നതായി സൈബര് സെല് കണ്ടെത്തി. വിഷ പാമ്പുകളെക്കുറിച്ച് സൂരജ് ഇന്റര്‍നെറ്റില് തിരഞ്ഞതിനും തെളിവുണ്ട്.\nസൂരജിന്റെ വാദം ശരിയാണോയെന്ന് ശാസ്ത്രീയമായി പൊലീസ് പരിശോധിച്ചു. തറ നിരപ്പില് നിന്ന് പാമ്പിന് എത്ര ഉയരാന് കഴിയും എന്നതായിരുന്നു പൊലീസ് ആദ്യം പരിശോധിച്ചത്. ഇതിനായി ജന്തുശാസ്ത്ര വിദഗ്ധരുടെയും പാമ്പുപിടുത്തക്കാരുടെയും സഹായം തേടി. ഉറക്കത്തില് വിഷപ്പാമ്പിന്റെ കടിയേറ്റാല് ഉണരുമെന്നാണ് പൊതുവേയുള്ള വിലയിരുത്തല്. എന്നാല് ഉത്ര ഉണര്‍ന്നില്ല. ഉറക്കത്തില് യുവതിയ്ക്ക് പാമ്പ് കടിയേല്‍ക്കുമ്പോള് തുടക്കത്തില് വേദന അറിഞ്ഞില്ലെങ്കില് പോലും വിഷബാധ മൂലം കടിയേറ്റ ഭാഗത്ത് പിന്നീട് അനുഭവപ്പെടുന്ന വേദന അറിയേണ്ടതാണ്. എന്നാല് മയങ്ങാനുള്ള മരുന്നോ മറ്റോ നല്‍കിയിട്ടുണ്ടെങ്കില് വേദന അറിയാനുള്ള സാധ്യത കുറവാണ്. വിഷബാധ ഏല്‍ക്കുമ്പോള് സാധാരണ കടിച്ച ഭാഗത്തെ വേദനയ്ക്ക് പുറമേ വയറു വേദന, ഛര്‍ദ്ദി തുടങ്ങിയവയും അനുഭവപ്പെടാം. ശ്വാസമെടുക്കാന് സഹായിക്കുന്ന പേശികള് തളര്‍ന്നു ശ്വാസം മുട്ടിയാണ് മൂര്‍ഖന് കടിച്ചാല് മരണം സംഭവിക്കുന്നത്. ശ്വാസംമുട്ടുന്ന ഒരാള് ഉറക്കം ഉണരാതെ മരിക്കുകയെന്നത് ഒരിക്കലും സംഭവിക്കില്ല. അണലി, മൂര്‍ഖന് തുടങ്ങിയ പാമ്പുകള് കടിച്ചാല് ആ ഭാഗത്ത് വേദനയും വീക്കവും ഉണ്ടാകേണ്ടതാണ്. അതുകൊണ്ട് തന്നെയാണ് ഉത്രയുടെ മരണത്തില് അസ്വാഭാവികത സംശയിക്കുന്നത്.\nസൂരജിന് പാമ്പുകളെ കൈകാര്യം ചെയ്യുന്നതില് വൈദഗ്ധ്യമുണ്ടെന്ന ആരോപണമുണ്ട്. ഉത്രയുടെ ബന്ധുക്കള് നല്‍കിയ മൊഴി ഇതിന് തെളിവ് നല്‍കുന്നതാണ്.\nഉറക്കത്തിലായിരുന്ന ഉത്രയെ പാമ്പിനെക്കൊണ്ട് കൊത്തിച്ചതിനു ശേഷം അതിനെ കുപ്പിയിലാക്കി പുറത്തേക്ക് എറിയാമെന്നായിരുന്നു കണക്കുകൂട്ടല്. എന്നാല്, ആദ്യം കൊത്തിയ ശേഷം വീണ്ടും ആഞ്ഞ് ഒന്നുകൂടി ഉത്രയെ കൊത്തി. തുടര്‍ന്ന് പാമ്പിനെ കുപ്പിയിലാക്കി പുറത്തേക്ക് എറിയാമെന്നായിരുന്നു സൂരജിന്റെ കണക്കുകൂട്ടല്. എന്നാല് പാമ്പ് സൂരജിനു നേരെ തിരിയുകയായിരുന്നു.\nഇതോടെ ഭീതിയിലായ സൂരജ് ഉറങ്ങാതെ കട്ടിലില് തന്നെ നേരം കഴിച്ചുകൂട്ടുകയായിരുന്നു. സംഭവ ദിവസം ആറു മണിയോടെ സൂരജ് മുറിയ്ക്കു പുറത്തു വന്ന് ഉത്രയെ പാമ്പ് കടിച്ച വിവരം അറിയിക്കുകയും മുറിയില് നിന്ന് മൂര്‍ഖനെ തല്ലിക്കൊല്ലുകയും ചെയ്തു.\nരണ്ടാമത് പാമ്പ് കടിയേറ്റ ദിവസം ഉത്രയോടൊപ്പം കിടപ്പുമുറിയില് ഉണ്ടായിരുന്ന ഭര്‍ത്താവ് സൂരജ് രാത്രിയില് കിടപ്പുമുറിയുടെ ജനാലകള് തുറന്നിട്ടിരുന്നു. ടൈല് പാകിയതും എസി ഉള്ളതുമായ കിടപ്പുമുറിയുടെ ജനാലകള് ഉത്രയുടെ അമ്മ രാത്രിയില് അടച്ചിരുന്നു. രാത്രി വളരെ വൈകി സൂരജാണ് ജനാലകള് തുറന്നത്. പാമ്പിനെ ആദ്യം കണ്ടെത്തിയതും ഭര്‍ത്താവാണ്. വീട്ടില് ഇതുവരെ പാമ്പ് ശല്യമുണ്ടായിട്ടില്ലെന്ന് ഉത്രയുടെ മാതാപിതാക്കള് പറയുന്നു.\nനിലവില് കേസുമായി ബന്ധപ്പെട്ട വിവരങ്ങള് ക്രൈംബ്രാഞ്ച് ശേഖരിച്ചിട്ടുണ്ട്. എന്നാല് കേസ് ക്രൈംബ്രാഞ്ചിന് കൈമാറിയിട്ടില്ല. അഞ്ചല് എസ്‌ഐയാണ് കേസ് അന്വേഷിക്കുന്നത്.\nഎത്ര ഉറക്കത്തിലും പാമ്പുകടിയേറ്റാല് അറിയും, അസഹനീയമായ വേദനയുണ്ടാകും: വാവ സുരേഷ്\nകൊല്ലം: അഞ്ചലില് പാമ്പ് കടിയേറ്റ് യുവതി മരിച്ച സംഭവത്തില് പ്രതികരിച്ച് വാവ സുരേഷ്. മരണത്തില് ദുരൂഹത ആരോപിച്ച് കുടുംബം വീണ്ടും അന്വേഷണം ആവശ്യപ്പെട്ട സാഹചര്യത്തിലാണ് വാവ സുരേഷിന്റെ പ്രതികരണം.\nഎത്ര ഉറക്കത്തിലാണെങ്കിലും പാമ്പുകടിയേറ്റാല് അസഹനീയമായ വേദനയുണ്ടാകുമെന്നും ഉറക്കത്തിലുള്ള ആള് ഉണരും വാവ സുരേഷ് പറയുന്നു. ഗുളിക കഴിക്കുന്ന ആളാണെങ്കില് പാമ്പ് കടിയേറ്റാലും അറിയണമെന്നില്ല. അല്ലാത്ത പക്ഷം എത്ര ഉറത്തിലുള്ളവരും അത് അറിയും.\nഉത്ര കിടന്നത് മുകളിലത്തെ നിലയിലാണ്. ജനല് വഴി പാമ്പ് കയറാനുള്ള സാധ്യത കുറനാണ്. എസി മുറിയിലും പാമ്പ് കയറാന് സാധ്യത കുറവാണ്. പ്രാധാനമായും പാമ്പുകള് എത്തുന്നത് വൃത്തികേടായി കിടക്കുന്ന ഇടങ്ങളിലോ എലിയുടെ സഞ്ചാരപാതയിലൂടെ ഭക്ഷണം തേടിയോ ഒക്കെയാണ്. മാലിന്യം കൂട്ടിയിട്ടിരിക്കുന്ന ഇടങ്ങളിലും പാമ്പുകള് എത്തിയേക്കാമെന്നും വാവ സുരേഷ് പറഞ്ഞു.\nമുന്‍പ് യുവതിയെ കടിച്ചത് അണലി ആയിരിക്കണമെന്നില്ല. അണലിയാണ് കടിക്കുന്നതെങ്കില് വയറിന് വേദന, മൂത്ര തടസം ഉള്‍പ്പെടെ അനുഭവപ്പെടാം. യുവതിക്ക് ചികിത്സ വൈകിയെന്ന ആരോപണമുണ്ട്. അണലിയാണ് കടിക്കുന്നതെങ്കില് ചികിത്സ വൈകുന്നത് അനുസരിച്ച് മരണ സാധ്യത കൂടുതലാണെന്നും വാവ സുരേഷ് വ്യക്തമാക്കി.\nപാമ്പിനെ യുവതിയുടെ ഭര്‍ത്താവ് ബാഗില് കൊണ്ടുവന്നുവെന്ന ആരോപണത്തോടും വാവ സുരേഷ് പ്രതികരിച്ചു. പാമ്പിനെ കൈകൊണ്ട് എടുക്കണമെങ്കില് അയാള് പാമ്പ് പിടിക്കുന്ന ആളായിരിക്കണം. അല്ലെങ്കില് അയാള്‍ക്ക് പാമ്പ് പിടിക്കുന്ന സുഹൃത്തുക്കള് ഉണ്ടായിരിക്കണം. ഈ സാധ്യതകളും പരിശോധിക്കേണ്ടതാണെന്നും വാവ സുരേഷ് കൂട്ടിച്ചേര്‍ത്തു.


കാരൂര് സോമന് യു.ആര്.എഫ് ലോക റിക്കോര്‍ഡ് - Leading Online News Websites In America | nerkazhcha.com\nHomeWorldEuropeകാരൂര് സോമന് യു.ആര്.എഫ് ലോക റിക്കോര്‍ഡ്\nകാരൂര് സോമന് യു.ആര്.എഫ് ലോക റിക്കോര്‍ഡ്\nകെല്‍ക്കൊത്ത :പ്രശസ്ത സാഹിത്യകാരന് കാരൂര് സോമന് യു.ആര്.എഫ് ലോക റിക്കോര്‍ഡ്. ”ഒരു ദിവസം ഒരു വ്യക്തി രചിച്ച ഏറ്റവും കൂടുതല് ഗ്രന്ഥങ്ങള് പ്രകാശനം ചെയ്ത ”തിനുള്ള അംഗികാരമായിട്ടാണ് ലോക റിക്കോര്‍ഡില് ഇടം പിടിച്ചത്.\nയു. ആര്.എഫ് വേള്‍ഡ് റിക്കാര്‍ഡ്‌സ് പ്രൈവറ്റ് ലിമിറ്റഡ് സിഇഒ ഡോ.സൗദീപ് ചാറ്റര്‍ജി , അന്തര് ദേശീയ ജൂറി ഡോ.ഗിന്നസ് സുനില് ജോസഫ്, അംബാസിഡര് ഡോ. ബെര്‍നാള്‍ഡ് ഹോളെ (ജര്‍മനി),\nഏഷ്യന് ജൂറി ഡോ :ജോണ്‍സണ്. വി.ഇടിക്കുള എന്നിവരടങ്ങിയ സമിതിയാണ് റിക്കോര്‍ഡിന് പരിഗണിച്ചത്.ജനുവരി ആദ്യ ആഴ്ചയില് സര്‍ട്ടിഫിക്കറ്റും,അംഗികാര മുദ്രയും സമ്മാനിക്കും.\nമാവേലിക്കര ചാരുംമൂട് കാരൂര് സാമുവേല് – റെയിച്ചല് ദമ്പതികളുടെ മകനായ ദാനിയേല് സാമുവേല്, കാരൂര് സോമന് എന്ന തൂലിക നാമത്തില് അറിയപെടുന്നു.ലണ്ടനില് സ്ഥിരതാമസക്കാരനാണ്. ഹൈ സ്‌കൂളില് പഠിക്കുന്ന കാലത്ത് തന്നെ റേഡിയോ നാടകങ്ങള് വഴിയും ‘ബാലരമ’യില് കവിതകള് എഴുതിയുമാണ് സാഹിത്യ രംഗത്തേക്ക് പ്രവേശിച്ചത്.\nനാലരപതിറ്റാണ്ടിനിടയില് നാടകം, സംഗീത നാടകം, നോവല്, ബാല നോവല്, ഇംഗ്ലീഷ് നോവല്, ഇംഗ്ലീഷ് കഥകള്,കഥ, ചരിത്ര കഥ, കവിത, ഗാനം, ലേഖനം, യാത്ര വിവരണം, ജീവചരിത്രം, ആത്മകഥ, ശാസ്ത- സാങ്കേതിക- കായിക -ടൂറിസം രംഗത്ത് അറുപത്തി മൂന്ന് കൃതികള് രചിച്ചിട്ടുണ്ട്. 1985 മുതല് ഇറങ്ങിയ പുസ്തകങ്ങളുടെയല്ലാം പേര് ‘ക’ യിലാണ് തുടങ്ങിയിരിക്കുന്നത്.\nഇത് മലയാളത്തിലും ആഗോളതലത്തിലും ആദ്യവും അത്യപൂര്‍വ്വമായ സംഭവമാണ്. ഇതില് മൂന്ന് പുസ്തകങ്ങളുടെ ഇംഗ്ലീഷ് പരിഭാഷയും ഇറങ്ങിയിട്ടുണ്ട്. 2012 ല് മാധ്യമം ദിനപത്രത്തിന് വേണ്ടി ലണ്ടന് ഒളിമ്പിക്സ് റിപ്പോര്‍ട്ട് ചെയ്തു.\nവേള്‍ഡ് മലയാളി കൗണ്‍സില് മിഡില് ഈസ്റ്റ് ആഫ്രിക്കയുടെ കലാസാംസ്‌കാരിക വിഭാഗം ചെയര്‍മാന്, യൂറോപ്പിലെ ഏറ്റവും വലിയ മലയാളി സംഘടനയായ ബ്രിട്ടനിലെ ‘യുക്മ’യുടെ കലാ സാഹിത്യ വിഭാഗം കണ്‍വീനര്, ജ്വാല മാഗസിന് ചീഫ് എഡിറ്ററായും പ്രവര്‍ത്തിച്ചു.\nലിമ വേള്‍ഡ് ലൈബ്രറി സാഹിത്യ ഓണ്‍ലൈന്, കാരൂര് പബ്ലിക്കേഷന്‍സ്, കെ.പി.ആമസോണ് പബ്ലിക്കേഷന്‍സിന്റെ ചീഫ് എഡിറ്റര് ആണ്.ഇതിനോടകം മുപ്പത്തിയെട്ട് രാജ്യങ്ങള് സഞ്ചരിച്ചു. ആമസോണ് ഇന്റര്‍നാഷണല് എഴുത്തുകാരന് എന്ന ബഹുമതിയടക്കം ഇരുപതോളം പുരസ്‌കാരങ്ങള് ലഭിച്ചു.ഭാര്യ :ഓമന തീയാട്ടുകുന്നേല്,\nമക്കള് : രാജീവ്, സിമ്മി, സിബിന്.\nPrevious articleബില്‍മിന് ബാബു ജോസഫ് (21) അന്തരിച്ചു\nNext articleവൈവിധ്യമാർന്ന ക്രിസ്തുമസ് ആഘോഷ ചടങ്ങുകളുമായി ആഡ്‌സ്‌ലി സെൻറ് ബർണബാസ് ദേവാലയം


കാട്ടിലെ അനുഭവങ്ങളിലൂടെ – Boolokam\nകാടുകളിലൂടെയുള്ള സഞ്ചാരം നല്ല രസകരമായ അനുഭവം ആണ്. വയനാടന് കാടുകള് നല്‍കിയ ആവേശം ഞാന് മുമ്പ് പറഞ്ഞിരുന്നു. വീണ്ടും രണ്ട് കാട്ടു സവാരികളിലൂടെ.\nസന്തോഷത്തിലേക്കുള്ള കിളിവാതിലുകലാണ് ഒരു യാത്രകളും. മണ്ണിനെ അറിഞ്ഞ്, മനുഷ്യനെ അറിഞ്ഞ് , പ്രകൃതിയോടു സല്ലപിച്ച്, ഗ്രാമങ്ങളിലൂടെ, പട്ടണങ്ങളിലൂടെ, കാട്ടിലൂടെ അങ്ങിനെ ഒഴുകി നടക്കാന് എന്ത് ഹരമാണ്. കാടുകളിലൂടെയുള്ള സഞ്ചാരം നല്ല രസകരമായ അനുഭവം ആണ്. വയനാടന് കാടുകള് നല്‍കിയ ആവേശം ഞാന് മുമ്പ് പറഞ്ഞിരുന്നു. വീണ്ടും രണ്ട് കാട്ടു സവാരികളിലൂടെ.\nഓടക്കയം എന്നൊരു സ്ഥലമുണ്ട് മലപ്പുറം ജില്ലയില്. കാട് എന്ന് കേട്ടപ്പോള് ഇറങ്ങി പുറപ്പെട്ടതാണ് ഞങ്ങള് സുഹൃത്തുക്കള്. ചെറിയൊരു അങ്ങാടിയില് നിന്നും കുറെ മേലോട്ട് കയറി പോകണം കാട്ടില് എത്തിപ്പെടാന്. ചെറുപ്പത്തിന്റെ ആവേശം ക്ഷീണം തോന്നിച്ചില്ല. പക്ഷെ കുറെ കയറിയപ്പോള് മുന്നോട്ടുള്ള യാത്ര ദുസ്സഹമായി. വലിയ കുണ്ടും കുഴികളുമൊക്കെയായി തീര്‍ത്തും പ്രയാസം നിറഞ്ഞ വഴികള്. അവിടെ ഒരു മുത്താച്ചി അപ്പൂപ്പന് (ഒരു ഇത്തിരി ഗ്രേഡ് കൂടുതലുള്ള ആദിവാസി സമൂഹം ആണെന്ന് തോന്നുന്നു) സഹായത്തിനെത്തി. നല്ല പേര മരത്തിന്റെ കൊമ്പ് മുറിച്ചു ഒരുക്കിതന്നു കുത്തി പിടിക്കാന് . പിന്നെ അതും പിടിച്ചായി അഭ്യാസം.\nസാഹസികമായ ശ്രമങ്ങള്‍ക്കൊടുവില് ഞങ്ങള് കാടിനുള്ളിലെത്തി. വല്ലപ്പോഴും കാണുന്ന ഈറ്റ വെട്ടുന്ന ആള്‍ക്കാരെ ഒഴിച്ചാല് കാടിനുള്ളില് ഞങ്ങള് ഒറ്റക്കാണ്. പേടിയില്ല എന്ന് പറഞ്ഞാല് അത് കളവാകും. പക്ഷെ ഈ ഭയത്തിനും ഉണ്ട് ഒരു ത്രില്. നിഗൂഡമായ ഒരു സംതൃപ്തി. കുറെ കാട്ടുചോലകള്. നല്ല തെളിഞ്ഞ വെള്ളം. അപകടം ഇല്ല എന്ന് ഉറപ്പു തോന്നിയതിനാല് കുളിക്കാന് തീരുമാനിച്ചു. ഒരു തോര്‍ത്ത് എടുക്കാത്തതില് വിഷമം തോന്നിയെങ്കിലും പരിസരം അനുകൂലമായതിനാല് അണ്ടര് വെയറില് ഞാന് അഡ്ജസ്റ്റ് ചെയ്തു. കാട്ടുപൊയ്കയിലെ നീരാട്ടും കഴിഞ്ഞു തിരിച്ചു കയറാന് നോക്കുമ്പോഴാണ് സംഗതി കുഴഞ്ഞത്. അടുക്കിയ ചിരി വരുന്നത് എവിടന്നാണാവോ..? മരത്തിനു മുകളില് തേനെടുക്കാന് കയറിയ മുത്താച്ചി പെണ്ണുങ്ങള് ആണ്. പടച്ചോനെ..ഇവരെ മരം കയറ്റം ആര് പഠിപ്പിച്ചു. മാനം കപ്പല് കയറുമോ..? ചോദ്യം കുറെ വന്നെങ്കിലും ക്യാമറയുള്ള മൊബൈല് ഫോണ് അവരുടെ കയ്യില് ഉണ്ടാവില്ല എന്നുറപ്പുള്ളതിനാല് ഞാന് ചാടി പാന്റിനുള്ളില് കയറി.\nഭക്ഷണം കഴിഞ്ഞു ഞങ്ങള് ചെന്ന് ചാടിയത് കൂടുതല് കുഴപ്പത്തിലെക്കാണ്. കാടിന്റെ കൂടുതല് അകത്തേക്ക് പോയതാണ് പ്രശ്നമായത്. ഒരു വലിയ മരത്തടിയും വലിച്ചു കുറച്ചാളുകള് വരുന്നു. ഞങ്ങളെ കണ്ടതും മരവും ഉപേക്ഷിച്ചു എല്ലാവരും കാട്ടില് മറഞ്ഞു . അത് കട്ട് മുറിച്ചു കൊണ്ടുവരുന്നതാണെന്ന് മനസ്സിലായി. ഒപ്പം പേടിയും. ഇനി തെളിവ് നശിപ്പിക്കാന് ഇവരെങ്ങാനും ഞങ്ങളെ പിടിച്ചു ചാമ്പിയാലോ .\nനിമിഷങ്ങള്‍ക്കകം മൂന്നാല് പേര് ഞങ്ങളെ മുമ്പില് ചാടിവീണു. ആരാ എന്ന ചോദ്യത്തിന് മുമ്പേ ഏറ്റവും മുമ്പില് നിന്നിരുന്ന റാഫിയുടെ പാന്റും അവന് നിന്ന ചുറ്റുവട്ടവും സാമാന്യം നന്നായി നനഞ്ഞു . സത്യം. ഏറ്റവും പുറകില് ആയ തിനാല് എനിക്ക് ചെറിയൊരു ശങ്ക മാത്രമേ വന്നുള്ളൂ. മാനക്കേടായില്ല. വല്ല ഫോറസ്റ്റ് ടീം ആണ് എന്ന് കരുതി തടഞ്ഞതാ. കാട് കാണാന് വന്ന പീക്കിരികളാണ് എന്ന് മനസ്സിലായി അവര് വെറുതെ വിട്ടു . പക്ഷെ അവിടെ നിന്ന് തന്നെ യു uturn എടുക്കാന് വാണിങ്ങും തന്നു . അവര് മരത്തടികാത്തു . ഞങ്ങള് ഞങ്ങളുടെ തടിയും കാത്ത് വേഗം മടങ്ങി . കഴിച്ച ഭക്ഷണവും കാട് കാണാനുള്ള പൂതിയും ഒന്നിച്ച് ആവിയായി പോയി. തിരിച്ചിറങ്ങുമ്പോള് ഞാനോര്‍ത്തത് ഒറിജിനല് ഫോറസ്റ്റ് ഓഫീസേഴ്സിന്റെ അവസ്ഥയെ കുറിച്ചായിരുന്നു.\nഅടുത്ത സവാരി നിലമ്പൂര് കാട്ടിലേക്കാണ്. കാനന കാഴ്ചകളുടെ പൂരണമാണ് നിലമ്പൂര് കാടുകള്. പക്ഷെ കൂടുതല് അകത്തേക്ക് കയറാന് ആരും ധൈര്യപ്പെടില്ല. ഫോറസ്റ്റുക്കാരുടെ വെടിയോ നായാട്ടുക്കാരുടെ വെടിയോ ഏതാണ് ആദ്യം കിട്ടുക എന്ന് ഉറപ്പ് പറയാന് പറ്റില്ല. പോകരുതെന്ന് അവര് വാണിങ്ങും തന്നിരുന്നത് കൊണ്ട് എന്റെ വെടിയില് നിന്നും നിങ്ങള്‍ക്കും കിട്ടി രക്ഷ. പക്ഷെ കാടിന്റെ ഭാഗം തന്നെയെങ്കിലും ഞങ്ങള് നില്‍ക്കുന്ന ഈ സ്ഥലത്തിന്റെ ഭംഗി അവര്‍ണ്ണനീയം. കൂടുതല് താഴെയുള്ള ചിത്രങ്ങള് പറയുമെന്ന് തോന്നുന്നു.\ncondolence15 mins ago


കോഴിക്കോട് ജില്ലാ ഭരണകൂടത്തിൽ നിന്നുള്ള ഇന്നത്തെ അറിയിപ്പുകൾ (25/02/2022) – Koyilandy News\nകോഴിക്കോട് ജില്ലാ ഭരണകൂടത്തിൽ നിന്നുള്ള ഇന്നത്തെ അറിയിപ്പുകൾ (25/02/2022)\nജില്ലാ തല ഉദ്ഘാടനം ഫെബ്രുവരി 27 ന്\nപള്‍സ് പോളിയോ ഇമ്മ്യൂണൈസേഷന് പരിപാടിയുടെ ജില്ലാതല ഉദ്ഘാടനം ഫെബ്രുവരി 27 ന് രാവിലെ സ്ത്രീകളുടെയും കുട്ടികളുടെയും സര്‍ക്കാര് ആശുപത്രിയില് തുറമുഖ മ്യൂസിയം ആര്‍ക്കിയോളജി മന്ത്രി അഹമ്മദ് ദേവര് കോവില്\nനിര്‍വ്വഹിക്കും. ജില്ലാ കലക്ടര് ഡോ എന് തേജ് ലോഹിത് റെഡ്ഡി, ജില്ലാ മെഡിക്കല് ഓഫീസര് (ആരോഗ്യം) ഡോ ഉമ്മര് ഫാറൂഖ് വി, ദേശീയ ആരോഗ്യ ദൗത്യം ജില്ലാ പ്രോഗ്രാം മാനേജര് ഡോ നവീന് എ, ഡിവിഷന് കൗണ്‍സിലര് എസ് കെ അബൂബക്കര്, ആശുപത്രി സൂപ്രണ്ട് ഡോ സുജാത എം, ഉദ്യോഗസ്ഥര് എന്നിവര് പങ്കെടുക്കും.\nവെറ്റിനറി സര്‍വ്വകലാശാല ഗവേഷണ കേന്ദ്രം; നടപടികള് വേഗത്തിലാക്കാന് നിര്‍ദ്ദേശം\nകേരള വെറ്റിനറി ആന്റ് അനിമല് സയന്‍സസ് സര്‍വ്വകലാശാലയുടെ കാക്കൂരിലെ ഗവേഷണ പരിശീലന കേന്ദ്രം സ്ഥാപിക്കുന്നതുമായി ബന്ധപ്പെട്ട് നടപടികള് വേഗത്തിലാക്കാന് മന്ത്രി എ.കെ ശശീന്ദ്രന് നിര്‍ദ്ദേശിച്ചു. സര്‍വ്വകലാശാലക്ക് ഭൂമി കൈമാറുന്നതിനുള്ള നടപടികള് ത്വരിതപ്പെടുത്താന് മന്ത്രിയുടെ അധ്യക്ഷതയില് കലക്ട്രേറ്റില് ചേര്‍ന്ന യോഗത്തില് തീരുമാനമായി. നിര്‍ദ്ദിഷ്ട പദ്ധതി പ്രദേശത്തിന്റെ സര്‍വേ നടപടികള് പൂര്‍ത്തിയായി. സര്‍വേയര്, സ്പെഷ്യല് ഓഫീസര്, മറ്റ് ഉദ്യോഗസ്ഥര് എന്നിവര് ചേര്‍ന്ന് പ്രദേശത്ത് സംയുക്ത പരിശോധന നടത്തിയിരുന്നു.\nഎഡിഎം സി മുഹമ്മദ് റഫീഖ്, ഡെപ്യൂട്ടി കലക്ടര് ജേക്കബ് ടി ജോര്‍ജ്, സ്പെഷ്യല് ഓഫീസര് ഡോ.ഇ.എം മുഹമ്മദ്, തഹസില്‍ദാര് ഗോകുല് ദാസ് കെ, തഹസില്‍ദാര്(എല് ആര്)വി. എന് ദിനേശ് കുമാര്, ചേളന്നൂര് ബ്ലോക്ക് പഞ്ചായത്ത് പ്രസിഡന്റ് കെ. പി സുനില്‍കുമാര്, കാക്കൂര് ഗ്രാമപഞ്ചായത്ത് പ്രസിഡന്റ് സി. എം ഷാജി, സെക്രട്ടറി കെ മനോജ്, പഞ്ചായത്ത് അംഗം നസിര് വി, ചേളന്നൂര് ബിഡിഒ കെ രജിത, ഉദ്യോഗസ്ഥര് തുടങ്ങിയവര് പങ്കെടുത്തു.\nചേമഞ്ചേരി ഗ്രാമപഞ്ചായത്തില് 2021-22 വാര്‍ഷിക പദ്ധതിയില് ഉള്‍പ്പെടുത്തി പണി പൂര്‍ത്തിയാക്കിയ പടിക്കല കണ്ടി -പുതിയോട്ടില് റോഡും മുണ്ടാടത്ത് – കുനിയേടത്ത് റോഡും ഗ്രാമ പഞ്ചായത്ത് പ്രസിഡന്റ് സതി കിഴക്കയില് ഉദ്ഘാടനം ചെയ്തു. വൈസ് പ്രസിഡന്റ് കെ. അജ്‌നഫ്, എം.ഷീല , സി. ലതിക ,സന്ധ്യ ഷിബു, രബിത്ത്, സി.ബിജോയ് ,ശശി അമ്പാടിഷിബു, ഷരീഫ് മാസ്റ്റര്, പി.വത്സല എന്നിവര് പങ്കെടുത്തു.\nബി.എം.സി ശാക്തീകരണ പരിശീലനം മന്ത്രി മുഹമ്മദ് റിയാസ് ഉദ്ഘാടനം ചെയ്യും\nസംസ്ഥാന ജൈവ വൈവിധ്യ ബോര്‍ഡ് (കെഎസ്ബിബി) ജില്ലയിലെ ജൈവ വൈവിധ്യ പരിപാലന സമിതികളുടെ (ബിഎംസി) ശാക്തീകരണത്തിനായി നടത്തുന്ന ജില്ലാതല പരിശീലന പരിപാടി ഫെബ്രുവരി 28 (തിങ്കളാഴ്ച) രാവിലെ 9.30 മുതല് കോഴിക്കോട് ടാഗോര് സെന്റീനറി ഹാളില് നടക്കും. പൊതുമരാമത്ത് വിനോദ സഞ്ചാര വകുപ്പ് മന്ത്രി അഡ്വ. പി. എ. മുഹമ്മദ് റിയാസ് ചടങ്ങ് ഉദ്ഘാടനം ചെയ്യും. തോട്ടത്തില് രവീന്ദ്രന് എംഎല്‍എ അധ്യക്ഷത വഹിക്കുന്ന ചടങ്ങില് മേയര് ഡോ. ബീനാ ഫിലിപ്പ് മുഖൃാതിഥിയാകും.\n‘വായ്പാ വിതരണവും പുതിയ പദ്ധതികള് പരിചയപ്പെടുത്തലും’ പരിപാടി തിങ്കളാഴ്ച\nപട്ടികജാതി പട്ടിക വര്‍ഗ്ഗ വികസന കോര്‍പ്പറേഷന്റെ ആഭിമുഖ്യത്തില് സംഘടിപ്പിക്കുന്ന ‘വായ്പാ വിതരണവും പുതിയ പദ്ധതികള് പരിചയപ്പെടുത്തലും’ പരിപാടി പൊതുമരാമത്ത് ടൂറിസം വകുപ്പ് മന്ത്രി അഡ്വ. പി.എ മുഹമ്മദ് റിയാസ് ഉദ്ഘാടനം ചെയ്യും. ചെറുവണ്ണൂര് വി വണ് ഓഡിറ്റോറിയത്തില് തിങ്കളാഴ്ച (ഫെബ്രുവരി 28) രാവിലെ 10 മണിക്ക് നടക്കുന്ന പരിപാടിയില് പട്ടികജാതി പട്ടികവര്‍ഗ്ഗ വികസന കോര്‍പ്പറേഷന് ചെയര്‍മാന് യു.ആര് പ്രദീപ് അദ്ധ്യക്ഷനാകും. ഗ്രാമപഞ്ചായത്ത് ബ്ലോക്ക് പഞ്ചായത്ത് മുന്‍സിപ്പാലിറ്റി/ കോര്‍പ്പറേഷന് അംഗങ്ങളും ജനപ്രതി നിധികളും പങ്കെടുക്കും.\n‘മഹാമാരിക്കാലത്തെ പെണ്ണകങ്ങള്’ വെബിനാര് നാളെ\nഅന്താരാഷ്ട്ര വനിതാ ദിനത്തോടനുബന്ധിച്ച് ജന്‍ഡര് പാര്‍ക്കിന്റെ ആഭിമുഖ്യത്തില് നടക്കുന്ന വെബിനാര് നാളെ (ഫെബ്രുവരി 26). ‘മഹാമാരിക്കാലത്തെ പെണ്ണകങ്ങള്’ എന്ന വിഷയത്തില് രാവിലെ 11 മണിക്ക് വെബിനാര് ആരംഭിക്കും. മേയര് ഡോ. ബീനാ ഫിലിപ്പ്, കാലിക്കറ്റ് യൂണിവേഴ്‌സിറ്റി സൈക്കോളജി ഡിപ്പാര്‍ട്ട്‌മെന്റ് പ്രൊഫ. പി.എ ബേബി ശാരി എന്നിവര് മുഖ്യപ്രഭാഷണം നടത്തും. എ.പി ഭവിത മോഡറേറ്ററാകും.\nമീറ്റിങ് ലിങ്ക് https://meet.google.com/cxq-nhqs-mdo\nതിരഞ്ഞെടുപ്പ് കമ്മീഷന് ബോധവത്കരണ മത്സരം സംഘടിപ്പിക്കുന്നു\n2022ലെ ദേശീയ സമ്മതിദായക ദിനത്തിന്റെ ഭാഗമായി ഇന്ത്യന് തിരഞ്ഞെടുപ്പ് കമ്മീഷന് സമ്മതിദായകര്‍ക്കുളള ബോധവത്കരണ മത്സരം സംഘടിപ്പിക്കുന്നു. ‘എന്റെ ഭാവിയാണ് എന്റെ വോട്ട്’ എന്ന പ്രമേയത്തെ അടിസ്ഥാനപ്പെടുത്തി ക്വിസ്, സംഗീതം, വീഡിയോ നിര്‍മാണം, പോസ്റ്റര് ഡിസൈന്, പരസ്യ വാചകം ഇനങ്ങളിലായി മത്സരം നടത്തും. വിജയികള്‍ക്ക് ക്യാഷ് പ്രൈസ് നല്‍കുന്നതാണ്.\nമത്സരപരിപാടികളില് പങ്കെടുക്കുന്നവര് അവരുടെ സൃഷ്ടികള് പേര്, മേല്‍വിലാസം, ഫോണ് നമ്പര് തുടങ്ങിയ വിശദവിവരങ്ങള് സഹിതം മാര്‍ച്ച് 15ന് മുമ്പായി [email protected] -ലേക്ക് അയക്കേണ്ടതാണ്. കൂടുതല് വിവരങ്ങള് ജില്ലാ ഇലക്ഷന് വിഭാഗം, താലൂക്ക് ഇലക്ഷന് വിഭാഗം എന്നിവിടങ്ങളില്‍നിന്നും അറിയാവുന്നതാണ്. വെബ്‌സൈറ്റ്: https://voterawarenesscontest.in/\nമണ്ണെണ്ണ പെര്‍മിറ്റ്: പരിശോധന ഫെബ്രുവരി 27 ന്\nപരമ്പരാഗത മത്സ്യബന്ധന യാനങ്ങള്‍ക്കുള്ള മണ്ണെണ്ണ പെര്‍മിറ്റ് അനുവദിക്കുന്നതുമായി ബന്ധപ്പെട്ട് ജനുവരി 16 ന് നടത്താനിരുന്ന മത്സ്യബന്ധന യാനങ്ങളുടെയും എഞ്ചിനുകളുടെയും പരിശോധന ഫെബ്രുവരി 27ന് രാവിലെ എട്ട് മണി മുതല് വൈകീട്ട് അഞ്ച് വരെ ജില്ലയിലെ 27 കേന്ദ്രങ്ങളില് നടക്കും. മുമ്പ് അപേക്ഷ സമര്‍പ്പിച്ചിട്ടുള്ള മത്സ്യബന്ധന യാന ഉടമകള് യാനവും എഞ്ചിനും മറ്റുഅനുബന്ധ രേഖകളും സഹിതം മുമ്പ് നിശ്ചയിക്കപ്പട്ടിട്ടുള്ള കേന്ദ്രങ്ങളില് രാവിലെ തന്നെ ഹാജരാകണമെന്ന് ഫിഷറീസ് ഡെപ്യൂട്ടി ഡയറക്ടര് അറിയിച്ചു. വിവരങ്ങള്‍ക്ക് 0495 2383780.\nസിവില് സ്റ്റേഷനിലെ അസിസ്റ്റന്റ് ഡെവലപ്മെന്റ് കമ്മീഷണര്(ജനറല്) കാര്യാലയത്തിലെ ഔദ്യോഗിക ആവശ്യങ്ങള്‍ക്ക് 2021-22 സാമ്പത്തിക വര്‍ഷത്തില്(സ്വന്തമായി ഇ-കാര് ലഭ്യമാകുന്നതുവരെ)എസി കാര്/എസി ജീപ്പ് (ഡ്രൈവര് ഉള്‍പ്പെടെ)പ്രതിമാസ വാടകയ്ക്ക് നല്‍കാന് താല്‍പര്യമുള്ള വാഹന ഉടമകളില് നിന്നും ക്വട്ടേഷന് ക്ഷണിച്ചു. വിവരങ്ങള്‍ക്ക് 0495 2371055.\nഫാര്‍മസിസ്റ്റ് ഗ്രേഡ് രണ്ട് നിയമനം\nതലക്കുളത്തൂര് സാമൂഹ്യാരോഗ്യ കേന്ദ്രത്തിലേക്ക് താല്‍ക്കാലികാടിസ്ഥാനത്തില് ഫാര്‍മസിസ്റ്റ് ഗ്രേഡ് രണ്ട് നിയമിക്കുന്നു. കൂടിക്കാഴ്ച്ച മാര്‍ച്ച് അഞ്ചിന്് രാവിലെ 11 മണിക്ക് മെഡിക്കല് ഓഫീസറുടെ ചേംബറില് നടക്കും. കേരള അംഗീകൃത ഡി ഫാം കോഴ്സ്, കേരള സ്റ്റേറ്റ് ഫാര്‍മസി കൗണ്‍സില് രജിസ്ട്രേഷന് പൂര്‍ത്തിയാക്കണം. ഉദ്യോഗാര്‍ത്ഥികളുടെ അപേക്ഷ ബയോഡാറ്റ സഹിതം മാര്‍ച്ച് മൂന്നിന് വൈകുന്നേരം അഞ്ച് മണിക്ക് മുമ്പായി ഓഫീസില് സമര്‍പ്പിക്കണം. വിവരങ്ങള്‍ക്ക് 0495 2853005.\nവെള്ളിമാടുകുന്ന് സാമൂഹ്യനീതി കോംപ്ലക്സിലെ ഗവ.ചില്‍ഡ്രന്‍സ് ഹോം ഫോര് ഗേള്‍സിലേയ്ക്ക് താല്‍കാലിക സൈക്കോളജിസ്റ്റിനെ (ഫീമെയില്) നിയമിക്കുന്നു. കൂടികാഴ്ച രാവിലെ 11 മണിക്ക്. യോഗ്യത: സൈക്കോളജി\_ക്ലിനിക്കല് സൈക്കോളജിയിലുള്ള ബിരുദം/ബിരുദാനന്തരബിരുദം. ഫോണ്: 9447231307\nവെള്ളിമാടുകുന്ന് സാമൂഹ്യനീതി കോംപ്ലക്സിലെ ഗവ.ചില്‍ഡ്രന്‍സ് ഹോം ഫോര് ഗേള്‍സില് 2022-23 അധ്യായന വര്‍ഷത്തേക്ക് എഡ്യുക്കേറ്റര് (ഫീമെയില്) തസ്തികയിലേക്കുള്ള കൂടികാഴ്ച മാര്‍ച്ച് നാലിന് ഉച്ചക്ക്്2മണിക്ക് നടക്കും. പ്രായ പരിധി 25 മുതല് 40 വരെ. യോഗ്യത: ബി.എഡ്3വര്‍ഷത്തെ പ്രവര്‍ത്തി പരിചയം. യോഗ്യത, വയസ്, പ്രവൃത്തി പരിചയം എന്നിവ തെളിയിക്കുന്ന അസ്സല് രേഖകള് സഹിതം ഹാജരാകണം. ഫോണ് : 9447231307\nകാപ്പാട് ബീച്ചില് ടിക്കറ്റിങ് സ്റ്റാഫ് ഒഴിവ്\nടൂറിസം പ്രമോഷന് കൗണ്‍സില് (ഡി.ടി.പി.സി) കാപ്പാട് ബ്ലൂഫ്‌ലാഗ് ബീച്ചില് ടിക്കറ്റിങ് സ്റ്റാഫ് തസ്തികയില് ഒരു ഒഴിവ്.\nതാല്‍ക്കാലിക നിയമനം ആയിരിക്കും. 45 വയസ്സാണ് പ്രായപരിധി. യോഗ്യത +2. അപേക്ഷകര് കോഴിക്കോട് ജില്ലയില് ഉള്ളവരായിക്കണം.\nസെക്രട്ടറി, ജില്ല ടൂറിസം പ്രമോഷന് കൗണ്‍സില് (ഡി.ടി.പി.സി), മാനാഞ്ചിറ, കോഴിക്കോട്- 673001 എന്ന വിലാസത്തില് അപേക്ഷകള് നേരിട്ടോ തപാല് മുഖേനെയോ ലഭിക്കണം. അപേക്ഷ സ്വീകരിക്കുന്ന അവസാന തീയതി മാര്‍ച്ച് 12 .വിവരങ്ങള്‍ക്ക് 0495-2720012 എന്ന നമ്പറില് ബന്ധപ്പെടുക.\nപള്‍സ് പോളിയോ ഇമ്മ്യൂണൈസേഷന് തയ്യാറെടുപ്പുകള് പൂര്‍ത്തിയായി\nജില്ലയില് പള്‍സ് പോളിയോ ഇമ്മ്യൂണൈസേഷന് പരിപാടിയുടെ തയ്യാറെടുപ്പുകള് പൂര്‍ത്തിയായതായി ജില്ലാ മെഡിക്കല് ഓഫീസര് അറിയിച്ചു. വാക്‌സിന്, മാര്‍ക്കറുകള്, ബൂത്ത് – തെരുവ് ബാനറുകള്, പോസ്റ്ററുകള്, വിവിധ ഫോമുകള്, ബോധവല്‍ക്കരണ സന്ദേശങ്ങള് തുടങ്ങിവയുടെ വിതരണം പൂര്‍ത്തിയായി.5വയസ്സ് വരെയുള്ള 2,29,975 കുട്ടികള്‍ക്കാണ് ഞായറാഴ്ച (ഫെബ്രുവരി 27) പോളിയോ പ്രതിരോധ തുള്ളി മരുന്ന് നല്‍കുന്നത്. ജില്ലയിലുടനീളം 2208 ബൂത്തുകളാണ് ജില്ലയില് സജ്ജീകരിച്ചിട്ടുള്ളത്. 125 കുട്ടികള്‍ക്ക് ഒരു ബൂത്ത് എന്ന രീതിയിലാണ് ക്രമീകരണം. ബൂത്തുകള് രാവിലെ 8 മണി മുതല് വൈകുന്നേരം5മണി വരെ പ്രവര്‍ത്തിക്കും. ഓരോ ബൂത്തിലും2വാക്‌സിനേറ്റര്‍മാര് ഉണ്ടായിരിക്കും. യാത്രക്കാരുടെയും മറ്റും സൗകര്യാര്‍ത്ഥം റെയില്‍വേ സ്റ്റേഷനുകള് ബസ് സ്റ്റാന്റുകള് തുടങ്ങിയ സ്ഥലങ്ങളില് 51 ട്രാന്‍സിറ്റ് ബൂത്തുകളും ഒരുക്കിയിട്ടുണ്ട്. രാവിലെ 8 മുതല് വൈകുന്നേരം 8 വരെ ഈ ബൂത്തുകളില് നിന്ന് തുള്ളി മരുന്ന് ലഭിക്കുന്നതാണ്. ഇതര സംസ്ഥാന തൊഴിലാളികളെയും എത്തിപ്പെടാന് ബുദ്ധിമുട്ടുള്ള സ്ഥലങ്ങളെയും ലക്ഷ്യം വെച്ച് 64 മൊബൈല് ബൂത്തുകളും പ്രവര്‍ത്തിക്കും.\nഫെബ്രുവരി 28, മാര്‍ച്ച് 1,2തിയ്യതികളില് വളണ്ടിയര്‍മാര് വീടുകകളിലെത്തി അഞ്ച് വയസ്സില് താഴെയുള്ള ഏതെങ്കിലും കുഞ്ഞിന് തുള്ളി മരുന്ന് നല്‍കാന് വിട്ടു പോയിട്ടുണ്ടോ എന്ന് പരിശോധിക്കും. ജില്ലയിലെ 809356 വീടുകളില് ഇതിനായി ആരോഗ്യ പ്രവര്‍ത്തകര് സന്ദര്‍ശനം നടത്തും. 3986 ടീമുകളായി 7988 ആരോഗ്യ സന്നദ്ധപ്രവര്‍ത്തകരെയും 335 സൂപ്പര്‍വൈസര് മാരെയും ഇതിനായി നിയോഗിച്ചിട്ടുണ്ട്. പോളിയോ തുള്ളിമരുന്ന് സ്വീകരിക്കാനെത്തുന്നവര് കോവിഡ് 19 മാര്‍ഗ നിര്‍ദ്ദേശങ്ങള് കര്‍ശനമായി പാലിക്കണം.\nസ്‌കൂളുകള്, അങ്കണവാടികള്, വായനശാലകള്, ആരോഗ്യ സ്ഥാപനങ്ങള് എന്നിവിടങ്ങളിലെ ബൂത്തുകള്, ബസ് സ്റ്റാന്റുകള്, റെയില്‍വേ സ്റ്റേഷനുകള്, വിമാനത്താവളങ്ങള് എന്നിവിടങ്ങളിലെ ട്രാന്‍സിറ്റ് ബൂത്തുകള്, അതിഥി തൊഴിലാളികളുടെ ക്യാമ്പുകള്, വിനോദ സഞ്ചാര കേന്ദ്രങ്ങള് എന്നിവിടങ്ങളിലെ മൊബൈല് ബൂത്തുകള് എന്നിവ വഴിയെല്ലാം ഞായറാഴ്ച പോളിയോ പ്രതിരോധ തുള്ളിമരുന്ന് വിതരണം ചെയ്യുന്നതാണ്. കോവിഡ് മാര്‍ഗ നിര്‍ദ്ദേശങ്ങളനുസരിച്ച് തുള്ളിമരുന്ന് വിതരണം നടത്തുന്നതിനുള്ള എല്ലാ ക്രമീകരണങ്ങളും നടത്തിയിട്ടുണ്ട്. പ്രത്യേക പരിശീലനം നേടിയ ആരോഗ്യ പ്രവര്‍ത്തകരും വോളണ്ടിയര്‍മാരുമാണ് തുള്ളിമരുന്ന് വിതരണം നടത്തുക. തദ്ദേശസ്വയംഭരണ സ്ഥാപനങ്ങള്, വിവിധ വകുപ്പുകള്, സന്നദ്ധ സംഘടനകള് എന്നിവയുടെ പൂര്‍ണ സഹകരണത്തോടെയാണ് പള്‍സ് പോളിയോ ഇമ്മ്യൂണൈസേഷന് സംഘടിപ്പിക്കുന്നത്.\nബൂത്തുകളില് കുട്ടികളുമായി എത്തുമ്പോള് കൈകള് അണുവിമുക്ത മാക്കുകയും ശരിയായ രീതിയില് മാസ്‌ക് ധരിക്കുകയും ശാരീരിക അകലം പാലിക്കുകയും വേണം. രാവിലെ 8 മണി മുതല് വൈകിട്ട്5മണി വരെ പ്രവര്‍ത്തിക്കുന്ന ബൂത്തുകളിലെ തിരക്ക് ഒഴിവാക്കുവാനായി ആരോഗ്യ പ്രവര്‍ത്തകര് നിര്‍ദ്ദേശിക്കുന്ന സമയത്ത് കുട്ടികളെ കൊണ്ടുപോയി തുള്ളിമരുന്ന് നല്‍കാന് രക്ഷിതാക്കള് പ്രത്യേകം ശ്രദ്ധിക്കണം.\nഏഴ് ഗജവീരന്മാർ അണിനിരക്കും, വരവുകളും വെടിക്കെട്ടും താളമേളങ്ങളും മാറ്റുകൂട്ടും; കൊല്ലം പിഷാരികാവ് ക്ഷേത്രത്തിലെ കാളിയാട്ട മഹോത്സവം ഗംഭീരമായി ആഘോഷിക്കാന് ട്രസ്റ്റി ബോര്‍ഡ്\nകൊയിലാണ്ടിയിൽ വയോധികനെ ആക്രമിച്ച് പണം കവരാൻ ശ്രമം; അക്രമി സംഘത്തിൽ മൂന്ന് പേർ


മലപ്പുറത്ത് നാല് വയസ്സുകാരിയെ പീഡിപ്പിച്ച കേസ് ഒത്തുതീർത്ത് പൊലീസ്, പ്രതിഷേധവുമായി അമ്മ | mother of victim alleges that police compromised pocso case in malappuram\nമലപ്പുറത്ത് നാല് വയസ്സുകാരിയെ പീഡിപ്പിച്ച കേസ് ഒത്തുതീർത്ത് പൊലീസ്, പ്രതിഷേധവുമായി അമ്മ\nഎന്നാൽ കുട്ടിയെ പീഡിപ്പിച്ച കാര്യം പരാതിക്കാരി പറഞ്ഞില്ലെന്നാണ് പൊലീസ് വിശദീകരണം. അമ്മയെ ഉപദ്രവിച്ച കാര്യം മാത്രമേ പരാതിയിലുള്ളൂവെന്നും പൊലീസ് ന്യായീകരിക്കുന്നു\nMalappuram, First Published Jul 15, 2021, 8:33 AM IST\nമലപ്പുറം: പോക്സോ കേസ് പൊലീസ് ഒത്തുതീർപ്പാക്കിയെന്ന പരാതിയുമായി ഇരയാക്കപ്പെട്ട കുട്ടിയുടെ അമ്മ. നേരിട്ടെത്തി പരാതി പറഞ്ഞിട്ടും കേസെടുക്കാതെ വിഷയം ഒതുക്കിയെന്ന് നാലരവയസ്സുകാരിയുടെ അമ്മ ഏഷ്യാനെറ്റ് ന്യൂസിനോട് പറഞ്ഞു. അയൽവാസിയായ യുവാവാണ് കുഞ്ഞിനെയും അമ്മയെയും ഉപദ്രവിച്ചത്. എന്നാൽ പരാതി നൽകിയപ്പോൾ പൊലീസ് കേസ് ഒത്ത് തീർന്നെന്ന് എഴുതിച്ച് വിട്ടുവെന്ന് അമ്മ പരാതിപ്പെടുന്നു.\nയുവാവ് മോശമായി സംസാരിച്ചതും കുട്ടിയെ ഉപദ്രവിച്ചതും നേരിട്ട് പൊലീസുകാരോട് പരാതിപ്പെട്ടിട്ടും കേസെടുക്കാതെ ഒത്തു തീർന്നതായി എഴുതിച്ച് വിടുകയായിരുന്നു. പണം വാങ്ങി കേസ് ഒത്തുതീർന്നെന്ന് പൊലീസ് തന്നെ പ്രചരിപ്പിച്ചുവെന്നും കുട്ടിയുടെ അമ്മ പറയുന്നു.\nഎന്നാൽ കുട്ടിയെ പീഡിപ്പിച്ച കാര്യം പരാതിക്കാരി പറഞ്ഞില്ലെന്നാണ് പൊലീസ് വിശദീകരണം. അമ്മയെ ഉപദ്രവിച്ച കാര്യം മാത്രമേ പരാതിയിലുള്ളൂവെന്നും പൊലീസ് ന്യായീകരിക്കുന്നു. ഒരു ലക്ഷം രൂപ വാങ്ങി കേസ് ഒത്തു തീർപ്പാക്കിയെന്ന് പ്രചരിപ്പിച്ച പൊലീസുകാരനെതിരെ അമ്മ എസ്പിക്ക് പരാതി നൽകിയിട്ടുണ്ട്.\nLast Updated Jul 15, 2021, 9:46 AM IST\nപൊലീസ് ഒത്തുതീർപ്പാക്കിയെന്ന് പരാതി\nപോക്സോ പൊലീസ് ഒത്തുതീർത്തു\n'ഈ പൊലീസ് ഇനി അന്വേഷിച്ചിട്ട് കാര്യമില്ല', പൊട്ടിത്തെറിച്ച് വാളയാറിലെ പെൺകുട്ടികളുടെ അമ്മ


ഓസീസ് താരങ്ങളെ പ്രകോപിപ്പിച്ച് വിക്കറ്റിനു പിന്നില് ഋഷഭ് പന്തും സ്ലിപ്പില് … – News\nഓസീസ് താരങ്ങളെ പ്രകോപിപ്പിച്ച് വിക്കറ്റിനു പിന്നില് ഋഷഭ് പന്തും സ്ലിപ്പില് …\nഅഡ്‌ലെയ്ഡ് ക്രിക്കറ്റ് ടെസ്റ്റില് ഓസീസ് താരങ്ങളെ വാക്കുകള് കൊണ്ട് പ്രകോപിപ്പിച്ച് ഋഷഭ് പന്തും ക്യാപ്ടന് വിരാട് കോഹ്ലിയും. പരമ്പരയുടെ താരമാകുമെന്ന് മുന് ഓസീസ് നായകന് റിക്കി പോണ്ടിങ് പ്രവചിച്ച ഉസ്മാന് ഖവാജ ക്രീസില് നില്‍ക്കുമ്പോള് അദ്ദേഹത്തിന്റെ ശ്രദ്ധ തിരിക്കാന് പന്ത് നടത്തിയ ഒരു പരാമര്‍ശം സ്റ്റംപ് മൈക്ക് പിടിച്ചെടുത്തതോടെയാണ് സംഭവം വൈറലായത്.\n‘ഇവിടെ എല്ലാവര്‍ക്കും ചേതേശ്വര് പൂജാരയാകാനാവില്ല’, എന്നായിരുന്നു പന്തിന്റെ പരാമര്‍ശം. ഖവാജയുടെ ശ്രദ്ധ തിരിക്കാനായിരുന്നു പന്തിന്റെ ‘വാക്കു കൊണ്ടുള്ള ആക്രമണം’. ഇതിനിടെ, ഓസീസ് നായകന് ടിം പെയ്ന് ക്രീസില് നില്‍ക്കുമ്പോള് സ്ലിപ്പില് ഫീല്‍ഡ് ചെയ്തിരുന്ന ഇന്ത്യന് നായകന് വിരാട് കോഹ്‌ലി ചില പ്രകോപനപരമായ പരാമര്‍ശങ്ങള് നടത്തുന്നതും സമൂഹമാധ്യമങ്ങളില് വൈറലാണ്.\nഅതിനിടെ, ഇന്ത്യന് നായകന് വിരാട് കോഹ്‌ലി കളത്തില് കാട്ടുന്ന ആവേശവും വാക്കുകള് കൊണ്ടുള്ള ആക്രമണവും ഓസീസ് താരങ്ങള് ഏറ്റുപിടിച്ചാല്, ലോകത്തിലെ ഏറ്റവും മോശപ്പെട്ട ടീമായി തങ്ങള് വിലയിരുത്തപ്പെടുമെന്ന് ഓസീസ് പരിശീലകന് ജസ്റ്റിന് ലാംഗര് ചൂണ്ടിക്കാട്ടി.


Tom Tharakan – Yuvajana Sakhyam\nAuthor: Tom Tharakan\nPost author By Tom Tharakan\nSongs Links: Testimony & Maa Paapi Ennne: P. D. John Varika Paraa Parane: P. D. John Prarthanakkuttharam Nalkunnone: P. D. John Yaahe Neeyen Daivam: P. D. John Mutti Mutti Vaathilil: P. D. John Vazhtheedume Vazhtheedume: P. D. John Daivame Thriyekane: P. D. John Kaanuka Neeyee Karunyavaane: P. D. John Kathu Kathekanaayi: P. D. John Parama […]\nTags christiansongs, malayalamdevotionalsong, malayalamdevotionalsongs, pdjohn\nHow do you miss college and church? In terms of college, the impact of the pandemic has been challenging as online learning is not as effective as in-class learning. I also miss interacting with people — friends, teachers and colleagues at my college. I also miss going to church, something that I looked forward to […]\nTags interview, joel, life, youth\nഗോ കൊറോണാ ഡ്രിങ്ക്\nനല്ല രണ്ട് പിടി പുതിനയില ഒരു കഷണം ഇഞ്ചി ഒരു പച്ച മുളകിന്റെ വാലിന്റെ ഇമ്മിണി ഭാഗം (കൂടുതൽ എടുത്താൽ വിവരമറിയും) ഏലയ്‌ക്കാ 2എണ്ണം ഇത്തിരിപ്പോന്ന വലിപ്പത്തിൽ ബീറ്റ്സ് (കളറിനു വേണ്ടി മാത്രം)4പച്ച നാരങ്ങാ (Lime) നീര്കാൽ ടീസ്പൂൺ ഉപ്പ് 6-7 സ്പൂൺ പഞ്ചസാര എന്നിവയ്ക്കൊപ്പം വലിയ3ഗ്ലാസ് തണുത്ത വെള്ളവും കൂടി മിക്സറിന്റെ വലിയ ജാറിൽ നന്നായി അരച്ചെടുക്കുക. അരിച്ചെടുത്ത് ഗ്ലാസുകളിലേക്ക് പകരുക. ഗ്ലാസിന്റെ മുക്കാൽ ഭാഗം മതി. ബാക്കി കാൽ […]\nTags cooking, drink


മൂന്നു മണിക്കൂർ പിന്നിടുമ്പോൾ സംസ്ഥാനത്ത് 14.12 ശതമാനം പോളിങ് | Keralabhooshanam.com | Breaking News, Latest News, Kerala, India and World news\nമൂന്നു മണിക്കൂർ പിന്നിടുമ്പോൾ സംസ്ഥാനത്ത് 14.12 ശതമാനം പോളിങ്\nBy web desk on 23/04/2019 Comments Off on മൂന്നു മണിക്കൂർ പിന്നിടുമ്പോൾ സംസ്ഥാനത്ത് 14.12 ശതമാനം പോളിങ്\nസംസ്ഥാനത്ത് ത്രികോണ മത്സരം നടക്കുന്ന പത്തനംതിട്ടയിലും തൃശ്ശൂരിലും ആദ്യഘട്ടത്തിൽ ഉയര്‍ന്ന പോളിങ് രേഖപ്പെടുത്തി. കൊല്ലത്ത് 11.76 ശതമാനവും രാഹുൽ ഗാന്ധി മത്സരിക്കുന്ന വയനാട്ടിൽ 11.12 ശതമാനവും പോളിങ് രേഖപ്പെടുത്തി. സംസ്ഥാനത്ത് 10.70 ശതമാനം ആണ് ശരാശരി പോളിങ്.\n. ഇക്കുറി കേരളത്തിൽ ബിജെപി അക്കൗണ്ട് തുറക്കുമെന്ന് ശ്രീധരൻ പിള്ള. പത്തനംതിട്ടയിൽ എൽഡിഎഫും യുഡിഎഫും മത്സരിക്കുന്നത് രണ്ടാംസ്ഥാനത്തിന് വേണ്ടിയെന്ന് കെ. സുരേന്ദ്രൻ. പത്തനംതിട്ടയിൽ ഇക്കുറി താമര വിരിയുമെന്നും കെ. സുരേന്ദ്രൻ പറഞ്ഞു.\nമൂന്നു മണിക്കൂർ പിന്നിടുമ്പോൾ സംസ്ഥാനത്ത് 14.12 ശതമാനം പോളിങ് added by on 23/04/2019


കാശ്മീരില്3വയസ്സുകാരിയെ ബലാത്സംഗത്തിനിരയാക്കി\nBy online desk .13 May, 2019\nശ്രീനഗര്: മൂന്ന് വയസ്സുകാരി ബലാത്സംഗത്തിനിരയായതിനെ തുടര്‍ന്ന് കശ്മീര് താഴ്വരയില് പ്രക്ഷോഭം. ആയിരങ്ങള് തെരുവിലിറങ്ങിയതോടെ വിദ്യാഭ്യാസ സ്ഥാപനങ്ങള് അടച്ചിട്ടു. കശ്മീര് താഴ്വരയിലെ സുംബാലിലെ ത്രെഹ്ഗം എന്ന സ്ഥലത്താണ് കഴിഞ്ഞ വ്യാഴാഴ്ച സംഭവം നടന്നത്. അയല്‍വാസിയായ ചെറുപ്പക്കാരന് മിഠായി നല്‍കി കുട്ടിയെ പ്രലോഭിപ്പിച്ച് ബലാത്സംഗത്തിനിരയാക്കുകയായിരുന്നുവെന്ന് ബന്ധുക്കള് ആരോപിച്ചു. ഇഫ്താറിന് തൊട്ടുമുമ്പാണ് ഇയാള് കുട്ടിയെ കൊണ്ടുപോയത്. തുടര്‍ന്ന് ബരാമുള്ള, ശ്രീനഗര്, ബന്ദിപോറ ജില്ലകളില് പ്രക്ഷോഭവുമായി ജനം തെരുവിലിറങ്ങി. ശ്രീനഗര്-ബരാമുള്ള ഹൈവേ പ്രക്ഷോഭകര് അടപ്പിച്ചു. അനിഷ്ട സംഭവങ്ങള് ഒഴിവാക്കാന് വിദ്യാഭ്യാസ സ്ഥാപനങ്ങള് അടച്ചിടാന് തീരുമാനിച്ചു.\nആരോപണ വിധേയനായ യുവാവിനെ അറസ്റ്റ് ചെയ്തതായി പൊലീസ് അറിയിച്ചു. അന്വേഷണത്തിനായി പ്രത്യേക സംഘത്തെ നിയോഗിച്ചു. അറസ്റ്റിലായ യുവാവിന് പ്രായപൂര്‍ത്തിയായോ എന്ന കാര്യത്തില് സംശയമുണ്ടെന്നും പൊലീസ് അറിയിച്ചു. സ്‌കൂള് രേഖകള് പ്രകാരം ഇയാള്‍ക്ക് പ്രായപൂര്‍ത്തിയായിട്ടില്ലെന്നും കൂടുതല് പരിശോധനകള് നടക്കുകയാണെന്നു അധികൃതര് അറിയിച്ചു. അതേസമയം, പ്രതിയുടെ രേഖകളില് കൃത്രിമം കാണിച്ച് രക്ഷപ്പെടുത്താന് ശ്രമിക്കുകയാണെന്ന് പ്രക്ഷോഭകര് ആരോപിച്ചു. കശ്മീരിലെ രാഷ്ട്രീയ സാമൂഹിക പ്രവര്‍ത്തകര് സംഭവത്തെ അപലപിച്ചു. മൂന്ന് വയസ്സുകാരിയെ ബലാത്സംഗത്തിനിരയാക്കിയ സംഭവം നീചമാണെന്ന് പിഡിപി നേതാവ് മെഹബൂബ മുഫ്തി പറഞ്ഞു. സ്ത്രീകളുടെ പിഴവ് കാരണമാണ് ബലാത്സംഗം നടക്കുന്നതെന്നാണ് സമൂഹം എപ്പോഴും പറയുന്നത്. ഈ കുട്ടി എന്തു ചെയ്തു ഇത്തരം ബാലപീഡകരെ ശരിഅത്ത് നിയമപ്രകാരം കല്ലെറിഞ്ഞു കൊല്ലണമെന്നും അവര് പറഞ്ഞു.\nകുറ്റവാളിക്ക് അര്‍ഹമായ ശിക്ഷ നല്‍കണമെന്ന് പീപ്പിള്‍സ് കോണ്‍ഫറന്‍സ് ജനറല് സെക്രട്ടറി ഇംറാന് റെസ അന്‍സാരി ആവശ്യപ്പെട്ടു. ചിലര് സംഭവത്തെ വര്‍ഗീയതക്ക് ഉപയോഗിക്കുന്നതിനെതിരെ ജാഗ്രത പുലര്‍ത്തണമെന്ന് ഹുര്‍റിയത്ത് ചെയര്‍മാന് മിര്‍വെയ്‌സ് ഉമര് ഫാറൂഖ് മുന്നറിയിപ്പ് നല്‍കി. കഴിഞ്ഞ വര്‍ഷം കത്വയില് എട്ടു വയസ്സുകാരിയെ ക്ഷേത്രത്തിനുള്ളില് ദിവസങ്ങളോളം ബന്ദിയാക്കി ബലാത്സംഗം ചെയ്ത് കൊലപ്പെടുത്തിയത് കശ്മീരിനെ പിടിച്ചു കുലുക്കിയ സംഭവമായിരുന്നു.


കുറുമാന്റെ കഥകള്: എന്റെ യൂറോപ്പ് സ്വപ്നങ്ങള് - 12\nPosted by കുറുമാന് at 3:17 PM\n"എന്റെ യൂറോപ്പ് സ്വപ്നങ്ങള് - 12"\nകൂട്ടുകാരെ, ഈ ഒരു ഭാഗത്തോട് കൂടി യൂറോപ്പ് സ്വപ്നങ്ങള് പൂട്ടികെട്ടാമെന്നു കരുതിയതാണ്. ഇല്ല ഇതിലും അവസാനിപ്പിക്കാന് കഴിഞ്ഞില്ല. മുഴുവന് എഴുതാതെ നിറുത്തുന്നതെങ്ങിനെ? ഇനിയും ഭാഗമോ, ഭാഗങ്ങളോ വരും എന്നു ഞാന് ഭീഷണിപെടുത്തിയാല്?\n24/1/07 3:48 PM\nഎന്‍റെ കുറുമാന് ചേട്ടാ കാത്തിരിപ്പിനവധിതന്നതിന് നന്ദി.\nആദ്യത്തെ തേങ്ങ എന്‍റെ വക.\nവലിയ കാപ്പിരി എന്തു പറഞ്ഞു? കൂട്ടിന് കിട്ടിയതും കാപ്പിരി ആണല്ലോ.\nഎന്തായാലും ചിക്കന് കിട്ടിയല്ലോ.\nഇനിയും ഭാഗങ്ങള് പോന്നോട്ടെ.\n24/1/07 4:03 PM\nവീണ്ടും ടെന്‍ഷന് ആയി. എന്തായാലും അവസാന ഭാഗം അല്ല്ലല്ലോ. അതു തന്നെ വലിയ കാര്യം. 13 ഉടനെ തന്നെ പോരട്ടെ :)\nഹോ.. സമാധാനം .. തീര്‍ത്തില്ലല്ലോ!\n24/1/07 4:13 PM\nകുറൂ... എനിക്കു തീരെ ടെന്‍ഷനില്ല്ല... കാരണമറിയാമല്ലോ :D\n24/1/07 4:35 PM\nഅയ്യോ എന്നിട്ട് ? അടി പൊട്ടിയോ ?\nകുറൂ പറയാതെ വയ്യ.\nഇതൊക്കെ കൂടെ നടന്നു കാണുന്ന പോലെ പ്രതീതി.എല്ലാ രാജ്യങ്ങളിലേയും സുഖകരമായ ജീവിതരീതി ഒക്കെ സിനിമയിലോ അല്ലെങ്കില് കൂട്ടുകാര് പറഞ്ഞോ അറിയാം.\nനന്ദി, ഇതൊക്കെ ഞങ്ങള്‍ക്കായി ഇവിടെ എഴുതുന്നതിന്.\n24/1/07 4:49 PM\nവീണ്ടും ഒരു സസ്‌പെന്‍സ് .. ഇപ്രാവശ്യവും കിടിലന്.\nഎത്ര ഭാഗങ്ങള് വേണമെങ്കിലും പോന്നോട്ടെ, ഓരോ ഭാഗങ്ങള്‍ക്കിടയിലും ഇത്രയും കാലതാമസം വേണ്ടാ ..\n24/1/07 4:54 PM\nഇതൊക്കെ കുറുമയ്യന്റെ ഒരു നമ്പര് അല്ലേ!\n“ഫസ്റ്റ് ബെല്ലി“ല് പിരാന്താശുപത്രിയില് ജയറാമിനെ/ജഗദീഷിനെ ഇട്ടോടിക്കുന്ന ഒരു തടിയനുണ്ട്.\nഓടി ഓടി വയ്യാതായി ഇനി തടിയന് കൊല്ലുന്നെങ്കില് കൊല്ലട്ടെ എന്ന് വിചാരിച്ച് കണ്ണടച്ച് നില്‍ക്കുന്ന ജയറാമിന്റെ അടുത്തുവന്ന് ചൂണ്ട് വിരല് കൊണ്ട് തോളത്ത് തൊട്ട് തടിയന് പെണ്ണുങ്ങള്‍ടെ ശബ്ദത്തില്\n“തൊട്ടേ.........ഇനി എന്നെ തൊട്..”\nഎന്നും പറഞ്ഞ് ഓടിപ്പോകുന്നു.\nഅങ്ങനെ വല്ലതും ആകും ഈ കാപ്പിരി.\n:-) അടുത്ത എപ്പിസോസിന് കാത്തിരിക്കുന്നു.\nകുറുമാന്‍ജിയെ അവന് ചുരുട്ടി ശംഭു വച്ചോ ? :) എന്തായാലും ഈ എപ്പിസോഡും അത്ര ടെന്‍ഷന് ഇല്ലാണ്ട് പോയല്ലൊ... സമ്മാനധാനമായി... ;) ഇനി ആ സ്റ്റണ്ട് സീനും കൂടി കാണണം.\n24/1/07 5:23 PM\nതുടരട്ടങ്ങനെ തുടരട്ടെ.. ജയിലിലല്ല..യൂറോപ്പ് സ്വപ്നങ്ങള്.\n24/1/07 5:27 PM\nതാങ്കളുടെ എല്ലാ പോസ്റ്റുകളും കഴിഞ്ഞയാഴ്ച്ച ഒറ്റയിരുപ്പില് വായിച്ചു തീര്‍ത്തു.... കമന്റിടുമ്പോള് ആദ്യത്തെ പത്തിനുള്ളില് വേണമെന്നുണ്ടായിരുന്നു. കമന്റെഴ്തിക്കഴിഞ്ഞപ്പോള് കറണ്ടും പോയി, എന്നാലും ഇതാ പന്ത്രണ്ടാമതു കമന്റ് എന്റെ വക.\nയൂറോപ്പ് സ്വപ്നങള് കഴിഞ്ഞാല്, എനിക്ക് ഏറ്റവും ഇഷ്ടപ്പെട്ട പോസ്റ്റ് “പാതാളക്കാഴ്ച്ചകള്” ആണ്.\nഇത്ര നല്ല യാത്രാനുഭവങ്ങളും ജീവിതാനുഭവങ്ങളും ഞാന് ഇതിനു മുന്‍പു വായിച്ചിട്ടില്ല..\nഅടുത്ത ഭാഗം എത്രയും പെട്ടെന്ന് എഴുതണേ...\n24/1/07 5:32 PM\nഞാനായിരുന്നെങ്കില്, ആ വക്കീലിനോട് ഒള്ള സത്യം മുഴുവന് തുറന്ന് പറഞ്ഞേനെ, അതോടെ കഠിന തടവിനൊള്ള വകുപ്പും ഒക്കുമായിരുന്നു.\n(മുഴുത്ത കാപ്പിരി എടുത്തിട്ട് ‘തടവിയാ’?)\n24/1/07 5:41 PM\nകുറുജിയില് നിന്നും ഒരിക്കല് യാത്രാവേളയില് നേരിട്ട് ചിലത് വിവരിച്ചു കേട്ടിരുന്നെങ്കിലും ആപ്പിസ്സിലിരുന്ന് മൊത്തം വായിച്ചുതീര്‍ക്കാന് കഴിഞ്ഞിട്ടില്ല. ഈ ലക്കം ഇരുന്ന് തീര്‍ത്തു.\nഒരു ഹോളിവുഡ് സിനിമ കാണുന്ന പ്രതീതി. First Blood-ലെ ഭീകരതയില്ലെങ്കിലും Forrest Gump-ലെ Tom Hanks കഥാപാത്രമായതു പോലെയുണ്ട് താങ്കള് ഈ ജയിലറയില്!\n“...അബ്ദള്ള പൊട്ടിച്ചിരിച്ചെങ്കിലും, ഞാന് ഞെട്ടുകയാണ് ചെയ്തത്...”\nഅതെ, അബ്ദുള്ളയുടെ വാക്കുകള് കേട്ട് എനിക്കും പേടി തോന്നി കുറുമാന്.\nഭീഷണിപ്പെടുത്തിയാല് :) കുറുമാന് ഇതെഴുതിത്തീര്‍ക്കാതെ വായിക്കുന്ന പ്രശനം ഉദിക്കുന്നില്ല (തിലകന് സ്റ്റൈലില്),ബംഗളൂരു മീറ്റ് കൂടിയപ്പോള് ചര്‍ച്ച ചെയ്തതാ കുറുമാന്റെ കഥകള് ജീവിതഗന്ധിയാണേന്ന് , എന്നും വെച്ച് ഈ ടെന്‍ഷന് അടിപ്പീരു തുടര്‍ന്നാല് അമ്മച്ചിയാണെ ആ ഏഷ്യാനെറ്റ് കെകെ രാജീവിനോട് പറഞ്ഞ് ഇതൊരു സീരിയല് ആക്കിക്കളയും കേട്ടാ..!\nകൊടകര കഴിഞ്ഞ് ദേ ദും ഒരു പൊസ്തകമാക്കാന് വല്ല വഴീംണ്ടാ കുമാറേട്ടോയ് ?\n..ന്നിട്ട് കാപ്പിരിയെ കൂട്ടുകാരനാക്കിയൊ?..\n24/1/07 6:28 PM\nഇതൊന്നു വായിക്കാന് ആക്രാന്തം മൂത്ത് ഞാനിത്ര ദിവസമിരുന്നത് വച്ച് നോക്കുമ്പൊ കുറുമാന് സിഗററ്റ് വലിക്കാന് കൊതിമൂത്തിരുന്നത് എത്ര നിസ്സാരമാണ്!! :)\n24/1/07 6:36 PM\nനോക്കിയിരുന്നിരുന്ന് 12 ഇട്ടു അല്ലെ? :)\nഇനി അടുത്ത ഭാഗം വേഗം ഇട്ടോളൂ. അല്ലെങ്കില് ആ കാപ്പിരിയെ...\n24/1/07 6:56 PM\nഓ:ടോ:ഇനിയുള്ള സംഭവങ്ങള്, ഇടിഗഡിക്ക് പറഞ്ഞു കൊടുക്കരുത്..:)\n(Part 7): "പകുതി വലിച്ച സിഗററ്റ് റോട്ടില് ഇട്ട് ഞാന് മുന്നോട്ട് നടന്നു. പെട്ടെന്ന് പിന്നില് ഒരു കാലടി ശബ്ദം കേട്ട് തിരിഞ്ഞു നോക്കിയപ്പോള് ഞാന് കണ്ടത്, ഞാന് നിലത്തിട്ട സിഗററ്റ് കുറ്റിയെടുത്ത് ചെറുപ്പക്കാരിയായ ഒരു മദാമ്മ വലിക്കുന്നതാണ്.... ഇത്തരം ഒരു കാഴ്ച് ജീവിതത്തില് ആദ്യമായാണ്..."\n"മുന്നില് നടന്നു പോയിരുന്ന ഒരു സായിപ്പ് പകുതി കത്തി തീര്‍ന്ന ഒരു സിഗററ്റ് ഗ്രൌണ്ടിലേക്കെറിഞ്ഞ് ഹാളിലേക്ക് നടന്നു പോയി. സിഗററ്റ് വലിക്കാനുള്ള കൊതി മൂലം, മറ്റൊന്നുമാലോചിക്കാതെ, കത്തിയെരിയുന്ന ആ മുറി സിഗറെറ്റെടുക്കുവാന് ഞാന് കുനിഞ്ഞു...."\n-ആ ട്രാന്‍സിഷന് മനോഹരം!\n24/1/07 9:04 PM\nകയ്യൊപ്പിന്‍റെ കമന്റ്റിലെ അവസാന വരി തന്നെ എന്‍റേയും , ആ ട്രാന്‍സിഷന് അടിപൊളി.\nവല്ലാത്ത ഒരു യാത്ര തന്നെ കുറുമാന്‍സ്, ഇനി ജയിലീന്ന് വിട്ടാലും നിര്‍ത്തണ്ട, എഴുത്ത് തുടരൂ.\n24/1/07 9:53 PM\nഎന്തുമാത്രം അനുഭവങ്ങളാണ് ചുള്ളാ.\nഇത്രേം അനുഭവങ്ങളും എഴുതാനുള്ള എയിമും ഒത്തുചേര്‍ന്ന ഒരു സുഹൃത്തെനിക്ക് വേറെ ഇല്ല.\n:) അടുത്തത് പോരട്ടേ.\n24/1/07 10:31 PM\nഅടുത്തത് 13 ആണെല്ലെ?\nലക്കി/അണ്-ലക്കി തേര്‍ട്ടീന് അതില് തീരോ?\nആരാ ആ കാപ്പിരി? ഓന് തീഷ്ണക്കണ്ണില്ലെ?\nസാദാരണ തുടരനില് അങ്ങിനൊളാണല്ലോ വരാറ്, ഒരു തീഷ്ണക്കണ്ണന്?\n25/1/07 12:00 AM\nഎന്‍റെ കുറുമാന് ചേട്ടാ ,\n25/1/07 12:55 AM\nഅടുത്ത ഭാഗങ്ങള്‍ക്കായി കാത്തിരിക്കുന്നു\nപെട്ടന്നു തീര്‍ന്നുപോകാതിരിക്കാന് വളരെ സാവധാനമാണ് വായിച്ചത്. കുറുമാന്‍ജിയുടെ സസ്പെന്‍സിന്റെ ഇഫക്ട് ഒരോ തവണയും കൂടിക്കൂടി വരുന്നു. പണ്ട് ബാറ്റണ് ബോസൊക്കെ വണ് വീക്ക് കാത്തിരുന്നാല് മതിയായിരുന്നു. പെട്ടന്നുതന്നെ അടുത്തതു പോരട്ടേന്ന്! ആ കാപ്പിരി ഒരു ഫുള്‍ലെങ്ത് മാള്‍ബറോ സിഗരറ്റ് വച്ചു നീട്ടിക്കാണും എന്നു പ്രതീക്ഷിക്കുന്നു. അദൃശ്യശക്തിയുടെ സഹായം യാത്രയില് ഉടനീളം കുറുമാന് ഉണ്ടായിരുന്നല്ലോ?\n25/1/07 3:49 AM\nകുറുമാന് really thrilling,\nkeep on going through the though paths.\n25/1/07 3:58 AM\n25/1/07 6:58 AM\nകുറുജി മാഷേ സംഭവം സൂപ്പര് എന്ന് പറയേണ്ട കാര്യമില്ലല്ലോ... ചുരുക്കുകയൊന്നും വേണ്ട... മുഴുവന് ഇങ്ങോട്ട് പോരട്ടേന്നേ. വേഗം വരട്ടേ അടുത്ത ഭാഗവും.\n25/1/07 7:43 AM\nനന്ദി..ഇതൊക്കെ എഴുതി പോസ്റ്റുന്നതിന്,ഇതൊക്കെ വായിക്കാനും വേണം ഒരു ഭാഗ്യം.\nഎന്റെ നാട്ടുകാരന് എന്നൊരു ക്രെഡിറ്റ് ഞാന് വാങ്ങുന്നു. നിര്‍ത്താതെ അടുത്തത് പോരട്ടെ.\n25/1/07 8:18 AM\nഇന്റെര്‍നെറ്റ് ഫെസിലിറ്റിയൊള്ള ജയിലു വല്ലതുമുണ്ടോ അവിടെ?എങ്കിലെനിക്കും വേണം ഒരു അഡ്മിഷന്..യൂറോപ്പുസ്വപ്നങ്ങളുംവായിച്ച് ജോളിയായിട്ട് കൂടാന്..\nഇത് ശരിക്കും കുറുമാന്റെ ജീവിത കഥ തന്നയാണൊ. ഭയങ്കര അനുഭവം തന്നെ\n25/1/07 9:19 AM\nദേ പിന്നേം സസ്പന്‍സ്. എന്നിട്ടാ കാപ്പിരി എന്തു ചെയ്തു? അദ്ദേഹത്തിന്റെ അവകാശമാണോ താഴെക്കിടക്കുന്ന സിഗരറ്റു കുറ്റികള്? അതിലേക്കാണോ കുറുമാന്‍സ് കൈ കടത്തിയത്? ഛെ, എന്തൊരു പോലീസാണിത്. ഏതായാലും കേസന്വേഷിക്കാന് കേരളത്തീന്നൊരു പോലീസുകാരനെ കൊണ്ടുവരാഞ്ഞതു നന്നായി (ഹിന്ദി വക്കീലിനെ വാദിക്കാനെത്തിച്ചതുപോലെ), അല്ലെങ്കില് കുറുമാനിപ്പോള് ഇഹലോകത്ത് ഈ രൂപത്തില് ഉണ്ടാവുമോ എന്ന് സംശയമാട്ടോ!\nപിന്നെ ഒരു ചെറിയ തെറ്റ്: ...നമ്മുടെ നാട്ടിലെ കല്യാണ മണ്ടപങ്ങളില് കൈകഴുകാനുള്ള പൈപ്പുകള് ഫിറ്റ്... കല്യാണമണ്ഡപം (kalyaaNamaNDapam) എന്നായിരുന്നു വരേണ്ടിയിരുന്നത്.\n25/1/07 10:24 AM\nഎന്നിട്ട് എത്ര കിട്ടി? കാപ്പിരിടെ കൈയ്യീന്നുള്ള കാര്യമല്ല ചിക്കന് പീസ് എത്ര കിട്ടീന്ന്.\nഓടോ:ബൂലോഗത്തെ എന്റെ തട്ട് കടയില് ആന്റി-സ്ട്രെസ്സ് ഗുളികകള് വില്‍പ്പനയ്ക്കെത്തിയിരിക്കുന്നു.ഇതൊക്കെ വായിച്ച് ടെന്‍ഷന് സഹിക്കാന് വയ്യാത്ത ആവശ്യക്കാര് വേഗം എത്തിയില്ലെങ്കില് പ്രൊപ്രൈറ്റര് മുഴുവന് ഉപയോഗിച്ച് തീര്‍ക്കുന്നതാണ്. :-)\n25/1/07 10:25 AM\nഇന്നലെ വായിക്കാന് പ്രിന്റെടുത്ത് കൊണ്ടുപോയെങ്കിലും സാധിച്ചില്ല. ഇന്ന് ഓഫീസില് തിരക്കില്ലാത്തതിനാല് സാവധാനം വായിച്ചു തീര്‍ത്തു.\nആ കാപ്പിരിയെ ഞാന് പിടിച്ചുമാറ്റണോ? ഞാന് അടുത്തുള്ള ഒരു ബെഞ്ചില് ഇരിക്കുന്നുണ്ട് ;) അവനെ അങ്ങനെ വിട്ടാല് ശരിയാവില്ലല്ലൊ.\nഇനിയെന്നാണാവോ ബീയറും കോണ്യാക്കും കുറുമാനു കിട്ടുന്നത് :(\n25/1/07 12:25 PM\nഎന്ത് സംഭവിക്കാന്..ആ കാപ്പിരിയും കുറുമാനും കൂടി ആ കുറ്റി ഒരുമിച്ചിരുന്ന് വലിച്ചിട്ടുണ്ടാവും.അവിടെ നിന്ന് ഇറങ്ങിയിട്ട് രണ്ടും ഒരുമിച്ചിരുന്ന് സ്മാളും അടിച്ചിട്ടുണ്ടാവും...കുറുമാന് ആരാ മോന്.\nഎനിക്കൊരു സംശയം ഉണ്ട്. കുറുമാന് ചേട്ടന് ജയിലില് വേറെ ഉടുപ്പ് തന്നൊ? ഈ സിനിമായില് ഒക്കെ വേറെ ഉടുപ്പാണല്ലൊ കാണുന്നെ. അങ്ങിനെ ശരിക്കും ഉണ്ടോയെന്നറിയാന് ആണ്. (ഇന്നാ‍ള് ഞാന് ടി.വിയില് കണ്ടു,ഈ ജഡജി ഓര്‍ഡര് ഓര്‍ഡര് എന്ന് സിനിമായില് പറയുന്നപോലെ ഒരു കോടതിയിലും പറയൂല്ലാന്ന്.) അതുകൊണ്ട് ഇതും ഒരു സംശയം. സാധാരണ എല്ലാം എഴുതുന്ന കുറുമാന് ചേട്ടാന് ഉടുപ്പിന്റെ കാര്യം ഒന്നും എഴുതീല്ല..അതോണ്ടാ\n26/1/07 12:08 AM\nപോസ്റ്റ്സ് മുഴുവനും വായിച്ചൂ..കുറുമാഞ്ചേട്ടാ കലക്കുന്നു..നിങ്ങള് വെറും കുറുമാന് അല്ല\n26/1/07 6:22 AM\nവലതുകാല് വച്ച് ഞാന് മുറിയിലേക്ക് കയറി..\nഅങ്ങനെ വലതു കാല് വച്ചു്.. എപ്പോഴും കേറിയ കുറുമാന് ജിയെ ആറടി ഉയരമുള്ള കാപ്പിരി പിടിച്ചപ്പോള് എന്തോ ഒരു വൈക്ല്ബ്യം മനസ്സിനു്.\nഓ..ചെലപ്പോള്, ഒരു സിഗരറ്റു കൊടുക്കാനായിരിക്കും. എന്തിനാടാ നീ മുറി സിഗററ്റു പറക്കുന്നതു്.? ഈ പാക്കറ്റു നീ വച്ചോ എന്നു പറയാനായിരിക്കും.\n26/1/07 11:34 AM\nആകാംക്ഷാഭരിതമായ കുറുമാന്‍റെ യൂറോപ്പ് സ്വപ്നത്തിന്‍റെ 12മത് ഭാഗത്തിലൂടെ ...ആജാനുബാഹുവായ കാപ്പിരിയുടെ മുഖം നോക്കി ഇരിക്കുന്നു (കുറുമാന് എത്രയും പെട്ടെന്ന് 13മത് ഭാഗം എഴുതാനുള്ള അവസരമുണ്ടാവട്ടേയെന്ന് ..)\nഏവരേയും പോലെ ഞാനും കാത്തിരിക്കുന്നു\n26/1/07 11:52 AM\nദേ ഇത് ഞാന് എഴുതിയതാണല്ലൊ. അത് ബ്ലോഗര് ബീറ്റായിലെക്ക് പോയപ്പോള് അനോനിമസ് ആയൊ?\n“എനിക്കൊരു സംശയം ഉണ്ട്. കുറുമാന് ചേട്ടന് ജയിലില് വേറെ ഉടുപ്പ് തന്നൊ? ഈ സിനിമായില് ഒക്കെ വേറെ ഉടുപ്പാണല്ലൊ കാണുന്നെ. അങ്ങിനെ ശരിക്കും ഉണ്ടോയെന്നറിയാന് ആണ്. (ഇന്നാ‍ള് ഞാന് ടി.വിയില് കണ്ടു,ഈ ജഡജി ഓര്‍ഡര് ഓര്‍ഡര് എന്ന് സിനിമായില് പറയുന്നപോലെ ഒരു കോടതിയിലും പറയൂല്ലാന്ന്.) അതുകൊണ്ട് ഇതും ഒരു സംശയം. സാധാരണ എല്ലാം എഴുതുന്ന കുറുമാന് ചേട്ടാന് ഉടുപ്പിന്റെ കാര്യം ഒന്നും എഴുതീല്ല..അതോണ്ടാ “\n26/1/07 4:55 PM\nകുറുമാനേ ഈയാത്ര എല്ലാം ഭംഗിയായി അവസാനിക്കുമല്ലോ എന്ന ഉറപ്പോടെ അടുത്ത ലക്കത്തിനായി കാത്തിരിക്കുന്നു. പെട്ടെന്നെഴുതണേ. ഇന്നലെയാണ് എല്ലാം കൂടി ഞാനും ദീപയും ഒറ്റയിരുപ്പിന് വായിച്ചത്.\n26/1/07 8:21 PM\nസൂരിവക്കീലിന്നും ഒരു കബ്ബനി നാല്‍കി സത്ത്യംപറയാമാരുന്നു അല്ലെ?\nഞാനുംകെട്ടിയോളും ഇപ്പൊ കുറുമാ ഫാനാ\n27/1/07 10:44 AM\nഇത്രയധികം അനുഭവങ്ങള് ഈ പ്രായത്തിനുള്ളില് സ്വായത്തമാക്കിയ മഹാനുഭാവാ അങ്ങയെ നമിക്കുന്നു.\n27/1/07 9:21 PM\n13ആം ഭാഗം ഇന്ന് വരും നാളെ വരും എന്നും പറഞ്ഞ് കാത്തിരിപ്പ് തൊടങ്ങീട്ട് കൊറേ ആയി. ഒന്ന് വേഗം എഴുത് കുറു ഗുരൂ..\nസസ്പെന്‍സില് നിന്നും സസ്പെന്‍സിലേയ്ക്കൊരു യാത്ര.\n30/1/07 4:34 AM\nവായിക്കാന് രസമുണ്ട്, പക്ഷേ...\nഇത് ശരിക്കും കുറുമാന്റെ ജീവിത കഥയാണൊ?\ngood going kurumaan :)\nപരീക്ഷണം. ഡിലീറ്റിയേക്കു കുറുമാന്..! :)\n7/2/07 2:55 AM\n9/5/07 10:46 AM\njOYcha Hello! Great blog you have! My greetings!\n26/10/07 10:02 AM\n15/1/08 8:11 PM


December 31, 2018 | Malankara Orthodox Church (MOC) TV\nപുതുവത്സരത്തിന് ധന്യമാം വേളയില് പദമൂന്നി നില്‍ക്കവേ രണ്ടായിരവും പതിനെട്ടും വിട ചൊല്ലവേ ഒരു നിമിഷം, കഴിഞ്ഞ കാലത്തിന് സ്മരണകള് അയവിറക്കവേ നല്ലതും തീയതുമൊന്നുപോലെന് ചുറ്റമ്പലത്തിന് പടികടന്നെത്തുന്നു…. എതാണെന്റെ വഴിയെന്നു ശങ്കിച്ചു നില്‍ക്കവേ അമ്മയെ ഓര്‍ത്തുപോയ് ഞാനൊരു നിമിഷം നന്മയെ സ്വാംശീകരിച്ചും തിന്മക്കു വിട ചൊല്ലി പാഠമുള്‍ക്കൊണ്ടും നല്ല കാലത്തിന് നന്ദിയായി ജഗദീശ്വരന് സ്തുതിയോതിയും രണ്ടായിരവും പത്തൊന്‍പതും നന്മ തന് കാലമായി നമ്മെത്തഴുകിയുണര്‍ത്തിടട്ടെ. രചന: സുനില് കെ.ബേബി മാത്തൂര്\nമലങ്കര ഓര്‍ത്തഡോക്സ് സഭയുടെ ആസ്ഥാനമായ ദേവലോകം കാതോലിക്കേറ്റ് അരമന ചാപ്പലില് കബറടങ്ങിയിരിക്കുന്ന പരിശുദ്ധബസേലിയോസ് ഗീവര്‍ഗീസ് ദ്വിതീയന് ബാവാ, പരിശുദ്ധ ബസേലിയോസ് ഔഗേന് പ്രഥമന് ബാവാ, പരിശുദ്ധ ബസേലിയോസ് മാര്‍ത്തോമ്മാ മാത്യൂസ് പ്രഥമന് ബാവാ എന്നിവരുടെ ഓര്‍മപ്പെരുന്നാളിനു തുടക്കമായി. ഡല്‍ഹി ഭദ്രാസനാധിപന് ഡോ.യൂഹാനോന് മാര് ദിമെത്രയോസ് കൊടിയേറ്റി. വൈകിട്ട് 6.30നു പ്രസംഗം ഫാ.നോബിന് ഫിലിപ്പ്. നാളെ ഡോ.ഗീവര്‍ഗീസ് മാര് കൂറിലോസ്, രണ്ടിന് ഫാ. കുര്യന് തോമസ് കരിപ്പാല് എന്നിവര് കുര്‍ബാന അര്‍പ്പിക്കും. ജനുവരി2ന് 2.30ന് കുറിച്ചി വലിയപളളിയില് നിന്നാരംഭിക്കുന്ന തീര്‍ഥയാത്രയ്ക്ക് 5.30 ന് കോടിമത, പടിഞ്ഞാറേക്കര ഓഫിസ് അങ്കണത്തില് സ്വീകരണം നല്‍കും, 6.25 ന് തീര്‍ഥാടകരോടൊപ്പം മാര് ഏലിയാ കത്തീഡ്രലില് നിന്നു പ്രദക്ഷിണവും നടക്കും. 6.30 ന് സന്ധ്യാനമസ്‌ക്കാരം, ഗാനശുശ്രൂഷ എന്നിവയ്ക്ക് ശേഷം 8 മണിക്ക് സഭാ വര്‍ക്കിംഗ് കമ്മിറ്റി അംഗം പ്രഫ. ജേക്കബ് കുര്യന് ഓണാട്ട്…\nപുതുവത്സരദിനത്തില് പരുമലയില് വിശുദ്ധ കുര്‍ബ്ബാന\nപുതുവത്സരദിനത്തില് പരുമല സെമിനാരിയില് രാവിലെ 7ന് വിശുദ്ധ കുര്‍ബ്ബാന ആരംഭിക്കും. കൊട്ടാരക്കര-പുനലൂര് ഭദ്രാസനാധിപന് അഭി.ഡോ.യൂഹാനോന് മാര് തേവോദോറോസ് മെത്രാപ്പോലീത്ത മുഖ്യ കാര്‍മികത്വം വഹിക്കും.


അഞ്ചലാഫീസും അഞ്ചലോട്ടക്കാരനും - Post Office History Punalur | Punalur Information\nHome History Punalur അഞ്ചലാഫീസും അഞ്ചലോട്ടക്കാരനും - Post Office History Punalur\nഅഞ്ചലാഫീസും അഞ്ചലോട്ടക്കാരനും - Post Office History Punalur\nഇന്നത്തെ പോസ്റ്റ് ഓഫീസിനു അന്ന് അഞ്ചല് ആഫീസ് എന്നാണ് പറയുന്നത്. ഇപ്പോള് പുനലൂര് ഹെഡ് പോസ്റ്റ് ഓഫീസ് നില്‍ക്കുന്ന സ്ഥലത്ത് അഞ്ചലാഫീസ് പ്രവര്‍ത്തിച്ചിരുന്നു. ഒരു അഞ്ചല് മാസ്റ്ററും അദ്ദേഹത്തിന്‍റെ താഴെ രണ്ടു ഉദ്യോഗസ്ഥന്മാരും നാല് അഞ്ചല് ശിപായിമാരും ഉണ്ടായിരുന്നു. ഇന്നത്തെ പോസ്റ്റ്‌മാനെ അന്ന് അഞ്ചല് ശിപായി എന്നാണ് വിളിച്ചുവന്നത്. അഞ്ചലാഫീസില് വരുന്ന കത്തുകള് ഒരു കട്ടിയുള്ള ചാക്കില് കെട്ടിവക്കുന്നു. ഈ ബാഗിലെ കത്തുകള് കൊണ്ടുപോകുന്ന ആളിനെ അഞ്ചലോട്ടക്കാരന് എന്ന് വിളിക്കുന്നു. ഈ അഞ്ചലോട്ടക്കാരന്റെ കൈയില് ഒരു കോലും അതില് മണികള് കൊരുത്ത ചിലങ്ക കെട്ടിയിരിക്കും, ബാഗ് തലയില് വച്ച് കോല് താഴെ കുത്തി ചിലങ്കയുടെ ശബ്ദം ഉണ്ടാക്കി റോഡു വഴി ഓടുന്നു. കൃത്യസമയം കത്തുകള് എത്തിച്ചില്ലെങ്കില് അഞ്ചലോട്ടക്കാരന് കഠിനമായ ശിക്ഷ വിധിച്ചിരുന്നു. പുനലൂരില് നിന്നും ഒരഞ്ചലോട്ടക്കാരന് , ഇളമ്പല് വഴി കുന്നിക്കോട്ടേക്കും മറ്റൊരാള് അഞ്ചലിലേക്കും ബാഗുമായി ഓടിക്കൊണ്ടിരുന്നു. മറ്റു സ്ഥലങ്ങളിലേക്കും ഇതുപോലെ ഓടുക പതിവായിരുന്നു. ചില അഞ്ചലോട്ടക്കാരന്‍റെ കാലിലും ചിലങ്ക കെട്ടി ഓടുമായിരുന്നു. ചിലങ്കയുടെ ശബ്ദം കേട്ടാണ് ജനങ്ങള് അഞ്ചല് എന്ന് മനസിലാക്കുന്നത്. മാര്‍ഗ്ഗ തടസ്സമുണ്ടാക്കാതിരിക്കാനാണ് ഈ മണികിലുക്കം. ഈ ശബ്ദം കേള്‍ക്കുമ്പോള് ആളുകളും വണ്ടിക്കാരും ഒഴിഞ്ഞുകൊടുക്കും. അഞ്ചലോട്ടക്കാരന് മാര്‍ഗ്ഗ തടസ്സമുണ്ടാക്കുന്നത് കുറ്റകരമായിരുന്നു.\nപഴയ അഞ്ചലാഫീസുകളുടെ വ്യാപാര പരിധി തിരുവിതാംകൂര് മാത്രമായിരുന്നു. തിരുവിതാംകുറിനു വെളിയിലേക്കുള്ള കത്തിടപാടുകള്‍ക്കു കേന്ദ്രഗവന്മെന്റുടമയിലുള്ള പോസ്റല് സര്‍വിസും സമാന്തരമായ് അന്നുണ്ടായിരുന്നു. ഇന്ന് പുനലൂരില് മുത്തൂറ്റ് ബാങ്ക് സ്ഥിതിചെയ്യുന്ന സ്ഥലത്തായിരുന്നു അന്നത്തെ പോസ്റ്റാഫീസ്.\nപഴയ കാലത്തെ സ്റ്റാമ്പുകള്\nഅഞ്ചലാഫീസും അഞ്ചലോട്ടക്കാരനും, Post Office History Punalur


ജീവകാരുണ്യഫണ്ട് വകമാറ്റി; ട്രമ്പിന്2മില്ല്യണ് ഡോളര് പിഴ ശിക്ഷ | Sanghamam | Chicago | New York | Texas | Toronto\nജീവകാരുണ്യഫണ്ട് വകമാറ്റി; ട്രമ്പിന്2മില്ല്യണ് ഡോളര് പിഴ ശിക്ഷ\nNOVEMBER 8, 2019, 2:30 PM IST\nന്യൂയോര്‍ക്ക്: ജീവകാരുണ്യ പ്രവര്‍ത്തനങ്ങള്‍ക്ക് അനുവദിച്ച തുക വകമാറ്റി ചെലവഴിച്ചുവെന്ന് കണ്ടെത്തിയതിനെ തുടര്‍ന്ന് പ്രസിഡന്റ് ട്രമ്പിന് 20 ലക്ഷം ഡോളര് പിഴ ശിക്ഷ വിധിച്ചു.. ന്യൂയോര്‍ക്ക് കോടതിയാണ് പിഴ വിധിച്ചത്. തുക തെരഞ്ഞെടുപ്പ് പ്രചരണത്തിനായി വകമാറ്റി ചെലവഴിച്ചതായി കോടതി കണ്ടെത്തി.ജഡ്ജി സാലിയാന് സ്‌ക്രാപ്പുലയാണ് ശിക്ഷ വിധിച്ചത്.\nപ്രസിഡന്റ് ട്രമ്പിന്റെയും മക്കളായ ഇവാങ്ക,എറിക് എന്നിവരുടെയും മേല്‍നോട്ടത്തില് പ്രവര്‍ത്തിക്കുന്ന ട്രമ്പ് ഫൗണ്ടേഷനുവേണ്ടി പിരിച്ച തുക 2016 ലെ തെരഞ്ഞെടുപ്പ് പ്രചരണത്തിനായി ചെലവഴിക്കുകയായിരുന്നു. സത്യത്തില്, പ്രചരണത്തിന് പണം സംഘടിപ്പിക്കാനായാണ് ഫൗണ്ടേഷന് പണം പിരിച്ചിരുന്നതെന്നും ഒരു ചെക്കുബുക്കായാണ് ഇത് പ്രവര്‍ത്തിച്ചിരുന്നതെന്നുമുള്ള പ്രോസിക്യൂഷന് വാദം കോടതി അംഗീകരിച്ചു. ഫൗണ്ടേഷന് രാഷ്ട്രീയത്തില് ഇടപെടാന് അവകാശമില്ലായിരുന്നെന്ന് കോടതി കണ്ടെത്തി.\nഇവാങ്കയും എറികും പങ്കാളികളാണെങ്കിലും തുക മുഴുവന് ട്രമ്പിന്റെ അക്കൗണ്ടില് നിന്ന് ഈടാക്കണം. പ്രസിഡന്റ് മുന്‍കൈയ്യെടുത്ത് നടത്താത്ത ജീവകാരുണ്യപ്രവര്‍ത്തനങ്ങള്‍ക്കായി ഈ തുക ചെലവഴിക്കണം. അതേസമയം രാഷ്ട്രീയലക്ഷ്യം വച്ച് ഡെമോക്രാറ്റുകള് സൃഷ്ടിച്ച കേസാണിതെന്ന് ട്രമ്പിന്റെ അഭിഭാഷകര് വാദിച്ചു.പ്രസിഡന്റായി തെരഞ്ഞെടുക്കപ്പെട്ട് രണ്ട് വര്‍ഷം കഴിഞ്ഞയുടന് ട്രമ്പ് തന്റെ ജീവകാരുണ്യഫൗണ്ടേഷന് അടച്ചുപൂട്ടിയിരുന്നു.\nവിമാനമുപയോഗിച്ച് റോക്കറ്റ് വിക്ഷേപണം; വിര്‍ജിന് ഓര്‍ബിറ്റിന്റെ പരീക്ഷണം പരാജയം\nലണ്ടണ്: സ്വകാര്യ ബഹിരാകാശ കമ്പനിയായ വിര്‍ജിന് ഓര്‍ബിറ്റ് വിമാനം ഉപയോഗിച്ച്\nമെയ്ക്ക് ഇന് ഇന്ത്യ: സൂമിന് ബദല് വികസിപ്പിക്കുന്നതിനുള്ള 10 കമ്പനികളില് എച്ച്‌സിഎല്, പീപ്പിള്‍ലിങ്ക്,\nന്യൂഡല്‍ഹി: വ്യക്തി സ്വകാര്യതയെ സംബന്ധിച്ച് സംശയത്തിന്റെ നിഴലില് നില്‍ക്കുന്ന അമേരിക്കന്\nഉത്രയുടെ കാണാതായ കുഞ്ഞിനെ പോലീസ് സൂരജിന്റെ വീട്ടില് കണ്ടെത്തി; മകനെ കള്ളക്കേസില് കുടുക്കിയതെന്ന്\nകൊല്ലം: അഞ്ചിലില് വിഷ പാമ്പിനെ ഉപയോഗിച്ച് ഭര്‍ത്താവ് സൂരജ് കൊലപ്പെടുത്തിയ\nബെവ് ക്യൂ ആപ്പിന് അനുമതി; മദ്യവിതരണത്തിന് ഒരുങ്ങി ബെവ്‌കോ ഔട്‌ലെറ്റുകളും ബാറുകളും\nതിരുവനന്തപുരം: മദ്യത്തിനു ടോക്കണിനായുള്ള ബെവ് ക്യൂ ആപ്പിന് ഗൂഗിളിന്റെ അനുമതി.\nലഡാക്ക് അതിര്‍ത്തിയിലെ സംഘര്‍ഷം രൂക്ഷം: തര്‍ക്ക മേഖലയില് ചൈന 5000 സൈനികരെ വിന്യസിച്ചു\nന്യൂഡല്‍ഹി: സംഘര്‍ഷം രൂക്ഷമായ ലഡാക്ക് സെക്ടറിലെ തര്‍ക്ക അതിര്‍ത്തിയില് ചൈന\nകോവിഡ്കാല സേവനം: കെ.എം.സി.സിയെ അഭിനന്ദിച്ച് രാഹുല് ഗാന്ധി\nകോവിഡ്കാലത്ത് നടത്തിയ സേവനങ്ങള്‍ക്ക് കേരള മുസ്ലീം കള്‍ച്ചറല് സെന്ററിനെ (കെ.എം.എസി.സി)\nഇന്ത്യയിലുള്ള പൗരന്മാരെ നാട്ടിലെത്തിക്കാന് തയ്യാറെടുത്ത് ചൈന\nന്യൂഡല്‍ഹി: ഇന്ത്യയില് കോവിഡ് വ്യാപനം രൂക്ഷമാകുന്ന സാഹചര്യത്തില് പൗരന്മാരെ നാട്ടിലെത്തിക്കാന്\nസമാധാന ശ്രമം: അഫ്ഗാന് 2000 താലിബാന് തടവുകാരെ മോചിപ്പിക്കുന്നു\nകാബൂള്: അഫ്ഗാന് സര്‍ക്കാര് 2000 താലിബാന് തടവുകാരെ മോചിപ്പിക്കുന്നു. ഇതിനുള്ള\nCopyright © 2020 - All Rights Reserved Sanghamam Publications ∣ Designed by Webovasoft.com


old • ഇ വാർത്ത | evartha\nരാജ്യത്തെ ഓഹരി വിപണികള് തിരിച്ച് കയറുന്നു\nമുംബൈ: കഴിഞ്ഞദിവസത്തെ നഷ്ടത്തിന് ശേഷം രാജ്യത്തെ ഓഹരി വിപണികള് കുതിക്കുന്നു. വ്യാപാരം ആരംഭിച്ചയുടനെ സെന്‍സെക്‌സ് 309 പോയന്റ് ഉയര്‍ന്ന് 26051ലും നിഫ്റ്റി 96 പോയന്റ് ഉയര്‍ന്ന് 7,905ലുമെത്തി. …\nweb editor August 25, 2015, 10:26 am August 25, 20150167\nഓഹരി വിപണി തകര്‍ച്ചയിലേക്ക് കൂപ്പുകുത്തി; രൂപയുടെ മൂല്യം ഇടിഞ്ഞു\nമുംബൈ: ഓഹരി വിപണിയില് വന് ഇടിവ്. സെന്‍സെക്സ് 883 പോയന്‍റ് താഴ്ന്ന് 26482 ആയി. നിഫ്റ്റി 244 പോയന്‍റ് താഴ്ന്നു 8055ലുമത്തെി. ഇതോടെ രൂപയുടെ മൂല്യത്തിലും ഇടിവുണ്ടായി. …\nweb editor August 24, 2015, 11:37 am August 25, 20150163\nഅരുവിക്കര നാളെ പോളിംഗ് ബൂത്തിലേക്ക്\nആര്യനാട്: അരുവിക്കര നാളെ പോളിംഗ് ബൂത്തിലേക്ക്. ഈ ഉപതിരഞ്ഞെടുപ്പായിരിക്കും കേരളത്തിന്റെ രാഷ്ട്രീയ ഭാവി എന്തായിരിക്കണമെന്ന് നിശ്ചയിക്കുന്നത്. പൊതുതിരഞ്ഞെടുപ്പിന് എട്ടു മാസം മാത്രം അകലെ നിൽക്കുമ്പോഴുള്ള ഈ ഉപതിരഞ്ഞെടുപ്പിന് …\nweb editor June 26, 2015, 9:34 am June 29, 20150171\nസ്മൃതി ഇറാനിയുടെ വ്യാജ ബിരുദ കേസിന്റെ വിധി ഇന്ന്\nകേന്ദ്ര മാനവ വിഭവ ശേഷി മന്ത്രി സ്മൃതി ഇറാനിയുടെ വ്യാജ ബിരുദ കേസിന്റെ വിധി ഇന്ന്. സ്മൃതി നാമനിര്‍ദേശ പത്രികയില് നല്‍കിയ വിദ്യാഭ്യാസ വിവരങ്ങൾ വ്യാജമാണെന്ന് ആരോപിച്ചു …\nweb editor June 24, 2015, 2:01 pm June 24, 20150107\nനാളെ റമദാന് വ്രതാരംഭം\nനാളെ റമദാന് വ്രതാരംഭം. കോഴിക്കോട് കാപ്പാട് കടപ്പുറത്ത് റമദാന് മാസപ്പിറവി കണ്ടതായി വിവിധ ഖാസിമാര് അറിയിച്ചു. ഇനിയുള്ള മുപ്പത് ദിനരാത്രങ്ങള്‍ഇസ്ലാംമത വിശ്വാസികള് വ്രതാനുഷ്ഠാനത്തിലൂടെയും പുണ്യപ്രവര്‍ത്തനങ്ങളിലൂടെയും സമ്പുഷ്ടമാക്കും. ഗള്‍ഫ് …\nevartha Desk June 17, 2015, 8:41 pm June 18, 20150158\nശ്രീശാന്ത് ഉള്‍പ്പെട്ട ഐ പി എല് വാതുവെപ്പ് കേസ്; വിധിപറയുന്നതിനായി 29ലേക്ക് മാറ്റി\nന്യൂഡല്‍ഹി: ശ്രീശാന്ത് ഉള്‍പ്പെട്ട ഐ പി എല് വാതുവെപ്പ് കേസ് വിധിപറയുന്നതിലേക്കായി ഡല്‍ഹി പട്യാല ഹൗസ് കോടതി 29ലേക്ക് മാറ്റിവെച്ചു. കേസില് മക്കോക്ക നിയമം ചുമത്തിയത് ചോദ്യം …\nweb editor May 23, 2015, 12:07 pm July 25, 20150194\nയു.ഡി.എഫ് മേഖലാ ജാഥ; മാണി ഇന്ന് മുഖ്യമന്ത്രിയെ കാണും\nവയനാട്: യു.ഡി.എഫ് മേഖലാ ജാഥകള് മാറ്റിവെക്കണമെന്ന ആവശ്യവുമായി ധനമന്ത്രി കെ.എം മാണി ഇന്ന് മുഖ്യമന്ത്രി ഉമ്മന്‍ചാണ്ടിയെ കാണും. ബാര് കോഴ അന്വേഷണം നീളുന്നതാണ് മാണിക്ക് ആശങ്ക. ഘടകകക്ഷികളുടെ …\nweb editor May 10, 2015, 9:55 am May 11, 20150182\nEditors Picks, old\nഇന്ന് മെയ് 3: ലോക മാധ്യമ സ്വാതന്ത്ര്യദിനം\nഇന്ന് ലോക മാധ്യമ സ്വാതന്ത്ര്യ ദിനം. ആവിഷ്‌കാര സ്വാതന്ത്ര്യം അതിന്റെ മൂര്‍ത്തരൂപം പ്രാപിച്ച സമയമാണിത്. സാമൂഹിക മാധ്യമങ്ങളിലൂടെയും മറ്റും ഒളിവിന്റേയോ മറവിന്റേയോ യാതൊരു തടസ്സങ്ങളുമില്ലാതെ അനുനിമിഷം വാര്‍ത്തകള് …\nevartha Desk May 3, 2015, 6:00 am May 4, 20150562\nമദ്യനയം അംഗീകരിച്ച് ഹൈക്കോടതി; ഫൈവ് സ്റ്റാര് ഒഴികെയുള്ള എല്ലാ ബാറുകളും പൂട്ടും\nസര്‍ക്കാരിന്റെ മദ്യനയം ഹൈക്കോടതി ഡിവിഷന് ബെഞ്ച് അംഗീകരിച്ചു. ഫൈവ് സ്റ്റാര് ഒഴികയുള്ള സംസ്ഥാനത്തെ എല്ലാ ബാറുകളും പൂട്ടണമെന്ന് ഹൈക്കോടതി ഉത്തരവിട്ടു. ജസ്റ്റീസ് കെ.ടി. ശങ്കരന്, ജസ്റ്റീസ് മാത്യു …\nevartha Desk March 31, 2015, 4:49 pm April 1, 20150128\nചീഫ്‌വിപ്പ് സ്ഥാനത്തു നിന്നും രാജിവെയ്ക്കാന് തയ്യാറാണെന്ന് മുഖ്യമന്ത്രിയോട് പി.സി. ജോര്‍ജ്ജ്\nബാര്‍കോഴ ആരോപണത്തില് പാര്‍ട്ടി നിലപാടുകള്‍ക്ക് വിരുദ്ധമായി അഭിപ്രായങ്ങള് സ്വീകരിച്ചതിന്റെ പശ്ചാത്തലത്തില് ചീഫ് വിപ്പ് സ്ഥാനത്ത് നിന്നും രാജിവെക്കാന് സന്നദ്ധനാണെന്ന് പി സി ജോര്‍ജ്ജ് മുഖ്യമന്ത്രിയെ അറിയിച്ചു. താന് …\nevartha Desk March 27, 2015, 10:08 am March 27, 20150162\nNational Desk0 1227\nNational Desk0 483\nNational Desk0 587\nഇന്ത്യയില് സാമ്പത്തിക മാന്ദ്യമില്ല:എസ്.ബി.ഐ മേധാവി\nബഹിരാകാശ യാത്രികനെതിരെ സ്വവര്‍ഗ്ഗ പങ്കാളിയുടെ പരാതി; ബഹിരാകാശത്ത് നടന്ന ആദ്യകുറ്റകൃത്യം അന്വേഷിക്കാന് നാസ\nബംഗാളില് ഇടതുപാർട്ടികളുമായി സീറ്റ് ധാരണ; കോണ്‍ഗ്രസിന് സോണിയയുടെ പച്ചക്കൊടി\nമഴക്കെടുതി; മലപ്പുറം, വയനാട് ജില്ലകളിലെ മുഴുവന് വില്ലേജുകളേയും ദുരന്തബാധിതമായി പ്രഖ്യാപിച്ചു; സംസ്ഥാനത്താകെ 1038 വില്ലേജുകള്


ഇസ്ലാമായി മതം മാറിയ ആതിര ഹിന്ദുമതത്തിലേക്കുതന്നെ തിരിച്ച് പോകുന്നു - Samakalika Malayalam\nഇസ്ലാമായി മതം മാറിയ ആതിര ഹിന്ദുമതത്തിലേക്കുതന്നെ തിരിച്ച് പോകുന്നു\nBy സമകാലികമലയാളം ഡെസ്‌ക് | Published: 21st September 2017 05:37 PM |\nLast Updated: 22nd September 2017 03:53 PM | A+A A- |\nകൊച്ചി: കാസര്‍കോട് ഉദുമയിലുള്ള ആതിര എന്ന പെണ്‍കുട്ടിയാണ് ഏതാനും മാസങ്ങള്‍ക്കു മുന്‍പ് വീടു വിട്ടിറങ്ങി ഇസ്ലാം മതം സ്വീകരിച്ചത്. എന്നാല് താന് ഹിന്ദു മതത്തിലേക്കു തിരിച്ചു പോവുന്നതായി ആതിര വാര്‍ത്താസമ്മേളനത്തില് അറിയിച്ചു.\nഡിഗ്രിക്ക് പഠിച്ചിരുന്നപ്പോള് സുഹൃത്തുക്കള് കൂടുതലും മുസ്ലിംകളായിരുന്നു. അവരുടെ ആചാരാനുഷ്ഠാനങ്ങള് കണ്ടും സംസാരം കേട്ടും ഇസ്ലാമിലേക്ക് ആകര്‍ഷിക്കപ്പെട്ടു. കൂടുതല് പഠിച്ചപ്പോള് ഖുര്‍ആനാണ് ശരിയെന്നും ഇസ്ലാമാണ് യഥാര്‍ത്ഥ ദൈവത്തെ ആരാധിക്കുന്ന മതമെന്നും മനസിലായി. അങ്ങനെയാണ് മതം മാറുന്നതിന് വീട്ടില്‍നിന്നിറങ്ങിയത്.\nഎന്നാല്, ഇപ്പോള് കൂടുതല് മനസിലാക്കിയപ്പോള് തന്റെ ധാരണകള് തെറ്റായിരുന്നെന്ന് ബോധ്യമായി. അച്ഛനും അമ്മയ്ക്കുമൊപ്പം വീട്ടില് പോയ ശേഷം, എറണാകുളത്തെ സ്ഥാപനത്തില് എല്ലാ മതങ്ങളെക്കുറിച്ചും പഠിച്ചു. നന്മ തിരഞ്ഞെടുക്കുക തിന്മയെ വെടിയുക എന്നതാണ് സനാതന ധര്‍മത്തില് പറയുന്നത്. വേദങ്ങളില് പോലും തെറ്റുണ്ടെങ്കില് തള്ളിക്കളയാമെന്നും ആതിര വിശദീകരിച്ചു.\nഅതേസമയം ആരും മതപരിവര്‍ത്തനത്തിന് നിര്‍ബന്ധിച്ചിട്ടല്ല താന് ഇസ്ലാമായത്. മതം മാറാന് തീരുമാനിച്ച ശേഷം പോപ്പുലര് ഫ്രണ്ട് ഉള്‍പ്പെടെയുള്ളവര് അതിനുവേണ്ട സഹായം ചെയ്തു തന്നിട്ടുണ്ടെന്നും മുസ്ലിമിനെ വിവാഹം ചെയ്യാന് ആരും പറഞ്ഞിട്ടില്ല. തീവ്രവാദ സംഘടനകളില് അംഗമാകാനോ മറ്റുള്ള സ്ഥലങ്ങളിലേക്ക് പോകാനോ ആരും പറഞ്ഞിട്ടില്ലെന്നും ആതിര പറഞ്ഞു.\nജൂലൈ പത്തിനാണ് കാസര്‍കോട് ഉദുമയില് നിന്നും ആതിരയെ കാണാതായത്. ഇസ്ലാം മതം സ്വീകരിക്കുകയാണെന്ന് വ്യക്തമാക്കുന്ന കത്തെഴുതി വെച്ചാണ് ആതിര പോയത്. രണ്ടാഴ്ചയ്ക്ക് ശേഷം ആതിരയെ കണ്ണൂരില്‍നിന്ന് കണ്ടെത്തിയെങ്കിലും ആയിഷയെന്ന പേരില് മതംമാറിയിരുന്ന ആതിര മാതാപിതാക്കള്‍ക്കൊപ്പം പോകാന് സമ്മതിച്ചില്ല.\nഇതേതുടര്‍ന്ന് ആതിരയുടെ വീട്ടുകാര് ഹൈക്കോടതിയില് സമര്‍പ്പിച്ച ഹേബിയസ് കോര്‍പ്പസ് ഹര്‍ജിയില് ആതിരയെ മാതാപിതാക്കള്‍ക്കൊപ്പം വിടാന് കോടതി ഉത്തരവായി. മാതാപിതാക്കളെയും ഇസ്ലാമിലേക്ക് കൊണ്ടുവരണമെന്ന ആഗ്രഹത്താലാണ് അവര്‍ക്കൊപ്പം പോയതെന്നും പിന്നീട്, എറണാകുളത്തെ സ്ഥാപനത്തില് പോയി എല്ലാ മതങ്ങളെ കുറിച്ചും പഠിച്ച ശേഷം തീരുമാനമെടുക്കാന് മാതാപിതാക്കള് പറഞ്ഞപ്പോള് അതിന് തയ്യാറായെന്നും ആതിര വാര്‍ത്താസമ്മേളനത്തില് വ്യക്തമാക്കി.\nവേങ്ങരയില് കെ ജനചന്ദ്രന് ബിജെപി സ്ഥാനാര്‍ത്ഥി\nഎന്നെ സ്‌നേഹിക്കുന്നവര് എന്റെ സിനിമ കാണുമെന്ന് ദിലീപ്; രാമലീലയുടെ പുതിയ പ്രമോഷന് കാണാം\nഇസ്ലാം മതം ഹിന്ദു ആതിര press meet Islam Kochi Quran


നിരൂപണം; പ്രണയത്തിന്റെ മുന്തിരി വള്ളികള് തളിര്‍ക്കുന്നത് കുടുംബത്തോടെ പോയിരുന്ന് കാണണം!! | Munthirivallikal Thalirkkumbol Movie Review - Malayalam Filmibeat\n» നിരൂപണം; പ്രണയത്തിന്റെ മുന്തിരി വള്ളികള് തളിര്‍ക്കുന്നത് കുടുംബത്തോടെ പോയിരുന്ന് കാണണം!!\nനിരൂപണം; പ്രണയത്തിന്റെ മുന്തിരി വള്ളികള് തളിര്‍ക്കുന്നത് കുടുംബത്തോടെ പോയിരുന്ന് കാണണം!!\nUpdated: Thursday, October 4, 2018, 16:08 [IST]\nStar Cast: Mohanlal, Meena,Aima Rosmy Sebastian\nദൃശ്യം എന്ന ചിത്രം റിലീസായ സമയത്ത് പലരും പറഞ്ഞിരുന്നു, മോഹന്‍ലാലിന് ഇനി പ്രണയ ചിത്രങ്ങളൊക്കെ കുറച്ച് ഇതുപോലുള്ള കുടുംബ ചിത്രങ്ങളിലേക്ക് ശ്രദ്ധ കേന്ദ്രീകരിയ്ക്കാം എന്ന്. എന്നാലേ വിജയം നേടാനാകൂ എന്ന് പറഞ്ഞവര്‍ക്കിടയിലൂടെ ഒരു പുലിയെ ഇറക്കിവിട്ട്, 150 കോടി ക്ലബ്ബില് കയറ്റിവിട്ടു. ഇനി കുടുംബ ചിത്രങ്ങള് വേണം എന്ന് തന്നെ വാശിയുണ്ടെങ്കില് അതിനും റെഡിയാണ്. റൊമാന്റിക് പറ്റില്ല എന്ന് മാത്രം പറയരുത്.\nനിരൂപണം; ജോമോന്റെ സുവിശേഷങ്ങള് തീര്‍ച്ചയായും കേള്‍ക്കണം, സോറി കാണണം!!\nഇപ്പോഴും റൊമാന്റിക് ഹീറോ ആകാന് ശരീരമോ പ്രായമോ ഒന്നും തടസ്സമല്ല എന്ന് മോഹന്‍ലാല് തെളിയിക്കുന്നു. ജിബു ജേക്കബ് സംവിധാനം ചെയ്തിരിയ്ക്കുന്ന മുന്തിരി വള്ളികള് തളിര്‍ക്കുമ്പോള് എന്ന ചിത്രത്തിൽ പ്രണയത്തിന്റെ മുന്തിരി വള്ളികളാണ് തളിര്‍ക്കുന്നത്. തീര്‍ച്ചയായും കുടുംബത്തോടൊപ്പം പോയിരുന്ന് കാണേണ്ട സിനിമ.\nഉലഹന്നാന് എന്ന പഞ്ചായത്ത് സെക്രട്ടറിയുടെ സാധാരണ ജീവിതമാണ് സിനിമ. അയാളുടെ ഭാര്യ ആനിയും രണ്ട് മക്കളും സുഹൃത്തുക്കളും.. അയാളെ ചുറ്റിപ്പറ്റി നില്‍ക്കുന്ന കുറേ കഥാപാത്രങ്ങളും. വിവാഹം ചെയ്ത പുതുമോടിയൊക്കെ പോയി ജീവിതം ബോറടിച്ചു തുടങ്ങുന്നൊരു ഘട്ടം നമുക്കെല്ലാവര്‍ക്കും വന്നേക്കും. ഭാര്യാ ഭര്‍ത്താക്കന്മാര്‍ക്കിടയില് പ്രണയം നഷ്ടപ്പെട്ടുപോകുന്നതാവാം അതിന് കാരണം. അങ്ങനെ ഒരു പ്രണയമാണ് ഇവിടെ കഥാ പശ്ചാത്തലം\nവെള്ളിമൂങ്ങ എന്ന ചിത്രത്തിലൂടെ തന്നെ സംവിധാന മികവ് തെളിയിച്ചതാണ് ജിബു ജേക്കബ്. ഹാസ്യത്തിന്റെ മേമ്പൊടിയോടെ വെള്ളിമൂങ്ങ എന്ന ചിത്രം വിജയിച്ചിപ്പ ജിബു ജേക്കബിന് മുന്തിരി വള്ളികള് എന്ന ചിത്രം മോഹന്‍ലാല് പറഞ്ഞത് പോലെ 'ഒരു പൂ പറിക്കുന്നത് പോലെ ഈസിയായ കാര്യമാണ്' എന്ന് പറയാന് തോന്നുന്നു.\nഒരു ഗംഭീര ആക്ഷന് ചിത്രത്തിന്റെ വിജയത്തിലേറി നില്‍ക്കുന്ന മോഹന്‍ലാലില് നിന്നും ലഭിയ്ക്കുന്ന തീര്‍ത്തും വ്യത്യസ്തമായൊരു കഥാപാത്രമാണ് ഉലഹന്നാന്. പ്രണയ രംഗങ്ങളില് അഭിനയിക്കാന് ഇന്നും ലാലിനെ കഴിഞ്ഞിട്ടേ മറ്റൊരു നടനുള്ളൂ. അക്കാര്യത്തില് നടന്റെ ശബ്ദത്തിലെ പ്രണയത്തെ കുറിച്ച് പറയാതിരിക്കാന് വയ്യ.\nമോഹന്‍ലാലിന്റെ ഭാര്യ ആനിയമ്മയായി എത്തുന്നത് മീനയാണ്. ഒരിക്കല് കൂടെ താന് തന്നെയാണ് ലാലിന്റെ ഹിറ്റ് നായിക എന്ന് മീന തെളിയിച്ചിരിയ്ക്കുന്നു. ഒരു നല്ല വീട്ടമ്മയുടെ റോള്, ആ ഉത്തരവാദിത്വത്തോടെ തന്നെ മീന മികവുറ്റതാക്കി. വേഷം കൊണ്ടും ശരീര ഭാഷകൊണ്ടും മീനയുടെ അഭിനയം മോഹന്‍ലാലിനൊപ്പം നില്‍ക്കുന്നു.\nഉലഹന്നാന്റെയും ആനിയമ്മയുടെയും മകള് ജിനിയായിട്ടാണ് അയ്മ സെബാസ്റ്റിന് എത്തുന്നുത്. ജേക്കബിന്റെ സ്വര്‍ഗ്ഗരാജ്യം എന്ന ചിത്രത്തിലൂടെ ശ്രദ്ധേയായ നടി ഈ ചിത്രത്തിലും തന്റെ കഥാപാത്രത്തോട് നീതി പുലര്‍ത്തി\nപെരുച്ചാഴി എന്ന ചിത്രത്തിന് ശേഷം സനൂപ് സന്തോഷ് വീണ്ടും മോഹന്‍ലാലിനൊപ്പം അഭിനയിക്കുന്ന ചിത്രമാണ് മുന്തിരി വള്ളികള് തളിര്‍ക്കുമ്പോള്. ആനിയുടെയും ഉലഹന്നാന്റെയും മകന് ജെറി.\nഉലഹന്നാന്റെ അയല്‍ക്കാരനാണ് വേണുക്കുട്ടന് (അനൂപ് മേനോന്). ഉലഹന്നാന് വേണ്ട എല്ലാ അത്മവിശ്വാസവും നല്‍കുന്ന കൂട്ടുകാരന്. ചിത്രത്തില് അനൂപിന് ലാലിനൊപ്പം മുഴുനീള വേഷമാണുള്ളത്\nഅനൂപ് മേനോന്റെ ജോഡിയായി സൃന്ദ അഷബ് ചിത്രത്തിലെത്തുന്നു. അലന്‍സിയര്, കലാഭവന് ഷാജോണ്, ബിന്ദു പണിക്കര്, വീണ നായര്, നെടുമുടി വേണു, സുരാജ് വെഞ്ഞാറമൂട്, സുധീര് കരമന, ഷറഫുദ്ദീന്, ജോയ് മാത്യു, സുരേഷ് കൃഷ്ണ, നേഹ സെക്‌സാന, രാഹുല് മാധവ് തുടങ്ങിയൊരു നീണ്ട താര നിര തന്നെ ചിത്രത്തിലുണ്ട്.\nഎം സിന്ദുരാജാണ് മുന്തിരി വള്ളികള് തളിര്‍ക്കുമ്പോള് എന്ന ചിത്രത്തിന് തിരക്കഥയും സംഭാഷണവും എഴുതിയത്. വിജെ ജെയിംസിന്റെ പ്രണയോപനിഷത്തിനെ ആസ്പദമാക്കിയാണ് തിരക്കഥ വികസിപ്പിച്ചത്. ഡയലോഗുകളെല്ലാം തന്നെ പ്രണയിക്കാന് ഭര്‍ത്താക്കന്മാരെ പ്രേരിപ്പിയ്ക്കുന്നതാണ്.\nപ്രമോദ് കെ പിള്ളയുടെ ഛായായഗ്രാഹണ മികവ് എടുത്ത് പറയേണ്ടിരിയിരിയ്ക്കുന്നു. ഇടുങ്ങിയ ജീവിതവും വിശാലമായ ജീവിതവും പ്രമോദിന്റെ ക്യാമറയില് പതിഞ്ഞു. പോളി ടെക്‌നിക്ക് ഉള്‍പ്പടെയുള്ള സിനിമയ്ക്ക് ഛായാഗ്രാഹണം നിര്‍വ്വഹിച്ചത് പ്രമോദാണ്.\nചിത്രത്തിലെ രണ്ട് പാട്ടുകള്‍ക്ക് (വാരിവില്ല്, ഒരുപുഴയരികില്) സംഗീത സംവിധാനം നിര്‍വ്വഹിച്ചതും ചിത്രത്തിന്റെ പശ്ചാത്തല സംഗീതമൊരുക്കിയതും ബിജിപാലാണ്. പുന്നമടക്കായല്, അത്തിമരക്കൊമ്പിലെ എന്നീ രണ്ട് പാട്ടുകള്‍ക്കും എം ജയചന്ദ്രനും ഈണം നല്‍കി.\nപ്രണയത്തിന് പ്രായമോ കാലമോ ഒന്നും തന്നെ തടസ്സമല്ല. സന്തോഷമാണ് പ്രണയം. നല്ലൊരു സന്ദേശത്തോടുകൂടെ അവസാനിക്കുന്ന ക്ലൈമാക്‌സ്... മുന്തിരി വള്ളികള് എന്ന ചിത്രം തീര്‍ച്ചയായും കുടുംബത്തോടൊപ്പം പോയിരുന്ന് കാണണം.\nചുരുക്കം: ഈ മനോഹര കുടുംബചിത്രം പ്രണയത്തെ മറ്റൊരു തലത്തില് കാണുന്നതിനൊപ്പം ഒരു നല്ല സന്ദേശവും നല്‍കുന്നു.\nRead more about: munthiri vallikal thalirkkumbol review mohanlal meena jibu jacob malayalam film malayalam movie malayalam cinema നിരൂപണം മോഹന്‍ലാല് ജിബു ജേക്കബ് മീന മുന്തിരി വള്ളികള് തളിര്‍ക്കുമ്പോള്\nMunthirivallikal Thalirkkumbol is the Mohanlal starring family entertainer, directed by jibu Jacob. Read the movie review here\n2.0 കയ്യടിച്ച് പാസ്സാക്കിയവർ ഒടിയനെ പരിഹസിച്ചു തഴയരുത്!! ചിത്രത്തെ പിന്തുണച്ച് നീരജ് മാധവ്


മുൻ അർജന്റീന താരം ഗബ്രിയേൽ ഹയിൻസ് ഇനി അറ്റ്ലാന്റയുടെ പരിശീലകൻ | Fanport | Football News Malayalam\nHome Football മുൻ അർജന്റീന താരം ഗബ്രിയേൽ ഹയിൻസ് ഇനി അറ്റ്ലാന്റയുടെ പരിശീലകൻ\nമുൻ അർജന്റീന താരം ഗബ്രിയേൽ ഹയിൻസ് ഇനി അറ്റ്ലാന്റയുടെ പരിശീലകൻ\nDecember 19, 2020 - 8:00 AM\nഅമേരിക്കൻ ക്ലബായ അറ്റ്ലാന്റ യുണൈറ്റഡ് പുതിയ പരിശീലകനെ നിയമിച്ചു. അർജന്റീന ദേശീയ ടീമിനായി ഏറെ മത്സരങ്ങൾ കളിച്ചിട്ടുള്ള ഫുൾബാക്കായ ഗബ്രിയേൽ ഹയിൻസ് ആണ് അറ്റ്ലാന്റയിൽ പരിശീലകനായി എത്തുന്നത്. അർജന്റീന ക്ലബായ വെലസ് സാർസ്ഫീൽഡിന്റെ പരിശീലകനായി മികച്ച പ്രകടനം കാഴ്ചവെച്ചതാണ് ഹയിൻസിനെ അറ്റ്ലാന്റയിൽ എത്തിക്കുന്നത്.\nഫ്രാങ്ക് ഡി ബോറിനെ പുറത്താക്കിയ ശേഷം ഇതുവരെ ഒരു സ്ഥിര പരിശീലകനെ അറ്റ്ലാന്റ യുണൈറ്റഡ് നിയമിച്ചിരുന്നില്ല. ക്ലബിന്റെ മൂന്നാം പരിശീലകൻ മാത്രമാണ് ഹയിൻസ്. കഴിഞ്ഞ സീസണിൽ അറ്റ്ലാന്റ പ്ലേ ഓഫിന് യോഗ്യത നേടിയിരുന്നില്ല. പ്ലേ ഓഫ് തന്നെ ആകും ഹയിൻസിന്റെ ആദ്യ ലക്ഷ്യവും. മാഞ്ചസ്റ്റർ യുണൈറ്റഡിന് വേണ്ടി കളിച്ച് ഒരുപാട് ആരാധകരെ ഒരുകാലത്ത് സൃഷ്ടിച്ച ഫുട്ബോൾ താരമാണ് ഹയിൻസ്. പി എസ് ജി, റയൽ മാഡ്രിഡ് പോലുള്ള ക്ലബുകൾക്കായും ഹയിൻസ് കളിച്ചിട്ടുണ്ട്.\nPrevious articleഅമദ് ഉടൻ മാഞ്ചസ്റ്ററിലേക്ക് പറക്കും\nNext articleഇന്ത്യയെ നാണംകെടുത്തി പാറ്റ് കമ്മിന്‍സും ഹാസല്‍വുഡും